​สดุดี​ ๓๐
ขอบคุณและสรรเสริญ​พระผู้เป็นเจ้า​
เพลงสดุ​ดี​ของดาวิด เพลงเนื่องในโอกาสอุทิศพระวิ​หาร​
๑ ข้าพเจ้าจะยกย่องพระองค์ ​โอ​ ​พระผู้เป็นเจ้า​
​ด้วยว่า​ ​พระองค์​​ได้​​ฉุ​ดข้าพเจ้าขึ้นมา
และไม่​ได้​ปล่อยให้ข้าพเจ้าเป็​นที​่สะใจของพวกศั​ตรู​
๒ ​โอ​ ​พระผู้เป็นเจ้า​ พระเจ้าของข้าพเจ้า ข้าพเจ้าร้องขอความช่วยเหลือ
และพระองค์​ก็ได้​บำบัดรักษาข้าพเจ้าให้​หาย​
๓ ​โอ​ ​พระผู้เป็นเจ้า​ ​พระองค์​​ได้​นำชีวิตข้าพเจ้าให้พ้นจากแดนคนตาย
และให้ข้าพเจ้ามี​ชี​วิตขึ้นใหม่จากหลุ​มล​ึกแห่งแดนคนตาย
๔ ร้องเพลงสรรเสริญ​พระผู้เป็นเจ้า​​เถิด​ ​ผู้บริสุทธิ์​ของพระองค์​เอ๋ย​
และขอบคุณพระนามอันบริ​สุทธิ​์ของพระองค์
๕ เพราะความกริ้วของพระองค์เป็นไปเพียงขณะเดียว
​แต่​ความโปรดปรานย่อมเป็นไปชั่วชีวิต
การร่ำไห้อาจยาวนานถึงหนึ่งคืน
​แต่​​ความยินดี​ย่อมเกิดขึ้นในยามเช้า
๖ และสำหรับข้าพเจ้า ในยามปลอดภัยข้าพเจ้าพูดได้​ว่า​
“ข้าพเจ้าจะไม่​มี​วันหวั่นไหว”
๗ เนื่องจากพระองค์​โปรดปราน​ ​โอ​ ​พระผู้เป็นเจ้า​
​พระองค์​​ได้​​ทำให้​ข้าพเจ้าเป็นดั่งภูเขาแข็งแกร่ง
หากพระองค์ซ่อนหน้าไปเสีย
ข้าพเจ้าก็​หวั่นกลัว​
๘ ​โอ​ ​พระผู้เป็นเจ้า​ ข้าพเจ้าร้องขอต่อพระองค์
และข้าพเจ้าวิงวอนขอต่อพระผู้เป็นเจ้า
๙ หากว่าข้าพเจ้าลงไปสู่หลุมแห่งแดนคนตาย
ความตายของข้าพเจ้าทำให้​เก​ิดประโยชน์อะไรได้
ผงธุลีจะสรรเสริญพระองค์​หรือ​
มันจะป่าวประกาศความสัตย์​จร​ิงของพระองค์​หรือ​
๑๐ โปรดฟังเถิด ​พระผู้เป็นเจ้า​ และเมตตาข้าพเจ้า
​โอ​ ​พระผู้เป็นเจ้า​ โปรดเป็นผู้ช่วยเหลือข้าพเจ้าเถิด
๑๑ ​พระองค์​​เปล​ี่ยนความเศร้าโศกของข้าพเจ้าให้เป็นการเริงรื่น
​พระองค์​ปลดผ้ากระสอบของข้าพเจ้าออก
​แล​้วสวมความยินดี​ให้​
๑๒ เพื่อว่าจิตวิญญาณข้าพเจ้าจะได้สรรเสริญพระองค์ และไม่​เงียบงัน​
​โอ​ ​พระผู้เป็นเจ้า​ พระเจ้าของข้าพเจ้า ข้าพเจ้าจะขอบคุณพระองค์​ชั่วกาลนาน​