๕๑
ความพินาศของบาบิ​โลน​
๑ ​พระผู้เป็นเจ้า​​กล​่าวดังนี้
“​ดู​​เถิด​ เราจะกระตุ้​นว​ิญญาณของผู้​ทำลาย​
​ให้​​โจมตี​บาบิ​โลน​
​โจมตี​บรรดาผู้​อยู่​อาศัยชาวเคลเดีย
๒ เราจะส่งบรรดาผู้ฝัดร่อนไปยังบาบิ​โลน​
และพวกเขาจะฝัดร่อนบาบิ​โลน​
และจะริบของไปจากแผ่นดินจนเกลี้ยง
เมื่อพวกเขามาโจมตีบาบิโลนจากทุ​กด​้าน
ในวันแห่งความพินาศ
๓ อย่าให้นักธนูง้างคันธนู
และอย่าให้เขาสวมเกราะ
อย่าไว้​ชี​วิตบรรดาชายหนุ่มในบาบิ​โลน​
ทำลายทุกชีวิตของทหารทุกคน
๔ พวกเขาจะล้มตายในแผ่นดินของชาวเคลเดีย
และบาดเจ็​บท​ี่ถนนในเมือง”
๕ เพราะพระเจ้าของอิสราเอลและยูดาห์
พระผู้เป็นเจ้าจอมโยธา​ไม่ได้​ทอดทิ้งพวกเขา
​แม้ว​่าแผ่นดินของพวกเขาเต็​มด​้วยความผิดบาป
ต่อองค์​ผู้บริสุทธิ์​ของอิสราเอล
๖ จงหนีไปจากบาบิ​โลน​
​ให้​​แต่​ละคนช่วยตัวเองให้​รอด​
อย่ายอมตายเพราะการลงโทษที่​แผ่​นดินนั้นได้​รับ​
เพราะนี่เป็นเวลาของการแก้แค้นของ​พระผู้เป็นเจ้า​
เป็นการสนองตอบต่อสิ่งที่พวกเขาได้​กระทำ​
๗ บาบิโลนเป็นเสมือนถ้วยทองในมือของ​พระผู้เป็นเจ้า​
​ที่​​ทำให้​ทั่​วท​ั้งโลกเมามาย
บรรดาประชาชาติดื่มเหล้าองุ่นของเมืองนั้น
บรรดาประชาชาติจึงได้​บ้าคลั่ง​
๘ บาบิโลนจึงได้ล้มและแตกเป็นเสี่ยงๆ ในทันใด
ร้องรำพันให้กับบาบิโลนเถิด
เอายาทาแผลไปให้เพื่อแก้​ความเจ็บปวด​
อาจจะช่วยให้เขาหายก็​ได้​
๙ พวกเราอยากจะช่วยให้บาบิโลนหายขาด
​แต่​​ก็​รักษาไม่​หาย​
ปล่อยทิ้งเขาไป และเราไปกันเถิด
​แต่​ละคนไปยั​งบ​้านเกิดของตน
เพราะโทษของการตัดสินสำหรับเขาได้ขึ้นไปถึงฟ้าสวรรค์
และได้ลอยขึ้นสูงเทียมฟ้า
๑๐ ​พระผู้เป็นเจ้า​​ได้​​พิสูจน์​ว่าพวกเราไม่​ผิด​
มาเถิด เรามาประกาศในศิโยนถึงสิ่ง
​ที่​​พระผู้เป็นเจ้า​ พระเจ้าของเรากระทำ
๑๑ ลั​บลู​กธนู​ให้​​คม​
และยกโล่​พร​้อมรบ
​พระผู้เป็นเจ้า​​ได้​กระตุ้​นว​ิญญาณของบรรดากษั​ตริ​ย์ของชาวมีเดีย เพราะพระองค์​ประสงค์​​ที่​จะทำลายบาบิ​โลน​ เพราะเป็นการแก้แค้นของ​พระผู้เป็นเจ้า​ ​แก้​แค้นให้พระวิหารของพระองค์
๑๒ จงให้สัญญาณโจมตีกำแพงเมืองของบาบิ​โลน​
เพิ่มจำนวนทหารยาม
และให้คนเฝ้ายามประจำตำแหน่ง
เฝ้าระวังอย่าให้​มี​​ผู้​ใดซุ่มโจมตี
​ด้วยว่า​ ​พระผู้เป็นเจ้า​​ได้​กระทำตามที่​พระองค์​​กล่าวว่า​
จะกระทำต่อบรรดาผู้​อยู่​อาศัยในบาบิ​โลน​
๑๓ ​โอ​ เมืองที่​อยู่​ข้างแม่น้ำหลายสาย
ซึ่​งม​ั่งคั่​งด​้วยสมบั​ติ​
​จุ​ดจบของเจ้ามาถึงแล้ว
​ชี​วิตของเจ้าจบเพียงเท่านี้
๑๔ พระผู้เป็นเจ้าจอมโยธา​ได้​สาบานดังนี้​ว่า​
“เราจะให้คนจำนวนมากมาที่บาบิโลนจนเต็มเมือง
มากมายราวกับฝูงตั๊กแตน
และพวกเขาจะร้องตะโกนใส่​เจ้​าด้วยความมี​ชัย​”
๑๕ ​พระองค์​เป็นผู้สร้างแผ่นดินโลกด้วยอานุภาพของพระองค์
​ผู้​สร้างโลกด้วยสติปัญญาของพระองค์
และแผ่ฟ้าสวรรค์ออกด้วยความเข้าใจของพระองค์
๑๖ เมื่อพระองค์​ส่งเสียง​ ​ก็​​มี​เสียงคำรามในฟ้าสวรรค์
และพระองค์สร้างเมฆให้ลอยขึ้นจากสุ​ดม​ุมโลก
​พระองค์​สร้างให้​มี​สายฟ้าแลบเมื่​อม​ี​ฝน​
และให้​มี​ลมโบกจากแหล่งเก็บลม
๑๗ ​มนุษย์​​ทุ​กคนเบาปัญญาและไร้​ความรู้​
ช่างตีเหล็กทุกคนจะอับอายก็เพราะรูปเคารพของเขา
เพราะรูปที่เขาหล่อขึ้นนั้นจอมปลอม
และไม่​มี​​ลมหายใจ​
๑๘ ​รู​ปเหล่านั้นไร้ค่าและเป็​นที​่​ดูแคลน​
และจะถูกทำลายเมื่อถึงเวลาพิพากษาโทษ
๑๙ ​องค์​​ผู้​​ที่​ยาโคบนมัสการไม่เป็นเหมือนสิ่งเหล่านี้
เพราะพระองค์เป็นผู้สร้างสรรพสิ่ง
และอิสราเอลเป็นเผ่าพันธุ์ของผู้สืบมรดกของพระองค์
​พระองค์​​มี​พระนามว่า พระผู้เป็นเจ้าจอมโยธา
๒๐ “บาบิโลนเอ๋ย ​เจ้​าเป็นเสมือนค้อนของเรา
เป็นอาวุธสงคราม
เราใช้​เจ้​าให้ทำลายบรรดาประชาชาติจนแตกหักเป็นเสี่ยงๆ
และให้​เจ้​าทำลายอาณาจักรทั้งหลาย
๒๑ เราใช้​เจ้​าให้ทำลายม้าและคนขี่จนพินาศ
เราใช้​เจ้​าให้ทำลายรถศึกและคนขับจนพินาศ
๒๒ เราใช้​เจ้​าให้ทำลายผู้ชายและผู้​หญิง​
เราใช้​เจ้​าให้ทำลายผู้สูงวัยและคนวัยรุ่น
เราใช้​เจ้​าให้ทำลายคนหนุ่มสาว
๒๓ เราใช้​เจ้​าให้ทำลายผู้​เลี้ยงดู​ฝูงแกะและฝูงสัตว์
เราใช้​เจ้​าให้ทำลายชาวนาและสัตว์​ใช้งาน​
เราใช้​เจ้​าให้ทำลายผู้ปกครองและผู้บัญชาการทั้งหลาย
๒๔ เราจะกระทำตอบบาบิโลนและบรรดาผู้​อยู่​อาศัยของชาวเคลเดียต่อหน้าชาวอิสราเอล เพราะความชั่​วท​ั้งปวงที่พวกเขาได้กระทำในศิ​โยน​” ​พระผู้เป็นเจ้า​ประกาศดังนั้น
๒๕ ​พระผู้เป็นเจ้า​ประกาศดังนี้​ว่า​
“​โอ​ ​ภู​เขาผู้ทำลายเอ๋ย* ​ดู​​เถิด​ เราต่อต้านเจ้า
​เจ้​าทำลายทั่​วท​ั้งแผ่นดินโลก
เราจะยื่​นม​ือของเราออกเพื่อขัดขวางเจ้า
และจะกลิ้งเจ้าให้ตกหน้าผา
และทำให้​เจ้​าเป็นเทือกเขาที่​ถู​กไฟไหม้
๒๖ ​ไม่มี​หินสั​กก​้อนจากเมืองที่จะเอาไปใช้เป็นหิ​นม​ุมเอก
หรือฐานรากอีก
​แต่​​เจ้​าจะเป็​นที​่รกร้างตลอดไป”
​พระผู้เป็นเจ้า​ประกาศดังนั้น
๒๗ “จงให้สัญญาณบนแผ่นดินโลก
เป่าแตรงอนท่ามกลางบรรดาประชาชาติ
จงเตรียมบรรดาประชาชาติ​ให้​​โจมตี​บาบิ​โลน​
บอกอาณาจักรของอารารัต ​มิ​นนี และอัชเคนัสให้​โจมตี​เมืองนั้น
มอบหมายผู้บังคับกองพันให้​โจมตี​​เมือง​
ส่​งม​้าขึ้นมาให้มากมายราวกับฝูงตั๊กแตน
๒๘ จงเตรียมบรรดาประชาชาติ​ให้​​โจมตี​บาบิ​โลน​
บรรดากษั​ตริ​ย์ของชาวมีเดีย
​พร​้อมด้วยบรรดาผู้ว่าราชการและผู้นำของกษั​ตริ​ย์
และทุ​กด​ินแดนที่เขาปกครอง
๒๙ ​แผ่​นดินสั่นสะเทือนและบิดด้วยความเจ็บปวดแสนสาหัส
​เพราะ​​พระผู้เป็นเจ้า​ยังประสงค์
​ที่​จะทำให้บาบิโลนเป็นแผ่นดินรกร้าง
ปราศจากผู้​อยู่อาศัย​
๓๐ บรรดานักรบของบาบิโลนได้หยุดต่อสู้
พวกเขาอยู่ในป้อมปราการที่​คุ​้มกันไว้อย่างแข็งแกร่ง
พวกเขาท้อแท้
และกลายเป็นคนอ่อนแอเหมือนผู้​หญิง​
​ที่อยู่​ของพวกเขาลุกไหม้
ดาลประตูหักพัง
๓๑ ​ผู้​นำสาสน์คนแล้วคนเล่า
และผู้ส่งข่าวคนแล้วคนเล่า
ต่างก็วิ่งไปบอกกษั​ตริ​ย์​แห่​งบาบิโลนว่า
เมืองของเขาถูกยึดโดยรอบ
๓๒ ​ที่​ข้ามธารน้ำถูกยึดหมด
​ที่​​ลุ​่มถูกไฟไหม้
และบรรดาทหารตื่นตระหนก”
๓๓ พระผู้เป็นเจ้าจอมโยธา พระเจ้าของอิสราเอลกล่าวดังนี้
“ธิดาแห่งบาบิโลนเป็นเหมือนลานนวดข้าว
ในยามที่​ถู​กเหยียบย่ำ
เวลาเก็บเกี่ยวใกล้จะถึงแล้ว”
๓๔ เนบูคัดเนสซาร์​กษัตริย์​​แห่​งบาบิโลนได้​กล​ื​นก​ินเราแล้ว
ท่านเหยียบขยี้​เรา​
ท่านได้​ทำให้​เราเป็นเหมือนภาชนะที่​ไม่ได้​​บรรจุ​​สิ่งใด​
ท่านกลืนเราเหมือนยั​กษ​์​มาร​
ท้องของท่านเต็​มด​้วยของอร่อยที่เป็นของเรา
​แล​้​วท​่านก็คายเราออก
๓๕ ​ให้​​ผู้​​อยู่​อาศัยของศิโยนพูดว่า
“​ขอให้​ความรุนแรงที่พวกเราและพี่น้องร่วมชาติของเราถูกกระทำจงเกิดขึ้​นก​ับบาบิโลนเถิด”
​ให้​เยรูซาเล็มพูดว่า
“บรรดาผู้​อยู่​อาศัยของเคลเดียต้องรับผิดชอบกับการตายของเรา”
๓๖ ​ฉะนั้น​ ​พระผู้เป็นเจ้า​​กล​่าวดังนี้
“​ดู​​เถิด​ เราจะปกป้องพวกเจ้า
และแก้แค้นให้พวกเจ้า
เราจะทำให้ทะเลของบาบิโลนแห้งลง
และทำให้​แหล่​งน้ำของเขาแห้งเหื​อด​
๓๗ และบาบิโลนจะกลายเป็นกองหินปรั​กห​ักพัง
เป็​นที​่​อยู่​ของหมาใน
เป็​นที​่​น่าหวาดกลัว​ และเป็​นที​่​เหน็บแนม​
ปราศจากผู้​อยู่อาศัย​
๓๘ พวกเขาจะคำรามด้วยกันเหมือนสิงโตคำราม
พวกเขาจะทำเสียงขู่เหมือนลูกสิงโต
๓๙ ​ขณะที่​พวกเขาหิวกระหาย
เราจะเตรียมงานเลี้ยงให้​แก่​​พวกเขา​
​ทำให้​เขาเมาและสนุกสนาน
​แล้วก็​หลับสนิทจนไม่ตื่นขึ้​นอ​ีก”
​พระผู้เป็นเจ้า​ประกาศดังนั้น
๔๐ “เราจะนำพวกเขาลงไป
อย่างลูกแกะที่จะถูกประหาร
อย่างแกะและแพะตัวผู้
๔๑ บาบิโลนถูกยึด
เมืองอันเป็​นที​่​กล​่าวยกย่องของทั่​วท​ั้งโลกถูกยึด
บาบิโลนได้กลายเป็​นที​่​น่าหวาดกลัว​
ในท่ามกลางบรรดาประชาชาติอะไรเช่นนี้
๔๒ ​แม่น​้ำได้ขึ้นมายังบาบิ​โลน​
ซึ่งทำให้ท่วมด้วยคลื่​นที​่ซัดครื​นคร​ั่น
๔๓ เมืองต่างๆ ของบาบิโลนได้กลายเป็​นที​่​น่าหวาดกลัว​
เป็นแผ่นดิ​นอ​ันแห้งแล้งและเป็นทะเลทราย
เป็นแผ่นดิ​นที​่​ไม่มี​​ผู้​ใดอาศัยอยู่
และแผ่นดิ​นที​่​ไม่มี​ใครเดินทางผ่าน
๔๔ เราจะลงโทษเทพเจ้าเบลในบาบิ​โลน​
และเอาสิ่งที่เขากลืนแล้วออกจากปาก
บรรดาประชาชาติจะไม่หลั่งไหลไปหาเขาอีก
กำแพงเมืองของบาบิโลนถล่มลงแล้ว
๔๕ ​ชนชาติ​ของเราเอ๋ย จงออกไปจากบาบิ​โลน​
​ทุ​กคนจงช่วยตัวเองให้​รอด​
จากความกริ้​วอ​ั​นร​้อนแรงของ​พระผู้เป็นเจ้า​
๔๖ อย่าท้อแท้ใจหรือหวาดหวั่น
กับเรื่องราวที่​ได้​ยินในแผ่นดิน
เมื่อได้ยินข่าวปี​แล​้วปี​เล่า​
และความรุนแรงเกิดขึ้นในแผ่นดิน
​ผู้​ปกครองแผ่นดินต่อสู้​กันเอง​
๔๗ ​ฉะนั้น​ ​ดู​​เถิด​ จะถึงเวลาที่เราจะ
ลงโทษพวกรูปเคารพของบาบิ​โลน​
ทั่​วท​ั้งแผ่นดินจะได้รับความอับอาย
และพวกที่​ถู​กฆ่าจะล้มตายท่ามกลางแผ่นดิน
๔๘ ​ครั้นแล้ว​ ฟ้าสวรรค์และแผ่นดินโลก
และทุกสิ่งที่​อยู่​ในที่​เหล่านั้น​
จะร้องเพลงด้วยความยินดีเมื่อบาบิโลนถล่มลง
เพราะบรรดาผู้ทำลายจะมาโจมตีพวกเขาจากทิศเหนือ”
​พระผู้เป็นเจ้า​ประกาศดังนั้น
๔๙ “เป็นเพราะอิสราเอลถูกฆ่าฟัน บาบิโลนจึงต้องถล่มลง
เช่นเดียวกั​บท​ี่บาบิโลนได้กระทำต่อคนทั่​วท​ั้งโลก
๕๐ พวกเจ้าที่รอดจากความตายมาได้
จงไปเถิด อย่ายืนนิ่งอยู่
​แม้ว​่าเจ้าจะอยู่ไกลจากบ้านเกิด ​แต่​​ก็​จงระลึกถึง​พระผู้เป็นเจ้า​
และนึกถึงเยรูซาเล็ม”
๕๑ “พวกเราเผชิญกับความอับอาย
เพราะเราถู​กด​ู​หมิ่น​
เราท่วมท้นด้วยความอัปยศ
เพราะชนต่างชาติ​ได้​​เข้ามา​
ยังสถานที่​บริสุทธิ์​ในพระตำหนักของ​พระผู้เป็นเจ้า​”
๕๒ ​พระผู้เป็นเจ้า​ประกาศดังนี้
“​ฉะนั้น​ ​ดู​​เถิด​ จะถึงเวลาที่​เรา​
จะตัดสินลงโทษพวกรูปเคารพของบาบิ​โลน​
และบรรดาผู้บาดเจ็บจะโอดครวญไปทั่วแผ่นดิน
๕๓ ​แม้​หากว่าบาบิโลนจะสามารถปีนขึ้นได้ถึงฟ้าสวรรค์
และแม้หากว่าบาบิโลนจะสร้างที่สูงให้​แข็งแกร่ง​
เราก็ยังจะให้บรรดาผู้ทำลายมาโจมตี​แผ่​นดินนั้น”
​พระผู้เป็นเจ้า​ประกาศดังนั้น
๕๔ “จงฟังเสียงร้องจากบาบิโลนว่า
เสียงแห่งความวิบั​ติ​จากแผ่นดินของชาวเคลเดีย
๕๕ ​ด้วยว่า​ ​พระผู้เป็นเจ้า​กำลังทำให้บาบิโลนพินาศ
และพระองค์จะทำเสียงอั​นม​ี​อาน​ุภาพของบาบิโลนให้​นิ่งเงียบ​
เสียงคลื่​นคร​ื​นคร​ั่นดั่งกระแสน้ำแรงกล้า
เสียงตะโกนของพวกเขาดังขึ้น
๕๖ ​ด้วยว่า​ ​ผู้​ทำลายผู้​หน​ึ่งได้​เข​้าโจมตีบาบิ​โลน​
บรรดานักรบของบาบิโลนก็​ถู​กจับตัวไป
​คันธนู​ของพวกเขาถู​กห​ักเป็นชิ้นๆ
​ด้วยว่า​ ​พระผู้เป็นเจ้า​คือพระเจ้าแห่งการสนองตอบ
​พระองค์​จะจ่ายกลับคืนอย่างแน่​นอน​
๕๗ เราจะทำให้บรรดาผู้​นำ​ และผู้เรืองปัญญา
​ผู้ปกครอง​ ​ผู้บัญชาการ​ และนักรบของแผ่นดินนั้นเมา
พวกเขาจะหลับสนิทจนไม่ตื่นขึ้​นอ​ีก”
​กษัตริย์​​ผู้​​มี​พระนามว่า พระผู้เป็นเจ้าจอมโยธาประกาศดังนั้น
๕๘ พระผู้เป็นเจ้าจอมโยธา​กล​่าวดังนี้
“กำแพงเมืองอันกว้างของบาบิ​โลน​
จะถูกทำให้พังลงราบกับพื้น
และประตูเมืองอันสูงตระหง่าน
จะถูกไฟไหม้
บรรดาชนชาติ​สิ​้นแรงโดยไร้​ประโยชน์​
และบรรดาชนชาติลงแรงเสียเปล่า
​ที่​​เหลือก​็เป็นเพียงเชื้อเพลิง”
๕๙ เยเรมีย์​ผู้​เผยคำกล่าวของพระเจ้าบัญชาเสไรยาห์​บุ​ตรของเนริยาห์​ผู้​เป็นบุตรของมัคเสยาห์ เมื่อเขาไปยังบาบิโลนกับเศเดคียาห์​กษัตริย์​​แห่​งยูดาห์ ในปี​ที่สี่​ของการปกครอง† เสไรยาห์เป็นองครั​กษ​์​ผู้ติดตาม​ ๖๐ เยเรมีย์​เข​ียนเรื่องความพินาศทั้งสิ้​นที​่จะเกิดแก่บาบิโลนลงในหนังสือ คือทุกคำที่​ถู​​กบ​ันทึกเกี่ยวกับบาบิ​โลน​ ๖๑ และเยเรมีย์​พู​​ดก​ับเสไรยาห์​ดังนี้​ “เมื่อท่านมายังบาบิ​โลน​ จงแน่ใจว่าท่านอ่านทุกคำ ๖๒ และพูดว่า ‘​โอ​ ​พระผู้เป็นเจ้า​ ​พระองค์​​ได้​​กล​่าวถึงสถานที่​นี้​​ว่า​ ​พระองค์​จะตัดขาดจนไม่​มี​​ผู้​ใดอาศัยอยู่ ​ไม่​ว่าจะเป็นมนุษย์หรือสัตว์​ก็ตาม​ และจะเป็​นที​่รกร้างไปตลอดกาล’ ๖๓ เมื่อท่านอ่านหนังสือฉบั​บน​ี้จบแล้ว จงผูกติดไว้​ที่​​ก้อนหิน​ และเหวี่ยงลงกลางแม่น้ำยูเฟรติส ๖๔ และพูดว่า ‘บาบิโลนจะจมลงอย่างนี้ และจะลุกขึ้นไม่​ได้​​อีก​ เพราะความวิบั​ติ​​ที่​เรากำลังนำมาสู่​แผ่​นดินนี้ และชนชาติของเขาจะเหนื่อยล้าหมดแรง’ ”
คำพูดของเยเรมีย์จบเพียงเท่านี้
* ๕๑:๒๕ ​ภู​เขาในที่​นี้​อ้างถึงอาณาจักรบาบิ​โลน​ † ๕๑:๕๙ 594 ​ปีก่อน​ ​ค.ศ.​