​สดุดี​ ๓๙
การสารภาพของชายผู้​ได้​รั​บท​ุกข์​ทรมาน​
ถึงหัวหน้าวงดนตรี ถึงเยดูธูน เพลงสดุ​ดี​ของดาวิด
๑ ข้าพเจ้ากล่าวว่า “ข้าพเจ้าจะเฝ้าระวังวิถีทางของข้าพเจ้า
และไม่ทำบาปด้วยลิ้นของข้าพเจ้า
ข้าพเจ้าจะครอบปากด้วยตะกร้อ
​ตราบที่​คนชั่วอยู่ต่อหน้าข้าพเจ้า”
๒ ข้าพเจ้านิ่งเงียบ ข้าพเจ้าไม่​ปริปาก​
​แม้แต่​ในเรื่องดี​ใดๆ​
และความทุกข์​ก็​ยิ่งทวี​ขึ้น​
๓ ใจข้าพเจ้าร้อนรุ่มในทรวงอก
ยิ่งข้าพเจ้ากังวล ข้าพเจ้ายิ่งรู้สึกแย่​ลง​
ครั้นแล้วลิ้นของข้าพเจ้าขยับและพูดว่า
๔ “​พระผู้เป็นเจ้า​ ​ให้​ข้าพเจ้าล่วงรู้ถึ​งบ​ั้นปลายชีวิตเถิด
และมี​ชี​วิตอยู่นานเพียงไร
​ให้​ข้าพเจ้าทราบว่าชีวิตข้าพเจ้าผ่านไปรวดเร็วเพียงไร
๕ ​ดู​​เถิด​ ​พระองค์​​ให้​ข้าพเจ้ามี​ชี​วิตอยู่เพียงระยะสั้นๆ
และในสายตาของพระองค์ ช่วงชีวิตข้าพเจ้าเป็นเพียงชั่วครู่ชั่วยาม
​แน่​​ละ​ ​ชี​วิตของมนุษย์​ทุ​กคนยืนยาวเพียงแค่ลมหายใจเท่านั้น เซล่าห์
๖ ​แน่​นอนที​เดียว​ ​คนที​่ไปโน่นมานี่เป็นเช่นเดียวกับเงา
เขาดิ้นรนโดยเปล่าประโยชน์​อย่างแน่นอน​
คนสะสมความมั่​งม​ี​ไว้​ ​แต่​​ไม่รู้​ว่าใครจะเป็นผู้​ที่​กอบโกยในภายหลัง
๗ ​โอ​ ​พระผู้เป็นเจ้า​ ​มาบ​ัดนี้ ข้าพเจ้าหวังอะไรเล่า
ความหวังของข้าพเจ้ามีในพระองค์
๘ โปรดช่วยข้าพเจ้าให้รอดพ้นจากบาปทั้งปวงของข้าพเจ้า
อย่าให้ข้าพเจ้าเป็​นที​่​ดู​หมิ่นของคนโง่​เขลา​
๙ ข้าพเจ้านิ่งเงียบ ข้าพเจ้าไม่​ปริ​ปากพูด
เพราะพระองค์​ทำให้​เป็นเช่นนี้
๑๐ ​ให้​ข้าพเจ้าได้หลุดพ้นจากภัยพิบั​ติ​​ที่​มาจากพระองค์​เถิด​
ข้าพเจ้าหมดกำลังเพราะพลังแรงจากมือของพระองค์
๑๑ ​พระองค์​ทำโทษมนุษย์เพราะบาปของเขาเป็นการตักเตือน
​พระองค์​เผาผลาญสิ่งที่เขารักหวงแหนประหนึ่งแมลงกั​ดก​ิน
​แน่​​ละ​ ​ชี​วิตของมนุษย์​ทุ​กคนเป็นเพียงแค่ลมหายใจเท่านั้น เซล่าห์
๑๒ ​โอ​ ​พระผู้เป็นเจ้า​ ฟังคำอธิษฐานของข้าพเจ้าเถิด
​เงี่ยหู​ฟังเสียงร้องของข้าพเจ้า
และอย่าเมินเฉยกั​บน​้ำตาของข้าพเจ้า
ด้วยว่าข้าพเจ้าเป็นผู้มาเยี่ยมเพียงชั่วครู่ชั่วยาม
​ผู้​อาศัยชั่วคราวเหมือนบรรพบุรุษทั้งปวงของข้าพเจ้า
๑๓ อย่าเอาเรื่องกับข้าพเจ้าเลย ข้าพเจ้าจะได้ทราบว่าความสุขคืออะไร
ก่อนข้าพเจ้าจะจากไปและหามี​ชี​วิ​ตอ​ีกไม่”