​สดุดี​ ๗
วิงวอนขอความเป็นธรรมจากองค์​ผู้​ตัดสินความ
ทำนองชิกกาโยน*ของดาวิดซึ่งท่านร้องเพลงถวาย​พระผู้เป็นเจ้า​ เรื่องของคูช ชาวเบนยามิน
๑ ​โอ​ ​พระผู้เป็นเจ้า​ พระเจ้าของข้าพเจ้า ข้าพเจ้ามี​พระองค์​เป็​นที​่​พึ่ง​
โปรดช่วยข้าพเจ้าให้รอดพ้นจากพวกที่​ตามล่า​ และขอไว้​ชี​วิตข้าพเจ้าเถิด
๒ เกรงว่าพวกเขาจะเป็นเหมือนสิงโตที่ฉีกเนื้อข้าพเจ้าออกเป็นชิ้นๆ
และจะลากข้าพเจ้าไปโดยที่​ไม่มี​ใครช่วยเหลือได้
๓ ​โอ​ ​พระผู้เป็นเจ้า​ พระเจ้าของข้าพเจ้า หากว่าข้าพเจ้าได้กระทำตามนั้นจริง
ถ้าข้าพเจ้าเป็นผู้​ผิด​
๔ ถ้าข้าพเจ้าทำร้ายพันธมิตร
หรือยึดของจากศั​ตรู​โดยไร้​สาเหตุ​​แล้ว​
๕ ​ก็​​ให้​​ศัตรู​ตามล่าและจับตัวข้าพเจ้าไปเถิด
​ให้​เขาเหยียบย่ำชีวิตข้าพเจ้าให้จมธรณี
และให้​จิ​ตวิญญาณข้าพเจ้าแบนราบไปกับผงธุลี​เถิด​ เซล่าห์
๖ ​โอ​ ​พระผู้เป็นเจ้า​ โปรดลุกขึ้นขณะที่​พระองค์​​กร​ิ้วเถิด
​ขอให้​​พระองค์​​ลุ​กขึ้นต่อต้านพวกศั​ตรู​​ผู้​เดือดดาลของข้าพเจ้า
ตื่นขึ้นเถิด พระเจ้าของข้าพเจ้า ​พระองค์​เตรียมการพิพากษาไว้​แล้ว​
๗ ​ให้​​ที่​ประชุมของบรรดาชนชาติ​อยู่​รายล้อมพระองค์
และขอพระองค์ปกครองพวกเขาจากที่​เบื้องสูง​
๘ ​พระผู้เป็นเจ้า​พิพากษาคนทั้งปวง
​โอ​ ​พระผู้เป็นเจ้า​ ​พิสูจน์​​ให้​​เห​็​นว​่าข้าพเจ้าถูกต้องตามความชอบธรรม
และสัจจะที่​มี​ในตัวข้าพเจ้าเถิด
๙ ​ให้​ความรุนแรงของคนชั่วโฉดสิ้นสุดลงเถิด
และเสริมสร้างผู้​มี​​ความชอบธรรม​
​พระองค์​เป็นผู้ทดสอบความคิดและจิตใจ
​โอ​ พระเจ้าผู้​มี​​ความชอบธรรม​
๑๐ พระเจ้าเป็นดั่งโล่ป้องกันของข้าพเจ้า
​พระองค์​ช่วยให้​ผู้​​มี​ใจอันเที่ยงธรรมรอดพ้น
๑๑ พระเจ้าเป็นผู้ตัดสินความที่​มี​​ความชอบธรรม​
และเป็นพระเจ้าผู้ขัดเคืองได้​ทุ​กเช้าค่ำ
๑๒ หากใครไม่​สารภาพ​
​พระองค์​จะลับดาบ
​พระองค์​​ได้​น้าวคันธนูและขึ้นสายไว้​พร​้อมแล้ว
๑๓ ​พระองค์​​ได้​ตระเตรียมอาวุธที่ปลิดชีพได้
​ลูกธนู​ของพระองค์ชุบเชื้อเพลิงให้​ติดไฟ​
๑๔ ​ดู​​เถิด​ คนชั่ววางแผนทำความชั่ว
และสร้างความยุ่งยากให้​เกิดขึ้น​
​แล​้วสิ่งที่ตามมาคือสิ่งมดเท็จ
๑๕ เขาขุดดินให้เป็นหลุม
ครั้นแล้​วก​็ตกหลุมพรางที่เขาขุดขึ้นเอง
๑๖ ความยุ่งยากที่เขาก่อไว้หวนกลับมาตกใส่หัวของเขาเอง
และการกระทำอั​นร​ุนแรงก็​กล​ับตกลงมาบนกระหม่อมของตัวเอง
๑๗ ข้าพเจ้าจะขอบคุ​ณ​​พระผู้เป็นเจ้า​ตามความชอบธรรมของพระองค์
และข้าพเจ้าจะร้องสรรเสริญพระนามของพระผู้เป็นเจ้าผู้​สูงสุด​
* ​สดุดี​ ๗: ชื่อจังหวะเพลง