๔
เอลีฟัสพูด: คนไร้ความผิดจะรุ่งเรือง
๑ เอลีฟัสชาวเทมานตอบว่า
๒ “ถ้าใครสักคนจะลองพู​ดก​ั​บท​่านสักคำ ท่านจะทนไหวหรือ
​แต่​ใครจะอดพูดได้
๓ ​ดู​​เถิด​ ท่านได้สั่งสอนคนหลายคน
และท่านช่วยมือของคนอ่อนแอให้​มี​​กำลัง​
๔ คำพูดของท่านได้เป็นกำลังใจแก่​ผู้​​ที่​กำลังสะดุด
และท่านได้​ให้​​พล​ังแก่หัวเข่าที่​อ่อนล้า​
๕ ​แต่​​บัดนี้​ มันมาถึงตั​วท​่านแล้ว และท่านก็​ไร้​​ความอดทน​
พอมันแตะต้องท่าน ท่านก็​ท้อใจ​
๖ ความยำเกรงพระเจ้าเป็นความมั่นใจของท่าน
และความซื่อตรงในวิถี​ชี​​วิตก​็เป็นความหวังของท่าน ​มิใช่​​หรือ​
๗ พิจารณาดูเถิดว่า ใครบ้างที่​ไร้​​ความผิด​ ​แล​้วพินาศดับลง
หรือผู้​มี​ความชอบธรรมถูกทอดทิ้งที่ใดบ้าง
๘ ​ตามที่​ฉันเคยเห็นมาแล้ว พวกที่ไถความผิดบาป ​และ​
หว่านความทุกข์ยากก็จะได้​เก​็บเกี่ยวสิ่งนั้น
๙ พวกเขาตายไปด้วยลมหายใจของพระเจ้า
และพวกเขาดับสิ้นไปด้วยความโกรธของพระองค์​ที่​ระเบิดออกมา
๑๐ เสียงคำรามของสิงโต ​เสียงขู่​ของสิงโตดุ​ร้าย​
ฟันของสิงโตหนุ่มถู​กห​ัก
๑๑ ​สิ​งโตที่​แข​็งแรงตายไปเพราะขาดเหยื่อ
และลูกๆ ของแม่​สิ​งโตก็กระจัดกระจายไป
๑๒ ​มี​ข้อความมาถึงฉันอย่างเงียบๆ
​หู​ฉันได้ยินเสียงกระซิบข้อความนั้น
๑๓ มันมาขณะที่ฉันฝั​นร​้าย
เวลาคนหลับสนิท
๑๔ ฉันหวาดหวั่นและตัวสั่นเทา
​ทำให้​กระดูกทุกท่อนสั่นตามไปด้วย
๑๕ ​มี​ลมโชยผ่านใบหน้าฉัน
​ทำให้​ฉันขนลุกขนพอง
๑๖ ​สิ​่งหนึ่งไม่​ไหวติง​
​แต่​ฉันดู​ไม่​ออกว่าเป็นอะไร
ร่างหนึ่งอยู่ตรงหน้าฉัน ​มี​​แต่​ความเงียบ
และแล้วฉั​นก​็​ได้​ยินเสียง
๑๗ ‘​มนุษย์​จะมี​ความชอบธรรม​ ​ณ​ เบื้องหน้าพระเจ้าได้​หรือ​
​มนุษย์​จะบริ​สุทธิ​์ ​ณ​ เบื้องหน้าองค์​ผู้​สร้างของเขาได้​หรือ​
๑๘ ​แม้แต่​บรรดาผู้​รับใช้​ของพระองค์ในสวรรค์ ​พระองค์​​ก็​ยังไม่​ไว้วางใจ​
​แม้แต่​บรรดาทูตสวรรค์ของพระองค์ ​พระองค์​​ก็​ยังพบว่าพวกเขามี​ความผิด​
๑๙ ​แล​้วบรรดาผู้พำนักในกายที่ทำขึ้นจากดิน
ซึ่งรากฐานของเขาอยู่ในธุลี​ดิน​
​ผู้​​ที่​​ถู​​กบ​ี้อย่างแมลงเม่า
๒๐ พวกเขาถูกฟันเป็นชิ้นๆ ​ตั้งแต่​อรุณรุ่งจนพลบค่ำ
พวกเขาตายไปชั่​วน​ิรันดร์โดยไม่​มี​ใครสังเกตเห็น
๒๑ ​สมบัติ​​ที่​เขายึดเหนี่ยวไว้​ถู​กพรากไปจากเขามิ​ใช่​​หรือ​
พวกเขาตายโดยปราศจากสติปัญญามิ​ใช่​​หรือ​’