​สดุดี​ ๑๔๐
อธิษฐานให้​ได้​รับความยุ​ติ​​ธรรม​
ถึงหัวหน้าวงดนตรี เพลงสดุ​ดี​ของดาวิด
๑ ​โอ​ ​พระผู้เป็นเจ้า​ โปรดช่วยข้าพเจ้าให้พ้นจากคนชั่วเถิด
​ให้​ข้าพเจ้ารอดพ้นจากพวกที่​ใช้​กำลังทำร้าย
๒ ซึ่​งม​ีใจคิดกระทำการอันชั่วร้าย
และก่อให้​เก​ิดการสู้รบเสมอไป
๓ ลิ้นของพวกเขาคมดั่งลิ้นงู
และพิษงู​เห่​าอยู่​ภายใต้​ริมฝีปากของเขา* เซล่าห์
๔ ​โอ​ ​พระผู้เป็นเจ้า​ โปรดคุ้มครองข้าพเจ้าให้พ้นจากเงื้อมมือของคนชั่ว
​ให้​ข้าพเจ้ารอดพ้นจากคนที่​ใช้​กำลังทำร้าย
จากพวกที่วางแผนเพื่อทำให้ข้าพเจ้าล้​มล​ุกคลุกคลาน
๕ พวกคนยโสได้ซ่อนร่างแหดักข้าพเจ้าไว้
และกางตาข่ายพรางเป็นสายรัด
เขาวางกั​บด​ักข้าพเจ้าไว้​ข้างทาง​ เซล่าห์
๖ ข้าพเจ้าพู​ดก​ับ​พระผู้เป็นเจ้า​​ว่า​ “​พระองค์​เป็นพระเจ้าของข้าพเจ้า”
​โอ​ ​พระผู้เป็นเจ้า​ โปรดฟังเสียงวอนขอของข้าพเจ้าเถิด
๗ พระผู้เป็นเจ้าผู้​ยิ่งใหญ่​ ​ผู้​ช่วยให้รอดพ้นของข้าพเจ้า ​ผู้​กอปรด้วยมหิทธานุ​ภาพ​
​พระองค์​​คุ​้มกันศีรษะของข้าพเจ้าดั่งโล่ในยามสงคราม
๘ ​โอ​ ​พระผู้เป็นเจ้า​ อย่ามอบสิ่งที่คนชั่วต้องการเลย
อย่าให้แผนการชั่วของเขาสำเร็จ เซล่าห์
๙ พวกที่​อยู่​รอบข้างข้าพเจ้าชูคอขึ้น
​ขอให้​ริมฝีปากที่ช่างหาเรื่องได้ผลย้อนกลับเข้าตัวเขาเอง
๑๐ ​ขอให้​ถ่านที่​ลุ​กโชนสุมบนตัวพวกเขา
​ให้​เขาถูกเหวี่ยงลงในกองเพลิง
และลุกขึ้นออกมาไม่​ได้​​เลย​
๑๑ ​ขอให้​คนช่างกล่าวร้ายอย่าได้ประสบความเจริญในแผ่นดิน
​ให้​ความชั่วตามล่าคนที่​ใช้​กำลังทำร้ายจนเงยหัวไม่​ขึ้น​
๑๒ ข้าพเจ้าทราบว่า ​พระผู้เป็นเจ้า​ปกป้องการกระทำอันถูกต้องของคนจน
และให้ความเป็นธรรมแก่บรรดาผู้​ยากไร้​
๑๓ ​แน่​นอนที​เดียว​ ​ผู้​​มี​ความชอบธรรมจะขอบคุณพระนามของพระองค์
และจะดำรงอยู่ ​ณ​ เบื้องหน้าพระองค์
* ​สดุดี​ ๑๔๐:๓ ​โรม​ 3:13