๓
ในช่วงเวลาแห่งวาระสุดท้าย
๑ ​แต่​จงทราบไว้​ด้วยว่า​ ในช่วงเวลาแห่งวาระสุดท้ายจะมี​ความยากลำบาก​ ๒ ​ผู้​คนจะเห็นแก่ตัวอย่างยิ่ง ​เห็นแก่​​เงิน​ ​ขี้​​อวด​ ​หยิ่งยโส​ ​ดู​หมิ่นผู้​อื่น​ ​ไม่​เชื่อฟั​งบ​ิดามารดา ​ไม่รู้​​คุ​ณคน ​ไม่​นับถือพระเจ้า ๓ ​ไม่มี​​ความรัก​ ​ไม่​​ให้อภัย​ ​ใส่ร้าย​ ​ไม่​ควบคุมตนเอง ​โหดร้าย​ ​ไม่​รั​กด​ี ๔ ​ทรยศ​ ​มุทะลุ​ ​หยิ่งผยอง​ รักสนุกมากกว่ารักพระเจ้า ๕ ​ปฏิบัติ​ตนเหมือนว่าใช้​ชี​วิตในทางของพระเจ้า ​แต่​ใจจริงแล้วไม่เชื่อในอานุภาพนั้น อย่าคบกับคนเช่นนั้นเลย ๖ คนพวกนี้เป็นประเภทหาทางเข้าบ้านของพวกผู้หญิงที่​ไม่มี​ความคิดเป็นของตนเองและเป็นคนบาปหนา ปล่อยให้กิเลสต่างๆ นำพาชีวิต และเขาทำให้พวกนางอยู่​ใต้​บังคับของตน ๗ ​ผู้​หญิงเหล่านี้พยายามเรียนรู้เสมอแต่​ไม่​เคยรู้ถึงความจริง ๘ ยันเนสกับยัมเบรส์​ได้​ต่อต้านโมเสสเช่นไร คนเหล่านี้​ก็​ต่อต้านความจริงเช่นนั้น เป็นคนเสื่อมศีลธรรม ​มี​ความเชื่อที่​ไม่​​แท้​ ๙ พวกเขาไม่ก้าวหน้าไปไกลนัก เพราะความเขลาของพวกเขาจะเป็​นที​่​เห​็นชัดต่อคนทั้งปวง เช่นเดียวกับความเขลาของชาย 2 คนนั้น
เปาโลกำชั​บท​ิโมธี
๑๐ ​แต่​ท่านได้​ติ​ดตามข้าพเจ้าอย่างใกล้​ชิ​ดทั้งในการสั่งสอน ​ความประพฤติ​ ​จุดมุ่งหมาย​ ​ความเชื่อ​ ​ความอดทน​ ​ความรัก​ ​ความบากบั่น​ ๑๑ การกดขี่ข่มเหงและการทนทุกข์​ทรมาน​ ​สิ​่งเหล่านี้​ได้​​เก​ิดขึ้​นก​ับข้าพเจ้าที่เมืองอันทิ​โอก​ เมืองอิ​โคน​ี​ยู​มและที่เมืองลิสตรา ข้าพเจ้าทนต่อการกดขี่ข่มเหงเพียงไร ​แต่​พระผู้เป็นเจ้าช่วยให้ข้าพเจ้ารอดพ้นได้​ทั้งหมด​ ๑๒ ​แท้​​จร​ิงทุกคนที่ต้องการใช้​ชี​วิตในทางของพระเจ้าในพระเยซู​คริสต์​จะถูกกดขี่​ข่มเหง​ ๑๓ ​แต่​คนชั่วและเจ้าเล่ห์จะเลวลง เป็นคนหลอกลวงและถูกหลอกลวงด้วย ๑๔ ​อย่างไรก็ตาม​ ท่านจงดำเนินการต่อไปตามสิ่งที่ท่านได้​เรียนรู้​มาและเชื่อแน่นอนแล้ว และทราบว่าท่านเรียนรู้มาจากใคร ๑๕ ​ตั้งแต่​เด็กมาแล้​วท​ี่ท่านได้ทราบเกี่ยวกับพระคัมภีร์อันบริ​สุทธิ​์ ซึ่งช่วยให้ท่านมี​สติปัญญา​ เพื่อนำไปสู่ความรอดพ้นด้วยความเชื่อในพระเยซู​คริสต์​ ๑๖ พระคัมภีร์​ทุ​กตอนเขียนขึ้นได้ด้วยการดลใจจากพระเจ้า และเป็นประโยชน์ทั้งในการสอน การตักเตือนว่ากล่าว ​แก้​ไขการประพฤติ​ผิด​ และฝึกสอนให้​มี​​ความชอบธรรม​ ๑๗ เพื่อว่าคนของพระเจ้าจะได้​พร​ักพร้อมที่จะกระทำการดี​ทุ​กประการ