​สดุดี​ ๕๖
คำอธิษฐานแสดงความไว้วางใจในพระเจ้า
ถึงหัวหน้าวงดนตรี ตามทำนองนกพิราบบนต้นเทเรบินธ์ ​มิ​คทามของดาวิด เมื่อชาวฟีลิสเตียจั​บก​ุมตั​วท​่านที่เมืองกัท*
๑ ​โอ​ ​พระเจ้า​ โปรดเมตตาข้าพเจ้า
เพราะมีคนโจมตี​ข้าพเจ้า​
​ศัตรู​ข่มเหงข้าพเจ้าตลอดวันเวลา
๒ ฝ่ายตรงข้ามโจมตีข้าพเจ้าตลอดวันเวลา
ฝูงชนต่อสู้ข้าพเจ้าด้วยความทะนง
๓ เวลาข้าพเจ้ากลัว
ข้าพเจ้าจะวางใจในพระองค์
๔ เพราะความช่วยเหลือของพระเจ้า
ข้าพเจ้าจึงสามารถสรรเสริญคำกล่าวของพระองค์
ข้าพเจ้าวางใจในพระองค์โดยไม่​หวั่นกลัว​
​มนุษย์​เป็นเพียงเนื้อหนังจะทำอะไรต่อข้าพเจ้าได้​หรือ​
๕ ตลอดวันเวลาพวกเขาบิดเบือนคำพูดของข้าพเจ้า
พวกเขาวางกลอุบายที่​ล้วนแต่​ชั่วร้ายเพื่อปองร้ายข้าพเจ้า
๖ เขาวางแผนและดักซุ่ม
เขาเฝ้าดูข้าพเจ้าทุกฝี​ก้าว​
​ในขณะที่​รออยู่​ก็​หวังว่าจะเอาชีวิตข้าพเจ้าไป
๗ ​โอ​ ​พระเจ้า​ ลงโทษพวกเขาไปตามความชั่วร้ายของเขาเถิด
​ทำให้​คนพวกนั้นพ่ายแพ้ด้วยความกริ้วของพระองค์​เถิด​
๘ ​ที่​​พระองค์​นับจำนวนครั้งของการร้องไห้​ฟู​มฟายของข้าพเจ้าได้
​เก​็บและวัดตวงน้ำตาของข้าพเจ้าไว้​นั้น​
​ไม่ได้​​ระบุ​​ไว้​ในบันทึกของพระองค์​หรือ​
๙ ​แล​้วพวกศั​ตรู​จะหันกลับไปในวั​นที​่ข้าพเจ้าร้องเรียกถึง
​แล​้วข้าพเจ้าจะทราบว่าพระเจ้าเป็นฝ่ายข้าพเจ้า
๑๐ ข้าพเจ้าสรรเสริญพระเจ้าสำหรับคำกล่าวของพระองค์
ข้าพเจ้าสรรเสริญ​พระผู้เป็นเจ้า​สำหรับคำกล่าวของพระองค์
๑๑ ข้าพเจ้าวางใจในพระองค์โดยไม่​หวั่นกลัว​
​มนุษย์​จะทำอะไรต่อข้าพเจ้าได้​หรือ​
๑๒ ​โอ​ ​พระเจ้า​ ข้าพเจ้าจะถวายสิ่งที่ข้าพเจ้าได้สัญญาไว้กับพระองค์
ข้าพเจ้าจะมอบของถวายแห่งการขอบคุณแด่​พระองค์​
๑๓ เพราะว่าพระองค์ช่วยจิตวิญญาณข้าพเจ้าให้รอดพ้นจากความตาย
และเท้าข้าพเจ้าให้พ้นจากการหกล้ม
เพื่อข้าพเจ้าจะได้ดำเนินต่อหน้าพระเจ้า
ในความสว่างของชีวิต
* ​สดุดี​ ๕๖: 1 ซามูเอล 21:10-15; 27:1-4