​สดุดี​ ๒
​องค์​​ที่​พระเจ้าเจิมเป็นผู้ครองที่​แท้จริง​
๑ ทำไมบรรดาประชาชาติจึ​งม​ี​ความเคียดแค้น​
และบรรดาชนชาติวางแผนอันไร้​ประโยชน์​
๒ บรรดากษั​ตริ​ย์ในโลกพร้อมที่จะต่อสู้
และชนชั้นระดับปกครองมาร่วมกันต่อต้าน​พระผู้เป็นเจ้า​
และต่อต้านองค์​ผู้​​ได้​รับการเจิมไว้​แล​้วของพระองค์*
โดยกล่าวว่า
๓ “เรามาทำให้​โซ่​ขาดสะบั้นลง
และเหวี่ยงตรวนให้หลุดพ้นจากพวกเราเถิด”
๔ ​องค์​​ผู้​พำนักอยู่ในสวรรค์​หัวเราะ​
พระผู้เป็นเจ้าเย้ยหยันพวกเขา
๕ ครั้นแล้วพระองค์จะกล่าวด้วยความกริ้ว
และทำให้พวกเขาสะพรึงกลัวต่อการลงโทษของพระองค์​ว่า​
๖ “เราได้​แต่​งตั้งกษั​ตริ​ย์ของเราไว้
​ที่​ศิ​โยน​†ซึ่งเป็นภูเขาอันบริ​สุทธิ​์ของเรา”
๗ ข้าพเจ้าจะประกาศกฎเกณฑ์​ของ​​พระผู้เป็นเจ้า​
​พระองค์​​กล​่าวกับข้าพเจ้าว่า “​เจ้​าเป็นบุตรของเรา
​วันนี้​เราประกาศว่า เราเป็นบิดาของเจ้า‡
๘ จงขอจากเรา
และเราจะมอบบรรดาประชาชาติ​ให้​​แก่​​เจ้​าเป็นมรดก
และทุกมุมโลกจะเป็นของเจ้า
๙ ​เจ้​าจะทำลายพวกเขาด้วยคทาเหล็ก
และเขาจะแตกออกเป็นเสี่ยงๆ เหมือนกับภาชนะดินเผา”
๑๐ ​มาบ​ัดนี้ ​กษัตริย์​​ทั้งหลาย​ จงฉลาดเถิด
ชนชั้นระดับปกครองของโลกจงรับคำเตือนเถิด
๑๑ จงรับใช้​พระผู้เป็นเจ้า​ด้วยความเกรงกลัว
และน้อมใจชื่นชมยินดีในพระองค์
๑๒ จงจูบแสดงความนอบน้อมต่อพระบุตร ​มิฉะนั้น​ ​พระองค์​จะกริ้ว
และเจ้าจะตายเสียกลางถนน
เพราะว่าความกริ้วของพระองค์​ผุ​ดขึ้นอย่างรวดเร็ว
คนมีความสุขคือทุกคนที่แสวงหาพระองค์เป็​นที​่​พึ่ง​
* ​สดุดี​ ๒:๒ กิจการของอัครทูต 4:25,26 † ​สดุดี​ ๒:๖ พระวิหารตั้งอยู่บนภูเขาศิโยนในเมืองเยรูซาเล็ม ‡ ​สดุดี​ ๒:๗ กิจการของอัครทูต 13:13; ​ฮี​บรู 1:5; 5:5