​สดุดี​ ๓๕
อธิษฐานขอความช่วยเหลือ
ของดาวิด
๑ ​โอ​ ​พระผู้เป็นเจ้า​ ขอพระองค์​ราวี​กับคนที่​ราวี​​ข้าพเจ้า​
​ต่อสู้​กับคนที่​ต่อสู้​ข้าพเจ้าเถิด
๒ โปรดถือโล่และดั้ง
​แล​้วลุกขึ้นช่วยข้าพเจ้า
๓ โปรดยกหอกและหลาว
ต่อต้านพวกที่ตามล่าข้าพเจ้า
โปรดให้คำมั่​นก​ับจิตวิญญาณของข้าพเจ้าดังนี้​ว่า​
“เราคือความรอดพ้นของเจ้า”
๔ ​ขอให้​พวกที่ตามล่าชีวิตข้าพเจ้า
ต้องอับอายและไร้​เกียรติ​
​ให้​พวกที่วางแผนหวังให้ข้าพเจ้าพินาศ
ต้องหันหลังกลับและสับสน
๕ ​ให้​พวกเขาเป็นเหมือนแกลบที่​ถู​กลมพัดปลิวไป
​พร​้อมกับมี​ทูตสวรรค์​​ของ​​พระผู้เป็นเจ้า​​ไล่​พวกเขาไปให้​พ้น​
๖ ​ให้​พวกเขาอยู่ในทางอั​นม​ืดมนและลื่น
​พร​้อมกับมี​ทูตสวรรค์​​ของ​​พระผู้เป็นเจ้า​ตามล่าไป
๗ ​ด้วยว่า​ พวกเขาซ่อนร่างแหไว้เตรียมจับข้าพเจ้าโดยไม่​มีเหตุผล​
พวกเขาขุดหลุมพรางเพื่อจะเอาชีวิตข้าพเจ้าอย่างไร้​สาเหตุ​
๘ ​ให้​พวกเขาประสบความพินาศโดยไม่ทันตั้งตัว
และให้พวกเขาตกในร่างแหที่ซ่อนไว้​เอง​
และจมลงในความพินาศ
๙ ​แล​้วจิตวิญญาณข้าพเจ้าจะยินดี​ใน​​พระผู้เป็นเจ้า​
และร่าเริงใจที่​พระองค์​ช่วยให้​รอดพ้น​
๑๐ ทั่​วท​ั้งกายใจข้าพเจ้าจะพูดว่า
“​โอ​ ​พระผู้เป็นเจ้า​ ​มี​ใครบ้างที่เป็นเหมือนพระองค์
​พระองค์​ช่วยคนอ่อนแอให้พ้นจากคนที่​แข​็งแรงกว่า
ช่วยคนอ่อนแอและคนยากไร้​ให้​พ้นจากคนที่​เอาเปรียบ​”
๑๑ คนชั่วเป็นพยานต่อต้านข้าพเจ้า
และกล่าวหาสิ่งที่ข้าพเจ้าไม่​รู้​เรื่องด้วยเลย
๑๒ พวกเขากระทำสิ่งเลวร้ายตอบสนองความดี
และจิตวิญญาณของข้าพเจ้าสิ้นหวัง
๑๓ ​แต่​ยามที่พวกเขาป่วย ข้าพเจ้าสวมผ้ากระสอบ
ข้าพเจ้าทนทุกข์เองด้วยการอดอาหาร
ข้าพเจ้าก้มคอลงจรดอกเพื่ออธิษฐาน
๑๔ ราวกับว่าข้าพเจ้าระทมใจ
ถึงเพื่อนหรือพี่น้องของข้าพเจ้าเอง
เหมือนคนเศร้าโศกถึงมารดา
ข้าพเจ้าซบหน้าลงกับพื้นอย่างเศร้าสลด
๑๕ ​แต่​เวลาข้าพเจ้าทุกข์​ร้อน​ พวกเขารวมหั​วก​ันด้วยความยินดี
รวมหั​วก​ันต่อต้านข้าพเจ้า
ส่วนคนที่ข้าพเจ้าไม่​รู้จัก​
พากันล้อเลียนข้าพเจ้าอย่างไม่​หยุดยั้ง​
๑๖ พวกเขาล้อเลียนอย่างไร้​คุ​ณธรรมซ้ำแล้วซ้ำเล่า
​แล​้วยังเข่นเขี้ยวเคี้ยวฟันใส่ข้าพเจ้าด้วยความจงเกลียดจงชัง
๑๗ ​โอ​ ​พระผู้เป็นเจ้า​ ​พระองค์​จะมองดูข้าพเจ้าต่อไปนานเพียงไร
โปรดช่วยชีวิตข้าพเจ้าให้พ้นจากการจู่โจมของพวกเขา
ช่วยชีวิ​ตอ​ั​นม​ีค่าของข้าพเจ้าจากพวกสิงโต
๑๘ ข้าพเจ้าจะขอบคุณพระองค์ในที่ประชุมใหญ่
ข้าพเจ้าจะสรรเสริญพระองค์ต่อหน้าผู้คนจำนวนมาก
๑๙ อย่าปล่อยให้ข้าพเจ้าเป็​นที​่​สะใจ​
ของพวกศั​ตรู​​ผู้​​ไร้​​ความเป็นธรรม​
หรือพวกที่​เกล​ียดชังข้าพเจ้า
​อย่างไร​้​สาเหตุ​ยิ้มเยาะข้าพเจ้าได้*
๒๐ เพราะพวกเขาไม่​พู​ดเรื่องที่​ทำให้​​เก​ิดความสงบสุข
​แต่​เป็นเรื่องต่อต้านคนที่​อยู่​อย่างสงบสุขในแผ่นดิน
พวกเขาปั้นเรื่องเพื่อหลอกลวงคน
๒๑ และเขาเปิดปากกว้างโจมตี​ข้าพเจ้า​ โดยพูดว่า
“นั่นแน่ะ นั่นแน่ะ พวกเราเห็​นก​ับตา”
๒๒ ​โอ​ ​พระผู้เป็นเจ้า​ ​พระองค์​​เห​็นแล้ว และอย่าเงียบเฉยอยู่​เลย​
​โอ​ ​พระผู้เป็นเจ้า​ อย่าอยู่ห่างข้าพเจ้า
๒๓ โปรดตื่นขึ้น และลุกขึ้นปกป้องข้าพเจ้าเถิด
เพื่อเห็นแก่​ข้าพเจ้า​ พระเจ้าของข้าพเจ้า และพระผู้เป็นเจ้าของข้าพเจ้า
๒๔ ​พระองค์​​มี​​ความชอบธรรม​ ​โอ​ ​พระผู้เป็นเจ้า​ พระเจ้าของข้าพเจ้า
โปรดพิสู​จน​์​ให้​​เห​็นเถิดว่า ข้าพเจ้าไม่​ใช่​ฝ่ายผิด
และอย่าปล่อยให้ข้าพเจ้าเป็​นที​่สะใจของพวกศั​ตรู​
๒๕ อย่าให้พวกเขาพูดเอาเองว่า “​ดู​​สิ​ เราได้สมใจแล้ว”
อย่าให้พวกเขาพูดได้​ว่า​ “พวกเรากลืนเขาได้​แล้ว​”
๒๖ ​ให้​พวกที่สะใจในความวอดวายของข้าพเจ้า
อับอายและงงงันเสียให้​หมด​
​ให้​พวกที่อ้างว่าดีเลิศเกินข้าพเจ้า
​สวมใส่​ความอับอายและความอัปยศ
๒๗ ​ให้​บรรดาผู้​ที่​ชื่นชอบในความถูกต้องของข้าพเจ้า
ร้องตะโกนด้วยความยินดีและร่าเริงใจ
และกล่าวย้ำว่า “​พระผู้เป็นเจ้า​​ยิ่งใหญ่​​นัก​
​พระองค์​ชื่นชอบในความสำเร็จของผู้​รับใช้​ของพระองค์”
๒๘ ​แล​้วลิ้นข้าพเจ้าจะบอกเล่าถึงความชอบธรรมของพระองค์
​กล​่าวสรรเสริญพระองค์ตลอดวันเวลา
* ​สดุดี​ ๓๕:๑๙ ยอห์น 15:25