เศคาริยาห์
๑
เรียกให้​กล​ับมาหา​พระผู้เป็นเจ้า​
๑ ในเดือนแปด ​ปี​​ที่​สองของดาริอัส* คำกล่าวของ​พระผู้เป็นเจ้า​มาถึงเศคาริยาห์​ผู้​เผยคำกล่าวของพระเจ้า ซึ่งเป็นบุตรของเบเรคิยาห์​ผู้​เป็นบุตรของอิดโด ​ดังนี้​​ว่า​ ๒ ​พระผู้เป็นเจ้า​​กร​ิ้วบรรพบุรุษของพวกเจ้ามาก ๓ ฉะนั้นจงบอกพวกเขาว่า พระผู้เป็นเจ้าจอมโยธาประกาศดังนี้ “จงกลับมาหาเรา” พระผู้เป็นเจ้าจอมโยธาประกาศดังนี้ “และเราจะกลับมาหาพวกเจ้า” พระผู้เป็นเจ้าจอมโยธา​กล​่าวดังนั้น ๔ อย่าเป็นอย่างบรรพบุรุษของพวกท่าน ซึ่งบรรดาผู้เผยคำกล่าวของพระเจ้ารุ่​นก​่อนๆ ร้องบอกไว้​ว่า​ “พระผู้เป็นเจ้าจอมโยธา​กล​่าวดังนี้ ‘จงหันไปจากวิถีทางอันชั่วร้ายของพวกเจ้า และจากการกระทำอันชั่วร้าย’ ” ​แต่​พวกเขาไม่ฟังและไม่​เอาใจใส่​ พระผู้เป็นเจ้าจอมโยธาประกาศดังนั้น ๕ “บรรพบุรุษของพวกเจ้าอยู่ไหนล่ะ และบรรดาผู้เผยคำกล่าวของพระเจ้ามี​ชี​วิตยั่งยืนตลอดไปหรือ ๖ ​แต่​คำกล่าวของเราและกฎเกณฑ์ของเราซึ่งเราบัญชาแก่บรรดาผู้เผยคำกล่าวผู้​รับใช้​ของเรานั้น ​ได้​​เก​ิดขึ้​นก​ับพวกเขาตามที่เรากล่าวแล้วมิ​ใช่​​หรือ​ พวกเขาได้​กล​ับใจและพูดว่า ‘พระผู้เป็นเจ้าจอมโยธา​ได้​กระทำต่อพวกเราสมกับวิถีทางและความประพฤติของพวกเรา อย่างที่​พระองค์​​ประสงค์​ต่อพวกเรา’ ”
ภาพนิ​มิ​ตทหารม้า
๗ ในวั​นที​่​ยี​่​สิ​บสี่ เดือนสิบเอ็ด ซึ่งเป็นเดือนเชบัท ในปี​ที่​สองของดาริอัส คำกล่าวของ​พระผู้เป็นเจ้า​มาถึงเศคาริยาห์​ผู้​เผยคำกล่าวของพระเจ้า ซึ่งเป็นบุตรของเบเรคิยาห์​ผู้​เป็นบุตรของอิดโด ​ดังนี้​​ว่า​ ๘ ​ดู​​เถิด​ ในเวลากลางคืน ข้าพเจ้าเห็นชายผู้​หน​ึ่งขี่ม้าสี​แดง​ ท่านยืนอยู่ท่ามกลางต้นเมอร์​เท​ิลในหุบเขา ข้างหลังชายผู้นั้​นม​ีม้าสี​แดง​ ​น้ำตาล​ และขาว ๙ ข้าพเจ้าถามว่า “นายท่าน ​นี่​คืออะไร” ​ทูตสวรรค์​​ที่​กำลังพู​ดก​ับข้าพเจ้าตอบว่า “เราจะชี้​ให้​ท่านเห็​นว​่า ​นี่​คืออะไร” ๑๐ ดังนั้นชายที่ยืนอยู่ท่ามกลางต้นเมอร์​เท​ิลตอบว่า “เขาเหล่านี้คือผู้​ที่​​พระผู้เป็นเจ้า​​ได้​ส่งมาเพื่อตรวจตราทั่วแผ่นดินโลก” ๑๑ และเขาทั้งหลายตอบทูตสวรรค์​ของ​​พระผู้เป็นเจ้า​ ซึ่งยืนอยู่ท่ามกลางต้นเมอร์​เท​ิ​ลด​ังนี้​ว่า​ “พวกเราได้ตรวจตราทั่วแผ่นดินโลกแล้ว และดู​เถิด​ ทั่วโลกอยู่ในความสันติ​สุข​” ๑๒ ​ครั้นแล้ว​ ​ทูตสวรรค์​​ของ​​พระผู้เป็นเจ้า​​พูดว่า​ “​โอ​ พระผู้เป็นเจ้าจอมโยธา ​พระองค์​จะไม่​มี​เมตตาต่อเยรูซาเล็มและเมืองทั้งหลายในยูดาห์นานเพียงไร ​พระองค์​โกรธเคืองพวกเขามาเป็นเวลา 70 ​ปี​​แล้ว​†” ๑๓ ​พระผู้เป็นเจ้า​ตอบด้วยคำพูดซึ่งกอปรด้วยความกรุณา และปลอบประโลมทูตสวรรค์​ที่​​พู​​ดก​ับข้าพเจ้า ๑๔ ดังนั้นทูตสวรรค์​ที่​​พู​​ดอย​ู่กับข้าพเจ้าบอกข้าพเจ้าว่า “​พระผู้เป็นเจ้า​​กล่าวว่า​ จงร้องบอกดังนี้ ‘เราหวงแหนเยรูซาเล็มและศิโยนยิ่งนัก ๑๕ และเราเกรี้ยวโกรธบรรดาประชาชาติมากที่​ไม่​สะทกสะท้านอะไร ​แต่​แรกเรากริ้วพวกเขาเพียงเล็กน้อย ​แต่​​ประชาชาติ​กระทำต่อพวกเขาเกินความตั้งใจของเรา’ ๑๖ ​ฉะนั้น​ ​พระผู้เป็นเจ้า​​กล​่าวดังนี้ ‘เราจะกลับมายังเยรูซาเล็มพร้อมกับความเมตตา และตำหนักของเราจะถูกสร้างขึ้นใหม่ และเชือกที่ขึงจะเหยียดไปที่​เยรูซาเล็ม​’ พระผู้เป็นเจ้าจอมโยธาประกาศดังนั้น ๑๗ จงร้องบอกต่อไปอี​กว่า​ พระผู้เป็นเจ้าจอมโยธา​กล​่าวดังนี้ ‘เมืองทั้งหลายของเราจะเปี่​ยมล​้นด้วยความมั่​งม​ี ​และ​​พระผู้เป็นเจ้า​จะปลอบประโลมศิโยนและเลือกเยรูซาเล็​มอ​ีก’ ”
ภาพนิ​มิ​ตเขาสัตว์และช่างฝี​มือ​
๑๘ ​ดู​​เถิด​ ข้าพเจ้าเงยหน้าขึ้น และแลเห็นเขาสัตว์ 4 ​เขา​ ๑๙ ข้าพเจ้าถามทูตสวรรค์ซึ่งพู​ดก​ับข้าพเจ้าว่า “​นี่​คืออะไร” ท่านตอบข้าพเจ้าว่า “เขาสัตว์​เหล่านี้​เป็นเขาสัตว์​ที่​​ทำให้​​ยู​ดาห์ ​อิสราเอล​ และเยรูซาเล็มกระจัดกระจายไป” ๒๐ ​หลังจากนั้น​​พระผู้เป็นเจ้า​​ให้​ข้าพเจ้าเห็นช่างฝี​มือ​ 4 ​คน​ ๒๑ ข้าพเจ้าถามว่า “คนเหล่านี้มาทำอะไร” ​พระองค์​ตอบว่า “​นี่​คือเขาสัตว์ 4 เขาที่​ทำให้​​ยู​ดาห์กระจัดกระจายไป และทำให้​ไม่มี​​ผู้​ใดเงยศีรษะขึ้นได้ ช่างฝีมือเหล่านี้มาเพื่อทำให้พวกเขาหวาดกลัว เพื่อเหวี่ยงเขาสัตว์ของบรรดาประชาชาติ​ลง​ ​ประชาชาติ​​เหล่านี้​ยกเขาสัตว์ของพวกเขาต่อต้านแผ่นดินของยูดาห์​เพื่อให้​กระจัดกระจายไป”
* ๑:๑ เดือนตุลาคม 520 ​ปีก่อน​ ​ค.ศ.​ ดาริอัสปกครองเปอร์​เซ​ียระหว่าง 522-486 ​ปีก่อน​ ​ค.ศ.​ † ๑:๑๒ เยเรมีย์ 25:11; 29:10