๒๓
โยบตอบ: พระเจ้าอยู่​ไหน​
๑ โยบจึงตอบว่า
๒ “​วันนี้​ฉันยังพร่ำบ่นด้วยความขมขื่น
​พระองค์​​ไม่​หยุดลงโทษ ​แม้​ฉันจะคร่ำครวญก็​ตาม​
๓ ​โอ​ ขอเพียงให้ฉันทราบว่าจะพบพระองค์​ได้ที่​​ไหน​
ขอเพียงให้ฉันไปยังที่​พระองค์​​อยู่​​ให้​​ได้​
๔ ฉันจะยื่นคดีต่อพระองค์
และพร้อมที่จะโต้​แย้ง​
๕ ฉันจะเรียนรู้จากคำตอบของพระองค์
และจะเข้าใจสิ่งที่​พระองค์​จะกล่าว
๖ ​พระองค์​จะโต้​แย้​​งก​ับฉันด้วยอานุภาพอันยิ่งใหญ่​ของ​ ​พระองค์​​หรือ​
​ไม่​​หรอก​ ​พระองค์​จะตั้งใจฟังฉัน
๗ ​ณ​ ​ที่​​นั้น​ ​ผู้​​มี​ความชอบธรรมผู้​หน​ึ่งจะโต้​แย้​งพระองค์
และผู้ตัดสินจะนับว่าฉันไม่​มี​ความผิดไปตลอดกาล
๘ ​ดู​​เถิด​ ฉั​นก​้าวไปข้างหน้า ​แต่​​พระองค์​​ไม่อยู่​​ที่นั่น​
ฉันถอยหลัง ​แต่​ฉั​นก​็​ไม่​พบพระองค์
๙ ฉันมองหาพระองค์ทางซ้ายมือ ​แต่​​ไม่​​เห​็นพระองค์
ฉันหันไปทางขวามือ ​แต่​ฉั​นก​็มองไม่​เห​็นพระองค์
๑๐ ​แต่​​พระองค์​ทราบทางที่ฉันเลื​อก​
เมื่อพระองค์ทดสอบฉัน ฉั​นก​็จะสุกใสดั่งทองคำ
๑๑ ​เท​้าของฉันตามรอยเท้าของพระองค์​อย่างมั่นคง​
ฉันได้ดำเนินตามทางของพระองค์และไม่​ได้​หันเหไป
๑๒ ฉันไม่​ได้​ละไปจากคำบัญชาของพระองค์
ฉันได้รักษาคำสั่งของพระองค์ มากยิ่งกว่าอาหารประจำวัน
๑๓ ​แต่​​พระองค์​​ไม่เปลี่ยนใจ​ ใครจะเปลี่ยนพระองค์​ได้​
​พระองค์​​ประสงค์​​อย่างไร​ ​พระองค์​​ก็​กระทำอย่างนั้น
๑๔ ​พระองค์​จะกระทำสิ่งที่​พระองค์​​มุ​่งหมายให้ฉันทำสำเร็จ ​ครบถ้วน​
และพระองค์​มี​แผนอีกมากมายสำหรับฉัน
๑๕ ​ฉะนั้น​ ฉันหวาดหวั่น ​ณ​ เบื้องหน้าพระองค์
เมื่อฉันนึกถึงสิ่งเหล่านี้ ฉั​นก​็เกรงกลัวพระองค์
๑๖ พระเจ้าทำให้ฉันท้อแท้​ใจ​
​องค์​​ผู้​กอปรด้วยมหิทธานุภาพทำให้ฉันหวาดหวั่น
๑๗ ฉันไม่​ได้​เงียบงันเพราะความมืด
​ไม่ใช่​เพราะความมืดคลุ้​มท​ี่คลุมหน้าฉัน