​สดุดี​ ๔๑
​แน่​ใจในความช่วยเหลือของพระเจ้า
ถึงหัวหน้าวงดนตรี เพลงสดุ​ดี​ของดาวิด
๑ ​ผู้​ใดเห็นแก่คนสิ้นไร้​ไม้​​ตอก​ ​ก็​​เป็นสุข​
​พระผู้เป็นเจ้า​ช่วยให้เขารอดพ้นในยามลำบาก
๒ ​พระผู้เป็นเจ้า​ปกป้องและช่วยให้เขามี​ชี​วิตอยู่
​พระองค์​จะให้เขามีความสุขในแผ่นดิน
และจะไม่ปล่อยให้เขาตกอยู่​ใต้​อำนาจของศั​ตรู​
๓ ​พระผู้เป็นเจ้า​ช่วยเหลือเขาในยามล้มหมอนนอนเสื่อ
และพระองค์รักษาเขาให้หายจากโรคภัยทั้งปวง
๔ ข้าพเจ้าพูดว่า “​โอ​ ​พระผู้เป็นเจ้า​ เมตตาข้าพเจ้าเถิด
รักษาข้าพเจ้าให้​หาย​ เพราะข้าพเจ้าได้กระทำบาปต่อพระองค์”
๕ พวกศั​ตรู​ของข้าพเจ้าพูดเรื่องไม่​ดี​​เก​ี่ยวกับข้าพเจ้าว่า
“​เมื่อไหร่​เขาจึงจะตายและชื่อจะสาบสูญไปด้วย”
๖ ถ้ามีใครสักคนมาหาข้าพเจ้า
เขาจะเอ่ยปากพูดด้วยความไม่​จริงใจ​ ในขณะเดียวกั​นก​ั​บท​ี่เขาพยายามให้ร้ายป้ายสี
ครั้นแล้วเขาก็ออกไปป่าวประกาศจนทั่ว
๗ คนทั้งปวงที่​เกล​ียดชังข้าพเจ้าพากันซุบซิบเกี่ยวกับข้าพเจ้า
พวกเขาพากันจินตนาการเรื่องร้ายๆ ​ที่​จะเกิ​ดก​ับข้าพเจ้า
๘ เขาพูดว่า “​มี​โรคร้ายแรงถึงชีวิตเกาะติ​ดอย​ู่กับตัวเขา
เขาจะลุกขึ้นจากที่​ที่​เขานอนอยู่​ไม่ได้​​อี​กเลย”
๙ ​แม้แต่​​เพื่อนสนิท​
​ที่​ข้าพเจ้าเคยไว้​ใจ​
​คนที​่รับประทานอาหารของข้าพเจ้า
​ได้​ยกส้นเท้าต่อต้านข้าพเจ้า*
๑๐ ​โอ​ ​พระผู้เป็นเจ้า​ ขอพระองค์เมตตาข้าพเจ้าเถิด
โปรดให้ข้าพเจ้าทุเลาขึ้น และข้าพเจ้าจะทำการตอบโต้​พวกเขา​
๑๑ จากการกระทำเช่นนี้ข้าพเจ้าทราบว่าพระองค์พอใจในตัวข้าพเจ้า
เพราะศั​ตรู​ข้าพเจ้าไม่​อาจม​ีชัยเหนือข้าพเจ้า
๑๒ ​พระองค์​เป็นหลั​กค​้ำจุนข้าพเจ้า เพราะข้าพเจ้ามี​สัจจะ​
และให้ข้าพเจ้าอยู่ ​ณ​ เบื้องหน้าพระองค์ไปตลอดกาล
๑๓ ​สรรเสริญ​​พระผู้เป็นเจ้า​ พระเจ้าของอิสราเอล
จากนิรันดร์กาลจนถึงนิรันดร์​กาล​
​อาเมน​ และอาเมน
* ​สดุดี​ ๔๑:๙ ยอห์น 13:18