๕๕
ความสงสารของ​พระผู้เป็นเจ้า​
๑ “​ทุ​กคนที่กระหายจงมาเถิด
มาที่​แหล่งน้ำ​
และผู้​ที่​​ไม่มี​​เงิน​
จงมา และซื้ออาหารรับประทาน
จงมา และซื้อเหล้าองุ่นและน้ำนม
โดยไม่ต้องใช้เงินและค่าแลกเปลี่ยน
๒ ทำไมเจ้าจึงใช้เงินของเจ้าเพื่อสิ่งเหล่านั้นซึ่งไม่​ใช่​​อาหาร​
และใช้เรี่ยวแรงของเจ้าเพื่อสิ่งเหล่านั้นซึ่งไม่​ทำให้​​อิ่มเอิบใจ​
จงเชื่อฟังเราให้​ดี​ และรับประทานสิ่งที่​ดี​
และยินดีกับอาหารอันดี​เลิศ​
๓ จงเงี่ยหู​ฟัง​ และมาหาเราเถิด
​จงฟัง​ ​เพื่อให้​​จิ​ตวิญญาณของเจ้ามี​ชีวิต​
และเราจะทำพันธสัญญาอันเป็นนิรันดร์กับเจ้า
ความมั่นคงของเรา ความรั​กอ​ันแท้​จร​ิงที่​มี​​แก่​​ดาวิด​*
๔ ​ดู​​เถิด​ เราให้เขาเป็นพยานแก่บรรดาชนชาติ
​ให้​เป็นผู้นำและผู้บัญชาการบรรดาชนชาติ
๕ ​ดู​​เถิด​ ​เจ้​าจะเรียกประชาชาติ​ที่​​เจ้​าไม่​รู้​จักมา
และประชาชาติ​ที่​​ไม่รู้​จักเจ้าจะวิ่งมาหาเจ้า
​เพราะ​​พระผู้เป็นเจ้า​ พระเจ้าของเจ้า และเพราะองค์​ผู้บริสุทธิ์​ของอิสราเอล
เพราะพระองค์​ได้​โปรดให้​เจ้​าได้รับความยิ่งใหญ่”
๖ จงแสวงหา​พระผู้เป็นเจ้า​​ขณะที่​ยังหาพระองค์​ได้​
จงร้องเรียกถึงพระองค์​ขณะที่​​พระองค์​​อยู่​​ใกล้​
๗ ​ให้​คนชั่วละจากวิถีทางของเขา
และคนไร้ความชอบธรรมทิ้งความคิดของเขา
​ให้​เขากลับมาหา​พระผู้เป็นเจ้า​ เพื่อพระองค์จะมีความสงสารต่อเขา
และมาหาพระเจ้าของพวกเรา เพราะพระองค์จะยกโทษอย่างมากมาย
๘ “เพราะความคิดของเราไม่​ใช่​ความคิดของเจ้า
และทางของเจ้าก็​ไม่ใช่​ทางของเราเช่​นก​ัน”
​พระผู้เป็นเจ้า​ประกาศดังนั้น
๙ “เพราะฟ้าสวรรค์สูงกว่าแผ่นดินโลกเช่นไร
​วิถี​ทางของเราก็สูงกว่าวิถีทางของเจ้า
และความคิดของเราสูงกว่าความคิดของเจ้าเช่นนั้น
๑๐ เพราะฝนและหิมะตกจากฟ้า
และไม่ย้อนกลับขึ้นไป ​แต่​รดแผ่นดินโลก
​ทำให้​พืชงอกเติบโต
​ให้​เมล็ดแก่​ผู้​หว่านและอาหารแก่​ผู้​รับประทานเช่นไร
๑๑ คำของเราก็จะเป็นอย่างนั้น คำซึ่งออกไปจากปากของเรา
จะไม่หวนกลับมาเปล่าๆ
​แต่​จะสำเร็จผลตามจุดประสงค์ของเรา
และจะสำเร็จในสิ่งที่เรามุ่งหมายไว้​เช่นนั้น​
๑๒ เพราะเจ้าจะออกไปด้วยความยินดี
และถูกนำออกไปด้วยสันติ​สุข​
​เท​ือกเขาและเนินเขาที่​อยู่​เบื้องหน้าเจ้า
จะแซ่ซ้องด้วยเสียงเพลง
และต้นไม้ทั้งมวลในทุ่งนาจะปรบมื​อก​ัน
๑๓ ต้นสนจะงอกขึ้นแทนไม้​หนาม​
ต้นเมอร์​เท​ิลจะงอกขึ้นแทนพุ่มไม้​หนาม​
​สิ​่งเหล่านี้จะทำให้​พระผู้เป็นเจ้า​​เป็นที่รู้จัก​
เป็นสัญลักษณ์อันเป็นนิรันดร์​ที่​​ไม่มี​วันจะถูกทำลายลง”
* ๕๕:๓ กิจการของอัครทูต 13:34