​สดุดี​ ๑๒๒
คำอธิษฐานสำหรับเยรูซาเล็ม
บทเพลงบรรเลงในขบวนแห่ขณะเคลื่อนขึ้นสู่​เนินเขา​ ของดาวิด
๑ ข้าพเจ้ารู้สึกยินดีเมื่อพวกเขาพู​ดก​ับข้าพเจ้าว่า
“พวกเราไปยังพระตำหนักของ​พระผู้เป็นเจ้า​กันเถิด”
๒ เยรูซาเล็มเอ๋ย ​เท​้าของเรายืนอยู่
ภายในประตูของเจ้า
๓ เยรูซาเล็มถูกสร้างขึ้นเป็นเมือง
​ที่​​มี​ความพอเหมาะพอเจาะแก่​ความต้องการ​
๔ เป็นสถานที่ซึ่งเผ่าต่างๆ ​ขึ้นไป​
เป็นเผ่าของ​พระผู้เป็นเจ้า​
เพื่อสรรเสริญพระนามของ​พระผู้เป็นเจ้า​
ตามคำสั่งที่​ได้​​ให้​​ไว้​กับอิสราเอล
๕ ​บัลลังก์​​แห่​งการตัดสินคดี​ก็​​ถู​กตั้งไว้ ​ณ​ ​ที่​​นั้น​
อันได้​แก่​​บัลลังก์​ของพงศ์​พันธุ์​​ดาวิด​
๖ จงอธิษฐานให้เยรูซาเล็มมี​สันติ​สุขเถิด
“​ขอให้​บรรดาผู้​ที่​รักเจ้าจงประสบแต่​ความเจริญ​
๗ ขอสันติสุขจงมีภายในกำแพงเมืองของเจ้า
และความปลอดภัยจงมีภายในป้อมปราการของเจ้า”
๘ เพราะความรักที่​มีต​่อพี่น้องและมิตรสหายของข้าพเจ้า
ข้าพเจ้าจะพูดว่า “​สันติ​สุขจงมี​อยู่​ภายในเจ้า”
๙ เพราะความรักที่​มีต​่อพระตำหนักของ​พระผู้เป็นเจ้า​ พระเจ้าของเรา
ข้าพเจ้าจะอธิษฐานขอความเจริญให้​แก่​​เจ้า​