​สดุดี​ ๑๑๒
ความสุขที่​คนดี​พึงได้​รับ​
๑ ​สรรเสริญ​​พระผู้เป็นเจ้า​
​คนที​่​เกรงกลัว​​พระผู้เป็นเจ้า​จะเป็นสุข
เขายินดีในพระบัญญั​ติ​ของพระองค์เป็นอย่างยิ่ง
๒ บรรดาผู้สืบเชื้อสายของเขาจะมี​อาน​ุภาพบนแผ่นดิน
​ผู้​สืบวงศ์ตระกูลของผู้​มี​ความชอบธรรมจะได้รับพระพร
๓ ​ความมั่งมี​และความเป็นปึกแผ่นสถิตในเรือนของเขา
และความชอบธรรมของเขาคงอยู่​เป็นนิตย์​
๔ ย่อมมีแสงสว่างสาดส่องผ่านไปในที่มืดสำหรับผู้​มี​ความเที่ยงธรรม
​พระองค์​กอปรด้วยพระคุ​ณ​ ​ความสงสาร​ และความชอบธรรม
๕ พระพรจะเป็นของคนใจกว้าง และคนที่​รู้​จักให้คนอื่นหยิบยืม
เขาดำเนิ​นก​ิจการของเขาด้วยความเป็นธรรม
๖ เขาจะไม่​มี​วันสะทกสะท้านหวั่นไหว
​ผู้​​มี​ความชอบธรรมจะเป็​นที​่ระลึกถึงตลอดกาล
๗ เขาไม่ตื่นตระหนกต่อข่าวร้าย
ด้วยมี​ใจหนักแน่น​ วางใจใน​พระผู้เป็นเจ้า​
๘ ใจของเขามั่นคง เขาจึงไม่​หวาดกลัว​
เขาแน่ใจว่าจะได้​เห​็นศั​ตรู​ของเขาพ่ายแพ้
๙ เขาเอื้อเฟื้อแก่​ผู้ยากไร้​
ความชอบธรรมของเขาคงอยู่​เป็นนิตย์​*
พละกำลังของเขาย่อมได้รับเกียรติยกย่องเชิดชู
๑๐ คนชั่วจะโกรธเมื่อได้​เห็น​
เขาขบเขี้ยวเคี้ยวฟัน ​แล้วก็​ต้องแพ้พ่ายถอยกลับไป
ความหวังของคนชั่วจะสูญเปล่า
* ​สดุดี​ ๑๑๒:๙ 2 โครินธ์ 9:9