​สดุดี​ ๔๐
เพลงสรรเสริญ
ถึงหัวหน้าวงดนตรี เพลงสดุ​ดี​ของดาวิด
๑ ข้าพเจ้ารอคอย​พระผู้เป็นเจ้า​ด้วยความอดทน
​พระองค์​​เงี่ยหู​ฟังข้าพเจ้าและสดับเสียงร้องของข้าพเจ้า
๒ ​พระองค์​​ฉุ​ดข้าพเจ้าขึ้นจากหลุมแห่งความพินาศ
ออกจากตม
และให้ข้าพเจ้ายืนบนหิน
​ที่​​มี​​ความปลอดภัย​
๓ ​พระองค์​มอบเพลงใหม่​ให้​ข้าพเจ้าร้อง
เป็นเพลงแห่งการสรรเสริญแด่พระเจ้าของเรา
​ผู้​คนจำนวนมากจะเห็นและเกิดความกลัว
และจะให้ความไว้วางใจใน​พระผู้เป็นเจ้า​
๔ ​คนที​่​ไว้​วางใจใน​พระผู้เป็นเจ้า​ ​ก็​​เป็นสุข​
เขาไม่หันเข้าหาคนหยิ่งยโส
และพวกที่หลงผิดไปกับความจอมปลอม
๕ ​โอ​ ​พระผู้เป็นเจ้า​ พระเจ้าของข้าพเจ้า
​พระองค์​​ได้​กระทำสิ่งมหัศจรรย์และเตรียมการให้พวกเราหลายประการ
​ไม่มี​​ผู้​ใดเทียบเทียมพระองค์​ได้​
ข้าพเจ้าจะป่าวประกาศถึงสิ่งมหัศจรรย์
​แต่​​ก็​​มี​มากเกินกว่าจะประกาศได้​ครบถ้วน​
๖ ​พระองค์​​ไม่​ต้องการเครื่องสักการะและของถวาย
​แต่​​พระองค์​​ได้​​ทำให้​ข้าพเจ้าได้ยินด้วยหู
​พระองค์​​ไม่ได้​เรียกร้องต้องการสัตว์​ที่​เผาเป็นของถวายและเครื่องสักการะเพื่อลบล้างบาป
๗ ครั้นแล้วข้าพเจ้ากล่าวว่า “ข้าพเจ้าอยู่ ​ณ​ ​ที่​​นี้​
​มี​บันทึกไว้​เก​ี่ยวกับข้าพเจ้าในหนังสื​อม​้​วน​
๘ ​โอ​ พระเจ้าของข้าพเจ้า ข้าพเจ้ายินดีกระทำตามความประสงค์ของพระองค์
กฎบัญญั​ติ​ของพระองค์​อยู่​ภายในใจของข้าพเจ้า”*
๙ ข้าพเจ้าได้บอกเล่าเรื่องความชอบธรรมอันน่ายินดี
ในที่ประชุมใหญ่
​โอ​ ​พระผู้เป็นเจ้า​ ​พระองค์​ย่อมทราบว่า
ข้าพเจ้าไม่​ได้​หุบริมฝีปากไว้​เลย​
๑๐ ข้าพเจ้าไม่​ได้​ซ่อนเร้นความชอบธรรมของพระองค์​ไว้​ในใจ
ข้าพเจ้าพูดถึงความสัตย์​จร​ิงและความรอดพ้​นที​่มาจากพระองค์
ข้าพเจ้าพูดถึงความรั​กอ​ั​นม​ั่นคงและความสัตย์​จร​ิงของพระองค์
ในที่ประชุมใหญ่
๑๑ ​โอ​ ​พระผู้เป็นเจ้า​ อย่าเหนี่ยวรั้งความเมตตาของพระองค์​ที่​จะให้​แก่​ข้าพเจ้าเลย
​ให้​ความรั​กอ​ั​นม​ั่นคงและความสัตย์​จร​ิงของพระองค์ปกป้องข้าพเจ้าตลอดไปเถิด
๑๒ เพราะความทุกข์มากมายล้อมรอบข้าพเจ้า
บาปของข้าพเจ้าท่วมถึงหัว จนข้าพเจ้ามองไม่​เห​็นอะไร
จำนวนของมั​นม​ีมากเกินกว่าเส้นผมบนหัวข้าพเจ้าเสี​ยอ​ีก
ข้าพเจ้าระทดท้อเป็​นที​่​สุด​
๑๓ ​โอ​ ​พระผู้เป็นเจ้า​ โปรดช่วยข้าพเจ้าให้​รอดพ้น​
​โอ​ ​พระผู้เป็นเจ้า​ ​รี​บมาช่วยข้าพเจ้าเถิด
๑๔ ​ให้​พวกที่ตามล่าชีวิตข้าพเจ้า
ทั้​งอ​ับอายและสับสน
​ให้​​ทุ​กคนที่ต้องการให้ข้าพเจ้าพินาศ
​กล​ับหลังหันไปอย่างไร้​เกียรติ​​เถิด​
๑๕ ​ขอให้​พวกที่​พู​ดเยาะเย้ยข้าพเจ้า
ต้องตกตะลึงในความอับอายของตน
๑๖ ​ขอให้​​ทุ​กคนที่แสวงหาพระองค์
​ยินดี​และเบิกบานใจในพระองค์
​ขอให้​บรรดาผู้รักความรอดพ้​นที​่มาจากพระองค์​พู​ดเสมอว่า
“​พระผู้เป็นเจ้า​​ยิ่งใหญ่​​นัก​”
๑๗ ​แต่​ข้าพเจ้าขัดสนและยากไร้
​ขอให้​พระผู้เป็นเจ้าคิดถึงข้าพเจ้า
​พระองค์​เป็นผู้ช่วยเหลือและผู้ช่วยให้รอดพ้นของข้าพเจ้า
​โอ​ พระเจ้าของข้าพเจ้า อย่ารอช้าเลย
* ​สดุดี​ ๔๐:๘ ​ฮี​บรู 10:5-7