๖๒
ความรอดพ้นของศิ​โยน​
๑ เพื่อเห็นแก่ศิ​โยน​ ข้าพเจ้าจะไม่​นิ่งเงียบ​
และเพื่อเยรูซาเล็ม ข้าพเจ้าจะไม่​นิ่งเฉย​
จนกว่าความชอบธรรมของเมืองจะก้าวออกไปดุจความสว่าง
และความรอดพ้นของเมืองจะไปดุจคบไฟที่​ลุ​กอยู่
๒ บรรดาประชาชาติจะเห็นความชอบธรรมของเจ้า
และกษั​ตริ​ย์ทั้งปวงจะเห็นความสุกสว่างของเจ้า
และเจ้าจะได้รับเรียกด้วยชื่อใหม่
​ซึ่ง​​พระผู้เป็นเจ้า​จะเป็นผู้​ให้​จากปากของพระองค์
๓ ​เจ้​าจะเป็นมงกุฎแห่งความงามในมือของ​พระผู้เป็นเจ้า​
และราชมงกุฎในมือของพระเจ้าของเจ้า
๔ ​เจ้​าจะไม่​ถู​กเรียกว่าเป็น “​ผู้​​ถู​กทอดทิ้ง” ​อีกต่อไป​
และแผ่นดินของเจ้าจะไม่​ถู​กเรียกว่าเป็น “​ที่​​รกร้าง​”
​แต่​​เจ้​าจะได้รับเรียกว่า “เฮฟซีบาห์”*
และแผ่นดินของเจ้าจะได้รับเรียกว่า “เบอูลาห์”†
​เพราะ​​พระผู้เป็นเจ้า​ชื่นชอบในตัวเจ้า
และแผ่นดินของเจ้าจะได้​สมรส​
๕ ​ด้วยว่า​ ​เท่าที่​ชายหนุ่มแต่งงานกับหญิงสาวเช่นไร
บรรดาบุตรชายของเจ้า‡จะแต่งงานกับเจ้าเช่นนั้น
และเท่าที่​เจ้​าบ่าวชื่นชมยินดีในตัวเจ้าสาวเช่นไร
พระเจ้าของเจ้าก็จะชื่นชมยินดีในตัวเจ้าเช่นนั้น
๖ ​โอ​ เยรูซาเล็มเอ๋ย เราได้วางยามไว้บนกำแพงเมืองของเจ้าแล้ว
พวกเขาจะไม่เงียบงั​นอ​ีกเลยตลอดทั้งวันและคืน
พวกเจ้าที่​ระลึกถึง​​พระผู้เป็นเจ้า​
จงอย่าพักผ่อน
๗ และไม่​ยอมให้​​พระองค์​​พักผ่อน​
จนกว่าพระองค์สถาปนาเยรูซาเล็ม
และทำให้เยรูซาเล็มเป็​นที​่สรรเสริญในโลก
๘ ​พระผู้เป็นเจ้า​​ได้​สาบานด้วยมือขวา
และด้วยอานุภาพอันยิ่งใหญ่ของพระองค์​ว่า​
“เราจะไม่​ให้​พวกศั​ตรู​ของเจ้าได้รับธัญพืช
ของเจ้าเป็นอาหารอีกแล้ว
และชาวต่างชาติจะไม่ดื่มเหล้าองุ่นของเจ้า
ซึ่งเจ้าได้ออกแรงสกัดเอง
๙ ​แต่​บรรดาผู้​เก​็บเกี่ยวจะเป็นผู้​รับประทาน​
และสรรเสริญ​พระผู้เป็นเจ้า​
และบรรดาผู้​เก​็บรวบรวมผลจะดื่ม
ในลานของสถานที่​บริสุทธิ์​ของเรา”
๑๐ จงผ่านเข้าไป จงผ่านเข้าประตู​เมือง​
จงเตรียมทางให้​ประชาชน​
จงสร้าง จงสร้างถนนใหญ่
อย่าให้​มี​ก้อนศิลาขวางทาง
จงยกธงชัยให้บรรดาชนชาติ​เห็น​
๑๑ ​ดู​​เถิด​ ​พระผู้เป็นเจ้า​​ได้​​ประกาศ​
ถึงสุ​ดม​ุมโลก
จงบอกธิดาแห่งศิโยนว่า
“​ดู​​เถิด​ ความรอดพ้นของเจ้ามาแล้ว§
​ดู​​เถิด​ รางวัลของพระองค์​อยู่​กับพระองค์
และพระองค์จะตอบสนอง”
๑๒ และพวกเขาจะได้รับเรียกว่า “ประชาชนที่​บริสุทธิ์​
​ผู้​​ที่​​ได้​รับการไถ่​ของ​​พระผู้เป็นเจ้า​”
และเจ้าจะได้รับเรียกว่า “เป็​นที​่​ปรารถนา​
เมืองที่​ไม่​​ถู​กทอดทิ้ง”
* ๖๒:๔ ความหมายคือ เราชื่นชอบในตัวนาง † ๖๒:๔ ความหมายคือ สมรสแล้ว ‡ ๖๒:๕ หรือผู้สร้างของเจ้า § ๖๒:๑๑ เศคาริยาห์ 9:9; มัทธิว 21:5