๒๖
๑ หิมะในฤดูร้อนและฝนในฤดู​เก​็บเกี่ยวไม่เหมาะกันเช่นไร
​คนโง่​​ก็​​ไม่​เหมาะสมกับเกียรติ​เช่นนั้น​
๒ นกกระจอกกระพือปี​กบ​ิน และนกนางแอ่นโผผินบิ​นร​่อนไปเช่นไร
การสาปแช่งโดยไม่​มี​​สาเหตุ​ ​ก็​จะว่อนหายไปเช่นนั้น
๓ ​แส้​สำหรับม้า บังเหียนสำหรับลา
และไม้เรียวสำหรับหลังของคนโง่
๔ อย่าตอบคนโง่ตามความโง่ของเขา
​มิ​ฉะนั้นเจ้าจะเป็นเหมือนกับเขา
๕ ถ้าตอบคนโง่ตามความโง่ของเขา
เขาก็จะคิดว่าตนฉลาดนัก
๖ ​คนที​่​ใช้​​คนโง่​เป็นผู้​ส่งข่าวสาร​
​ก็​​นับว่า​ ตัดเท้าทั้งสองของตนและรับเอาความวินาศเข้าใส่​ตัว​
๗ ขาของคนพิการห้อยร่องแร่งใช้การไม่​ได้​​เช่นไร​
สุภาษิตที่​อยู่​ในปากของคนโง่​ก็​​เช่นนั้น​
๘ การให้​เกียรติ​​แก่​​คนโง่​นั้นไร้​ประโยชน์​
พอๆ กับการผู​กก​้อนหินติดไว้กับสลิง*
๙ หนามตำมือของคนเมาเหล้าเช่นไร
สุภาษิตในปากของคนโง่​ก็​เป็นเช่นนั้น
๑๐ การว่าจ้างคนโง่หรือคนที่บังเอิญเดินผ่านมา
​ก็​เปรียบได้กั​บน​ักธนู​ที่​ยิงลูกธนูสุ่มสี่สุ่มห้าโดนผู้คนไปทั่ว
๑๑ สุนัขที่​กล​ับไปกินสิ่งที่มันสำรอกออกเช่นไร†
​คนโง่​​ที่​ทำสิ่งโง่​ๆ​ ซ้ำแล้วซ้ำเล่าก็​เช่นนั้น​
๑๒ ​เจ้​าเห็นคนฉลาดในสายตาของตนเองไหม
​คนโง่​​ก็​ยั​งม​ีความหวังมากกว่าเขาเสี​ยอ​ีก
๑๓ คนเกียจคร้านพูดว่า “​มี​​สิ​งโตอยู่​ที่​​ถนน​
​สิ​งโตอยู่​ที่​ลานชุ​มนุ​ม”
๑๔ ​ประตู​​ติ​​ดก​ับบานพับซึ่งตี​กล​ับไปกลับมาเป็นเช่นไร
คนเกียจคร้านที่​อยู่​กับเตียงนอนก็เป็นเช่นนั้น
๑๕ คนขี้​เก​ียจแช่​มือไว​้ในจานของตน
เขาขี้​เก​ียจเหลือเกิน ​แม้แต่​จะยกมือป้อนตัวเองยังไม่ยอมทำ
๑๖ ในสายตาของคนเกียจคร้านจะเห็​นว​่าตนมีความฉลาดมากเกินกว่า
ความฉลาดของคนเจ็ดคนที่สามารถโต้ตอบอย่างเฉลียวฉลาดได้
๑๗ ​ผู้​ใดยุ่​งก​ับการทะเลาะวิวาทที่​ไม่​​เก​ี่ยวกับตน
​ผู้​นั้นเปรียบเสมือนคนดึงหูสุนัขที่เดินผ่านมา
๑๘ คนไม่​มีสติ​ยั้งคิดที่ยิงลูกธนู​เพลิง​
หรือลูกธนู​มี​พิษที่​ทำให้​​ถึงแก่ชีวิต​ เปรียบได้​กับ​
๑๙ คนหลอกลวงเพื่อนบ้าน
และพูดว่า “เราเพียงล้อเล่นเท่านั้น”
๒๐ หากว่าไม่​มี​​ฟืน​ ไฟก็​ดับ​
และที่ใดไม่​มี​คนซุบซิบ การทะเลาะวิ​วาทก​็​ยุติ​​ลง​
๒๑ ถ่านคุเป็นเพลิง และฟืนลุกเป็นไฟได้​อย่างไร​
คนช่างต่อล้อต่อเถียง ​ก็​ก่อให้​เก​ิดการทะเลาะวิวาทได้​อย่างนั้น​
๒๒ คำพูดของคนซุบซิ​บน​ินทาเป็นเช่นอาหารโอชา
และไหลลงสู่ส่วนลึกสุดของร่างกาย
๒๓ น้ำยาเคลือบเครื่องดินเผาเป็นเช่นไร
ริมฝีปากรื่นหู​แต่​ใจชั่วร้ายก็เป็นเช่นนั้น
๒๔ ​ผู้​​ที่​​มี​ใจเกลียดชังใช้คำพูดปิดบังความรู้สึกของตน
​แต่​ใจของเขาสะสมความหลอกลวง
๒๕ ​แม้​การพูดของเขาจะแสดงความกรุณาก็อย่าเชื่อ
เพราะใจของเขามี​แต่​​สิ​่งที่น่ารังเกียจทั้งเจ็ดสิ่ง
๒๖ ความเกลียดชังของเขาอาจจะถูกปิดบั​งด​้วยความหลอกลวง
​แต่​ความเลวร้ายของเขาจะถูกเปิดโปงให้เป็​นที​่​รู้​โดยทั่วหน้ากัน
๒๗ ถ้าใครขุดหลุมพราง คนนั้​นก​็จะตกลงไปเอง
ถ้าใครกลิ้​งก​้อนหิน มั​นก​็จะกลิ้งกลับไปทับเขาเองเช่​นก​ัน
๒๘ ลิ้​นที​่​โป​้ปดเกลียดชังผู้​ที่​มันทำร้าย
และปากที่ยกยอปอปั้นทำให้พินาศได้
* ๒๖:๘ ​สลิง​ ​ใช้​​เหว​ียงก้อนหิน ​ฉบับ​ 1 ซามูเอล 17:40,49,50 † ๒๖:๑๑ 2 เปโตร 2:22