​สดุดี​ ๑๔๑
คำอธิษฐานให้​ได้​รับการคุ้มครอง
เพลงสดุ​ดี​ของดาวิด
๑ ​โอ​ ​พระผู้เป็นเจ้า​ ข้าพเจ้าร้องเรียกถึงพระองค์ ​รี​บมาช่วยข้าพเจ้าด้วยเถิด
​เงี่ยหู​ฟังเสียงข้าพเจ้าเวลาข้าพเจ้าร้องเรียกถึงพระองค์
๒ ​ให้​คำอธิษฐานของข้าพเจ้าเป็นดั่งเครื่องหอม ​ณ​ เบื้องหน้าพระองค์
และการยกมือขึ้นของข้าพเจ้าเป็นดั่งเครื่องสักการะในยามเย็น
๓ ​โอ​ ​พระผู้เป็นเจ้า​ โปรดช่วยข้าพเจ้าให้​รู้​จักระวังคำ
​ที่​จะหลุดออกจากริมฝีปากของข้าพเจ้า
๔ อย่าให้​จิ​ตใจของข้าพเจ้าโน้มไปในทางเลวร้าย
ไปง่วนอยู่กับการกระทำชั่ว
หรือเข้าไปพัวพั​นก​ับคนที่ทำความชั่วช้า
และรับประทานของเอร็ดอร่อยของเขา
๕ ​ให้​​คนดี​ฟาดข้าพเจ้า เพราะนั่นเป็นความกรุณา
​ให้​เขาห้ามปรามข้าพเจ้า เพราะนั่นเป็นเสมือนน้ำมันบนศีรษะของข้าพเจ้า
เพราะคำอธิษฐานของข้าพเจ้าย่อมขั​ดก​ับการกระทำของคนชั่วเสมอไป
๖ เมื่อบรรดาผู้พิพากษาของพวกเขาถูกเหวี่ยงกระทบศิ​ลา​
คนทั้งหลายจะทราบว่าคำพูดของข้าพเจ้าเป็นจริง
๗ พื้นดินถูกไถและกลบฉันใด
กระดูกของพวกเขาก็กระจัดกระจายไปยังปากทางของแดนคนตายฉันนั้น
๘ ​โอ​ พระผู้เป็นเจ้าผู้​ยิ่งใหญ่​ ​แต่​ดวงตาของข้าพเจ้าจับจ้องอยู่​ที่​​พระองค์​
ข้าพเจ้าแสวงหาที่​พึ่งพิง​ อย่าปล่อยให้ข้าพเจ้าต้องเสียเลือดเนื้อเลย
๙ โปรดคุ้มครองข้าพเจ้าให้พ้นจากร่างแหที่วางดักข้าพเจ้าไว้
และจากกั​บด​ักของพวกคนทำความชั่วด้วย
๑๐ ขอปล่อยให้คนชั่วตกลงในตาข่ายของเขาเอง
​ในขณะเดียวกัน​ ​ให้​ข้าพเจ้าหนีรอดปลอดภัย