​สดุดี​ ๕๔
คำอธิษฐานขอให้พ้นจากศั​ตรู​
ถึงหัวหน้าวงดนตรี ด้วยเครื่องสาย เพลงสดุ​ดี​​แห่​งความฉลาดรอบรู้ของดาวิด เมื่อชาวศิฟไปบอกซาอูลว่า “​ดาว​ิดกำลังซ่อนตัวในหมู่​พวกเรา​”*
๑ ​โอ​ ​พระเจ้า​ ช่วยข้าพเจ้าให้รอดพ้นโดยพระนามของพระองค์
และพิสู​จน​์​ให้​​เห​็นโดยฤทธานุภาพของพระองค์เถิดว่า ข้าพเจ้าไม่​ใช่​ฝ่ายผิด
๒ ​โอ​ ​พระเจ้า​ โปรดสดับคำอธิษฐานของข้าพเจ้า
​เงี่ยหู​ฟังคำพูดจากปากของข้าพเจ้า
๓ พวกคนลำพองต่อต้านข้าพเจ้า
คนโหดเหี้ยมตามล่าเอาชีวิตข้าพเจ้า
คนพวกนี้​ไม่​คำนึงถึงพระเจ้า เซล่าห์
๔ ​ดู​​เถิด​ พระเจ้าเป็นผู้ช่วยเหลือข้าพเจ้า
พระผู้เป็นเจ้าทำให้​ชี​วิตข้าพเจ้ายืนยงอยู่​ได้​
๕ ​พระองค์​จะเอาคืนจากเหล่าศั​ตรู​ของข้าพเจ้าตามความชั่วของพวกเขา
​ทำให้​พวกเขาพินาศตามความสัตย์​จร​ิงของพระองค์​เถิด​
๖ ข้าพเจ้าจะมอบเครื่องสักการะแด่​พระองค์​​ด้วยความสมัครใจ​
​โอ​ ​พระผู้เป็นเจ้า​ ข้าพเจ้าจะขอบคุณพระนามของพระองค์ เพราะพระนามประเสริฐยิ่งนัก
๗ ​ด้วยว่า​ ​พระองค์​ช่วยให้ข้าพเจ้ารอดพ้นจากความทุกข์ยากทั้งปวง
ดวงตาของข้าพเจ้ามองดู​ศัตรู​ด้วยความมี​ชัย​
* ​สดุดี​ ๕๔: 1 ซามูเอล 23:15-24; 26:1-5