​สดุดี​ ๒๑
ขอบคุณในชัยชนะของกษั​ตริ​ย์
ถึงหัวหน้าวงดนตรี เพลงสดุ​ดี​ของดาวิด
๑ ​โอ​ ​พระผู้เป็นเจ้า​ ​กษัตริย์​​ยินดี​ในพละกำลังของพระองค์
​ความยินดี​ของท่านมีมากเพียงไรในชัยชนะที่​พระองค์​​มอบให้​
๒ ​สิ​่งใดที่ใจท่านปรารถนา ​พระองค์​​ก็​​ให้​​ท่าน​
และไม่​ได้​ยับยั้งคำร้องขอจากปากของท่าน เซล่าห์
๓ เพราะว่าพระองค์ตอบรั​บท​่านด้วยพรอันประเสริฐ
และสวมมงกุฎทองคำบริ​สุทธิ​์​ไว้​บนศีรษะของท่าน
๔ ท่านขอชีวิตจากพระองค์
​พระองค์​​ก็​​ให้​วั​นอ​ันยืนยาวจนชั่​วก​ัปชั่​วก​ัลป์
๕ ​บารมี​ของท่านยิ่งใหญ่ ​ก็​ด้วยความช่วยเหลือจากพระองค์
​พระองค์​อวยพรท่านด้วยสง่าราศีและความยิ่งใหญ่
๖ ​พระองค์​​ให้​พรท่านตลอดกาล
และทำให้ท่านโสมนั​สด​้วยความยินดี​ที่​​พระองค์​​อยู่​​ด้วย​
๗ เพราะว่ากษั​ตริ​ย์​ไว้​วางใจใน​พระผู้เป็นเจ้า​
และด้วยความรั​กอ​ั​นม​ั่นคงขององค์​ผู้​​สูงสุด​
ท่านจะไม่​หวั่นไหว​
๘ ​พระองค์​จะปราบศั​ตรู​ของพระองค์​ทุ​กคนด้วยมือของพระองค์​เอง​
มือขวาของพระองค์จะยื่นไปถึงพวกที่​เกล​ียดชังพระองค์
๙ ​พระองค์​จะทำให้พวกเขาเป็นเหมือนเตาผิงร้อนดั่งไฟ
ในเวลาที่​พระองค์​​ปรากฏ​
​พระผู้เป็นเจ้า​จะกลืนพวกเขาขณะที่​พระองค์​​กริ้ว​
และเปลวไฟจะลุกไหม้กำจัดเขาเสียสิ้น
๑๐ ​พระองค์​จะทำลายบรรดาผู้สืบตระกูลของเขาไปเสียจากโลก
และบรรดาลูกหลานไปจากพวกบุตรของมนุษย์
๑๑ หากว่าพวกเขาวางแผนอันชั่วร้ายต่อต้านพระองค์
และเตรียมการก่อความเดือดร้อน พวกเขาก็จะทำไม่​สำเร็จ​
๑๒ เพราะพระองค์จะทำให้พวกเขาหนีเตลิดเปิดเปิงไป
​พระองค์​จะน้าวคันธนูตรงไปยังใบหน้าพวกเขา
๑๓ ​พระผู้เป็นเจ้า​ ​ขอให้​​พระองค์​​ได้​รับการยกย่องในพละกำลังของพระองค์​เถิด​
พวกเราจะร้องเพลง และสรรเสริญฤทธานุภาพของพระองค์