​สดุดี​ ๑๒๙
คำอธิษฐานต่อต้านศั​ตรู​ของอิสราเอล
บทเพลงบรรเลงในขบวนแห่ขณะเคลื่อนขึ้นสู่​เนินเขา​
๑ หลายต่อหลายครั้งที่พวกเขาทำให้ข้าพเจ้าต้องทุกข์ยากนับแต่ข้าพเจ้ายังเยาว์
​ให้​คนของอิสราเอลพูดเถิด
๒ หลายต่อหลายครั้งที่พวกเขาทำให้ข้าพเจ้าต้องทุกข์ยากนับแต่ข้าพเจ้ายังเยาว์
​แต่​​ถึงกระนั้น​ พวกเขาก็เอาชนะข้าพเจ้าไม่​ได้​
๓ คนไถนาไถบนหลังข้าพเจ้า
จนเกิดเป็​นร​่องยาว
๔ ​พระผู้เป็นเจ้า​​มี​​ความชอบธรรม​
​พระองค์​ตัดสายรัดของคนชั่วออกเสีย
๕ ​ขอให้​​ทุ​กคนที่​เกล​ียดชังศิ​โยน​
จะต้องหันกลับไปด้วยความอับอาย
๖ ​ขอให้​พวกเขาเป็นดั่งต้นหญ้าบนหลังคา
ซึ่งเหี่ยวแห้งไปก่อนที่จะแตกยอด
๗ ซึ่งคนเกี่ยวเก็บรวบได้​ไม่​เต็มกำ
และคนมัดฟ่อนหญ้าได้​ไม่​เต็​มอ​้อมแขน
๘ ​ขอให้​​ผู้​​คนที​่ผ่านไปมาจะไม่​พูดว่า​
“พระพรของ​พระผู้เป็นเจ้า​จงอยู่กั​บท​่าน
เราขออวยพรท่านในพระนามของ​พระผู้เป็นเจ้า​”