​สดุดี​ ๑๒๘
รางวัลแห่งการเชื่อฟัง​พระผู้เป็นเจ้า​
บทเพลงบรรเลงในขบวนแห่ขณะเคลื่อนขึ้นสู่​เนินเขา​
๑ ​ผู้​ใดเกรงกลัว​พระผู้เป็นเจ้า​
และดำเนินในวิถีทางของพระองค์
​ผู้​นั้​นก​็​เป็นสุข​
๒ ท่านจะดื่มกินผลที่​ได้​จากน้ำพักน้ำแรงของท่าน
ท่านจะเป็นสุขและดำเนินไปด้วยดี
๓ ภรรยาของท่านจะเป็นดั่งเถาองุ่น
ผลดกภายในเรือนของท่าน
พวกลูกๆ ของท่านจะเป็นดั่งหน่อมะกอก
​อยู่​รายรอบโต๊ะอาหารของท่าน
๔ ​ดู​​เถิด​ ​คนที​่​เกรงกลัว​​พระผู้เป็นเจ้า​
จะได้รับพระพรเช่นนี้
๕ ​ขอให้​​พระผู้เป็นเจ้า​อวยพรท่านจากศิ​โยน​
และท่านจะได้​เห​็นความเจริญของเยรูซาเล็มตลอด
ชั่วชีวิตของท่าน
๖ ​ขอให้​ท่านได้​เห​็นลูกหลานของท่าน
​ขอให้​อิสราเอลมี​สันติ​สุขเถิด