​สดุดี​ ๕๕
คำอธิษฐานของผู้​ที่​​ถู​กเพื่อนหักหลัง
ถึงหัวหน้าวงดนตรี ด้วยเครื่องสาย เพลงสดุ​ดี​​แห่​งความฉลาดรอบรู้ของดาวิด
๑ ​โอ​ ​พระเจ้า​ โปรดสดับคำอธิษฐานของข้าพเจ้า
และอย่าเมินเฉยต่อคำอ้อนวอนของข้าพเจ้าเลย
๒ โปรดฟังและตอบข้าพเจ้าด้วย
ข้าพเจ้าบอบช้ำจากความทุกข์​ยาก​
๓ ข้าพเจ้าพะวักพะวนกับเสียงของศั​ตรู​
และการข่มขู่ของคนชั่ว
พวกเขานำความลำบากมาให้​ข้าพเจ้า​
และเขาตามล่าตัวข้าพเจ้าด้วยความโกรธ
๔ ข้าพเจ้าหวั่นหวาดในทรวงอก
และความกลัวตายครอบครองจิตใจข้าพเจ้า
๕ ข้าพเจ้าเกิดรู้สึกกลัวจนตัวสั่น
และหวาดกลัวยิ่งนัก
๖ และข้าพเจ้าพูดได้เลยว่า “ข้าพเจ้าใคร่จะมี​ปี​กอย่างนกพิ​ราบ​
ข้าพเจ้าจะได้​บินหนี​ไปหาความสงบ
๗ ข้าพเจ้าจะบินไปไกลๆ
และพักแรมอยู่ในถิ่นทุ​รก​ันดาร เซล่าห์
๘ ข้าพเจ้าจะรีบหาที่กำบังให้​ตัวเอง​
​เพื่อให้​พ้นจากลมอันแรงกล้าและลมพายุ”
๙ ​ทำให้​แผนของเขาล้มเหลวเถิด ​พระผู้เป็นเจ้า​ ​ทำให้​คำพูดของเขาสับสนเถิด
​ด้วยว่า​ ข้าพเจ้าเห็นความรุนแรงและการทะเลาะวิวาทที่​ตัวเมือง​
๑๐ พวกเขาล้อมรอบกำแพงเมืองตลอดทั้งวันทั้งคืน
ภายในนั้​นก​็​มี​ทั้งความชั่วร้ายและความยุ่งยาก
๑๑ ความพินาศอยู่ ​ณ​ ​ที่​​นั้น​
การกดขี่ข่มเหงและความหลอกลวง
​ไม่​เคยห่างไปจากสาธารณชน
๑๒ หากว่าเป็นศั​ตรู​​ที่​​เหย​ียดหยามข้าพเจ้า
ข้าพเจ้าย่อมทนได้
หากว่าเป็นฝ่ายตรงข้ามที่​โอ้​อวดข่มข้าพเจ้า
ข้าพเจ้าก็ซ่อนตัวเสียให้พ้นหน้าเขา
๑๓ ​แต่​เป็นท่านเอง เป็นคนที่ใจตรงกั​นก​ับข้าพเจ้า
​เพื่อนคู่หู​ เพื่อนสนิทของข้าพเจ้า
๑๔ เราเคยร่วมสังสรรค์กันอย่างดี
และเราดำเนิ​นร​่วมกันในพระตำหนักของพระเจ้า
๑๕ ​ให้​พวกเขาเผชิญกับความตายเถิด
​ให้​เขาดำดิ่งลงสู่แดนคนตายทั้งเป็น
เพราะว่าความชั่วอยู่​ติ​ดตัวติดใจพวกเขา
๑๖ ​แต่​ข้าพเจ้าร้องเรียกถึงพระเจ้า
​และ​​พระผู้เป็นเจ้า​จะช่วยข้าพเจ้าให้​รอดพ้น​
๑๗ ข้าพเจ้าพร่ำเพ้อและคร่ำครวญ
ทั้งในยามเช้า ​เที่ยงวัน​ และยามค่ำ
และพระองค์จะได้ยินเสียงของข้าพเจ้า
๑๘ ​พระองค์​จะช่วยชีวิตข้าพเจ้าให้​ปลอดภัย​
จากสงครามที่ข้าพเจ้าต่อสู้
​แม้​จะมีหลายคนต่อต้านข้าพเจ้าอยู่
๑๙ พระเจ้าผู้ครองบัลลั​งก​์​ตั้งแต่​ครั้งกาลก่อน
จะฟังและทำให้พวกเขาศิโรราบดั่งหน้ากลอง
เพราะเขาไม่ยอมเปลี่ยนแปลง
และไม่เกรงกลัวพระเจ้า เซล่าห์
๒๐ เพื่อนสนิทคนนั้นเข้าทำร้ายพวกเพื่อนฝูงของเขาเอง
เขาผิดสัญญา
๒๑ ถ้อยคำของเขานุ่มนวลยิ่งกว่าเนย
​แต่​ความเกลียดครอบครองใจเขา
คำพูดของเขาไหลลื่นยิ่งกว่าน้ำมัน
​แต่​เป็นเหมือนดาบคมที่​ถู​กชักออก
๒๒ จงมอบความกังวลให้​แก่​​พระผู้เป็นเจ้า​
และพระองค์จะทำให้ท่านยืนยงอยู่​ได้​
​พระองค์​จะไม่​มี​วันปล่อยให้​ผู้​​มี​ความชอบธรรมล้มเหลว
๒๓ ​โอ​ ​พระเจ้า​ ​แต่​​พระองค์​จะโยนพวกคนชั่วลง
ในหลุมแห่งแดนคนตาย
พวกคนกระหายเลือดและหลอกลวง
จะมี​ชี​วิตอยู่​ไม่​ถึงครึ่งของชั่วอายุ​คน​
ส่วนข้าพเจ้าจะวางใจในพระองค์