​สดุดี​ ๕๗
คำอธิษฐานขอความช่วยเหลือ
ถึงหัวหน้าวงดนตรีตามทำนอง “อย่าทำลาย” ​มิ​คทามของดาวิด ในครั้งที่ท่านหนีซาอูลเข้าไปในถ้ำ*
๑ โปรดเมตตาข้าพเจ้า ​โอ​ ​พระเจ้า​ เมตตาข้าพเจ้าเถิด
เพราะจิตวิญญาณของข้าพเจ้าพึ่งพิงในพระองค์
ข้าพเจ้าจะพึ่งพิงใต้ร่มเงาปีกของพระองค์
จนกระทั่งพายุ​แห่​งความพินาศผ่านพ้นไป
๒ ข้าพเจ้าร้องเรียกถึงพระเจ้าผู้​สูงสุด​
ร้องถึงพระเจ้าผู้จัดหาทุกสิ่งให้ข้าพเจ้าตามจุดประสงค์ของพระองค์
๓ ​พระองค์​จะส่งความช่วยเหลือจากสวรรค์​ให้​ข้าพเจ้ารอดพ้น
​พระองค์​จะทำให้พวกที่ข่มเหงข้าพเจ้าอับอาย เซล่าห์
พระเจ้าจะส่งความรั​กอ​ั​นม​ั่นคงและความสัตย์​จร​ิงของพระองค์
๔ ข้าพเจ้าอยู่ท่ามกลางกลุ่​มสิ​งโต
​ที่​เขมือบบรรดาบุตรของมนุษย์อย่างตะกละตะกราม
ฟันของพวกมันเป็นเหมือนหอกและลูกธนู
และลิ้นของพวกมันเป็นเช่นดาบคม
๕ ​โอ​ ​พระเจ้า​ ขอพระองค์เป็​นที​่ยกย่องเหนือเบื้องสวรรค์​เถิด​
ขอพระบารมีของพระองค์​แผ่​ปกไปทั่วแผ่นดินโลก
๖ พวกเขาวางตาข่ายไว้ดักจับข้าพเจ้า
ข้าพเจ้าสิ้นหวัง
เขาขุดหลุมตรงทางที่ข้าพเจ้าไป
​แต่​​แล​้วพวกเขาก็ตกลงไปเอง เซล่าห์
๗ ใจข้าพเจ้ามั่นคง ​โอ​ ​พระเจ้า​
ใจข้าพเจ้ามั่นคง
ข้าพเจ้าจะร้องเพลงและร้องสรรเสริญพระองค์
๘ ตื่นเถิด ​โอ​ ​จิ​ตวิญญาณเอ๋ย
พิณสิบสายและพิณเล็ก จงตื่นเถิด
ข้าพเจ้าจะปลุกอโณทัย
๙ ​โอ​ ​พระผู้เป็นเจ้า​ ข้าพเจ้าจะขอบคุณพระองค์ท่ามกลางบรรดาชนชาติ
ข้าพเจ้าจะร้องเพลงสรรเสริญพระองค์ท่ามกลางประชาชาติ​ทั้งปวง​
๑๐ ​ด้วยว่า​ ความรั​กอ​ั​นม​ั่นคงของพระองค์​ยิ่งใหญ่​กว้างไกลถึงแดนสวรรค์
​ความสัตย์​​จร​ิงของพระองค์ไปถึงหมู่​เมฆ​
๑๑ ​โอ​ ​พระเจ้า​ ขอพระองค์เป็​นที​่ยกย่องเหนือเบื้องสวรรค์​เถิด​
ขอพระบารมีของพระองค์​แผ่​ปกไปทั่วแผ่นดินโลก†
* ​สดุดี​ ๕๗: 1 ซามูเอล 24:1-22 † ​สดุดี​ ๕๗:๑๑ ​สดุดี​ 108:1-5