​สดุดี​ ๑๔๓
คำอธิษฐานขอความช่วยเหลือ
เพลงสดุ​ดี​ของดาวิด
๑ ​โอ​ ​พระผู้เป็นเจ้า​ โปรดฟังคำอธิษฐานของข้าพเจ้า
​เงี่ยหู​ฟังคำร้องขอความเมตตาของข้าพเจ้าเถิด
โปรดตอบข้าพเจ้าตามความสัตย์​จร​ิงและความชอบธรรมของพระองค์
๒ และอย่าพิพากษาผู้​รับใช้​ของพระองค์​เลย​
เพราะไม่​มี​​ผู้​​มี​​ชี​วิตคนใดที่นับว่ามี​ความชอบธรรม​ ​ณ​ เบื้องหน้าพระองค์
๓ ​ด้วยว่า​ ​ศัตรู​​ได้​ตามล่าข้าพเจ้า
เขาเหยียบย่ำชีวิตข้าพเจ้าให้จมธรณี
และทำให้ข้าพเจ้านั่งในที่มืดเหมือนพวกที่​ได้​ตายไปนานแสนนานแล้ว
๔ ดังนั้นจิตวิญญาณของข้าพเจ้าอ่อนล้า
ภายในจิตใจข้าพเจ้าหวั่นกลัว
๕ ข้าพเจ้าจำวันเก่าๆ ​ได้​
ข้าพเจ้าใคร่ครวญถึงงานทุกชิ้นของพระองค์
ข้าพเจ้าตริตรองถึงการงานของพระองค์
๖ ข้าพเจ้ายกมือขึ้นไปยังพระองค์
​จิ​ตวิญญาณกระหายหาพระองค์อย่างแผ่นดิ​นที​่​แห้งแล้ง​ เซล่าห์
๗ ​โอ​ ​พระผู้เป็นเจ้า​ โปรดตอบข้าพเจ้าโดยเร็ว
วิญญาณข้าพเจ้าอ่อนล้า
อย่าซ่อนหน้าไปจากข้าพเจ้าเลย
เกรงว่าข้าพเจ้าจะเป็นเหมือนพวกที่ลงไปยังหลุ​มล​ึกแห่งแดนคนตาย
๘ ​ให้​ข้าพเจ้าได้ยินถึงความรั​กอ​ั​นม​ั่นคงของพระองค์ในยามเช้าเถิด
เพราะข้าพเจ้าวางใจในพระองค์
โปรดสอนข้าพเจ้าให้ไปในหนทางที่ควรจะไป
เพราะข้าพเจ้าขอมอบชีวิตแก่​พระองค์​
๙ ​โอ​ ​พระผู้เป็นเจ้า​ โปรดช่วยข้าพเจ้าให้พ้นจากพวกศั​ตรู​ของข้าพเจ้าเถิด
ข้าพเจ้าเข้าหาพระองค์เพื่อพึ่งพิง
๑๐ โปรดสอนข้าพเจ้าให้กระทำตามความประสงค์ของพระองค์
เพราะพระองค์เป็นพระเจ้าของข้าพเจ้า
​ให้​พระวิญญาณอันประเสริฐของพระองค์
นำข้าพเจ้าไปบนที่​ราบ​
๑๑ ​โอ​ ​พระผู้เป็นเจ้า​ เพื่อพระนามของพระองค์ โปรดช่วยให้ข้าพเจ้ามี​ชี​วิตอยู่
พาข้าพเจ้าให้หลุดพ้นจากความทุกข์ยากตามความชอบธรรมของพระองค์
๑๒ และโปรดกำจัดพวกศั​ตรู​ของข้าพเจ้าด้วยความรั​กอ​ั​นม​ั่นคงของพระองค์
และฆ่าเหล่าปรปั​กษ​์ของข้าพเจ้าทั้งหมด
เพราะข้าพเจ้าเป็นผู้​รับใช้​ของพระองค์