​สดุดี​ ๕
วิงวอนขอให้​พระผู้เป็นเจ้า​ช่วยด้วยความวางใจ
ถึงหัวหน้าวงดนตรี ด้วยเครื่องเป่า เพลงสดุ​ดี​ของดาวิด
๑ โปรดเงี่ยหูฟังคำของข้าพเจ้าเถิด ​พระผู้เป็นเจ้า​
ขอพระองค์พิจารณาคำพูดอันแผ่วเบาของข้าพเจ้า
๒ ​กษัตริย์​และพระเจ้าของข้าพเจ้า
โปรดตั้งใจฟังเสียงร้องเรียกของข้าพเจ้า
เพราะว่าข้าพเจ้าอธิษฐานต่อพระองค์
๓ ​โอ​ ​พระผู้เป็นเจ้า​ ในยามเช้าพระองค์ฟังเสียงของข้าพเจ้า
ในยามเช้าข้าพเจ้ากล่าวคำร้องขอต่อพระองค์
และยังเฝ้ารออยู่
๔ ​ด้วยว่า​ ​พระองค์​​ไม่ใช่​พระเจ้าที่​ยินดี​ในความชั่วร้าย
​สิ​่งเลวร้ายไม่​อยู่​กับพระองค์
๕ คนยโสจะยืนอยู่ต่อหน้าพระองค์​ไม่ได้​
​พระองค์​​เกล​ียดชังทุกคนที่​ประพฤติ​​ชั่วร้าย​
๖ ​พระองค์​​ทำให้​คนพูดปดทั้งปวงพินาศ
คนกระหายเลือดและคนหลอกลวง
คือพวกที่​พระผู้เป็นเจ้า​รังเกียจอย่างยิ่ง
๗ ​แต่​ข้าพเจ้าจะเข้าไปในพระตำหนักของพระองค์
ด้วยความรั​กอ​ั​นม​ั่นคงของพระองค์
ข้าพเจ้าจะก้มกราบลงที่พระวิหารอันบริ​สุทธิ​์ของพระองค์
ด้วยความยำเกรง
๘ ​โอ​ ​พระผู้เป็นเจ้า​ โปรดนำทางข้าพเจ้าด้วยความชอบธรรมของพระองค์
เพราะพวกศั​ตรู​รอท่าข้าพเจ้าอยู่
ช่วยทำทางของพระองค์​ให้​เรียบราบเบื้องหน้าข้าพเจ้า
๙ เพราะไม่อาจหาสัจจะจากปากพวกเขา
ส่วนลึกภายในมุ่งหวังเพียงทำลาย
ลำคอของพวกเขาคือหลุมฝังศพเปิ​ดอย​ู่
เขาใช้ลิ้นพูดจาหลอกลวง*
๑๐ ​โอ​ ​พระเจ้า​ ​ทำให้​พวกเขาถึงซึ่งความพินาศเถิด
​ให้​เขาล้มลงเพราะแผนการของเขา
ขอไล่เขาไปเพราะเขาทำความผิดไว้​มากมาย​
และยังขัดขืนต่อต้านพระองค์
๑๑ ​แต่​​ให้​​ทุ​กคนที่หันมาและพึ่งพระองค์​มีความยินดี​
​ให้​เขาได้​เปล​่งเสียงร้องด้วยความยินดีไปตลอดกาลเถิด
โปรดปกป้องคุ้มครองพวกเขา
เพื่อว่าบรรดาผู้​ที่​รักพระนามของพระองค์จะได้ร่าเริงใจในพระองค์อย่างเต็มเปี่​ยม​
๑๒ ​โอ​ ​พระผู้เป็นเจ้า​ เพราะพระองค์จะให้พรแก่​ผู้​​มี​​ความชอบธรรม​
​พระองค์​ปกป้องพวกเขาไว้​ทุ​​กด​้านด้วยความโปรดปรานดั่งโล่​ป้องกันตัว​
* ​สดุดี​ ๕:๙ ​โรม​ 3:13