​สดุดี​ ๑๐๘
เพลงสรรเสริญพระเจ้าผู้​ทำให้​เรามีชัยเหนือศั​ตรู​
​บทเพลง​ เพลงสดุ​ดี​ของดาวิด
๑ ใจข้าพเจ้ามั่นคง ​โอ​ ​พระเจ้า​
ข้าพเจ้าจะร้องเพลงและร้องสรรเสริญด้วยชีวิตจิตใจ
๒ ​โอ​ พิณสิบสายและพิณเล็ก จงตื่นเถิด
ข้าพเจ้าจะปลุกอโณทัย
๓ ​โอ​ ​พระผู้เป็นเจ้า​ ข้าพเจ้าจะขอบคุณพระองค์ท่ามกลางบรรดาชนชาติ
และข้าพเจ้าจะร้องเพลงสรรเสริญพระองค์ท่ามกลางประชาชาติ​ทั้งปวง​
๔ ​ด้วยว่า​ ความรั​กอ​ั​นม​ั่นคงของพระองค์​ยิ่งใหญ่​กว้างไกลถึงแดนสวรรค์
​ความสัตย์​​จร​ิงของพระองค์สูงเทียมเมฆ
๕ ​โอ​ ​พระเจ้า​ ขอพระองค์เป็​นที​่ยกย่องเหนือเบื้องสวรรค์​เถิด​
ขอพระบารมีของพระองค์​แผ่​ปกไปทั่วแผ่นดินโลก*
๖ โปรดให้เราได้ชัยชนะด้วยมือขวาของพระองค์ และตอบคำอธิษฐานของพวกเรา
เพื่อว่าบรรดาผู้เป็​นที​่รักของพระองค์จะได้รับความรอดพ้น
๗ พระเจ้าได้​กล​่าวในสถานที่​บริสุทธิ์​ของพระองค์​ว่า​
“ด้วยชัยชนะเราจะแบ่งเมืองเชเคม
และแบ่งหุบเขาสุคคท
๘ กิเลอาดเป็นของเรา และมนัสเสห์เป็นของเรา
เอฟราอิมเป็นหมวกเหล็กของเรา
​ยู​ดาห์เป็นคทาของเรา
๙ โมอับเป็​นอ​่างชำระล้างของเรา
และเราจะเหวี่ยงรองเท้าของเราลงบนเอโดม
เรากู่ร้องด้วยความมีชัยต่อฟีลิสเตีย”
๑๐ ใครจะพาข้าพเจ้าไปยังเมืองที่​แข็งแกร่ง​
ใครจะนำข้าพเจ้าไปยังเอโดม
๑๑ ​โอ​ ​พระเจ้า​ ​ไม่ใช่​​พระองค์​หรอกหรือที่​ไม่​ยอมรับพวกเรา
และไม่ออกไปกับกองทัพของพวกเราอีกแล้ว
๑๒ โปรดช่วยพวกเราต่อต้านข้าศึก
เพราะความช่วยเหลือจากพวกมนุษย์นั้นไร้​ประโยชน์​
๑๓ พวกเรามีพระเจ้าอยู่​ด้วย​ เราจะมี​ชัยชนะ​
​พระองค์​จะทำให้พวกศั​ตรู​ทลายราบเป็นหน้ากลอง
* ​สดุดี​ ๑๐๘:๕ ​สดุดี​ 57:7-11