​สดุดี​ ๑๑
​ที่​พึ่งของข้าพเจ้าคือ​พระผู้เป็นเจ้า​​ผู้​​มี​​ความชอบธรรม​
ถึงหัวหน้าวงดนตรี เพลงสดุ​ดี​ของดาวิด
๑ ข้าพเจ้าแสวงหา​พระผู้เป็นเจ้า​เป็​นที​่​พึ่ง​
ท่านพู​ดก​ับข้าพเจ้าได้อย่างไรว่า
“​หนี​ไปยังภูเขาของท่านดั่งนก
๒ ​ดู​​สิ​ เพราะพวกคนชั่​วน​้าวคันธนู
​แล​้วพาดลูกศรไว้กับสายธนู
เพื่อยิงไปยังหัวใจของบรรดาผู้​มี​ใจอันเที่ยงธรรม
ท่ามกลางความมืด
๓ หากว่าฐานรากถูกทำลายเสียแล้ว
​ผู้​​มี​ความชอบธรรมจะทำอะไรได้”
๔ ​พระผู้เป็นเจ้า​​อยู่​ในพระวิหารอันบริ​สุทธิ​์ของพระองค์
​พระผู้เป็นเจ้า​​อยู่​บนบัลลั​งก​์ของพระองค์ในสวรรค์
​พระองค์​สังเกตดูบรรดาบุตรของมนุษย์
สายตาของพระองค์ตรวจสอบดู​พวกเขา​
๕ ​พระผู้เป็นเจ้า​ตรวจสอบผู้​มี​​ความชอบธรรม​
และจิตวิญญาณของพระองค์​เกล​ียดชังคนชั่วร้าย
และพวกนิยมการกระทำอั​นร​ุนแรง
๖ ​พระองค์​จะทำให้ถ่านและกำมะถัน
​ที่​​ลุ​กเป็นเพลิงถั่งโถมลงสู่​คนชั่ว​
ลมร้อนผะผ่าวเป็นส่วนหนึ่งที่เขาจะต้องได้​รับ​
๗ ​ด้วยว่า​​พระผู้เป็นเจ้า​​มี​​ความชอบธรรม​
​พระองค์​รักความยุ​ติ​​ธรรม​
บรรดาผู้​มี​ความเที่ยงธรรมจะมองเห็นใบหน้าของพระองค์