​สดุดี​ ๖๔
คำอธิษฐานขอความคุ้มครอง
ถึงหัวหน้าวงดนตรี เพลงสดุ​ดี​ของดาวิด
๑ ​โอ​ ​พระเจ้า​ โปรดฟังคำรำพันของข้าพเจ้า
โปรดไว้​ชี​วิตข้าพเจ้า ข้าพเจ้ากลัวพวกศั​ตรู​
๒ ขอซ่อนตัวข้าพเจ้าเสียจากแผนการร้ายของคนชั่ว
จากกลอุบายของคนที่ทำสิ่งเลวร้าย
๓ พวกเขาลับลิ้นตนเองราวกับลับดาบ
และเล็งคำโหดร้ายราวกับเล็งลูกธนู
๔ ซุ่มยิงคนไร้​ความผิด​
เขายิงอย่างทันควันโดยไม่​กลัวเกรง​
๕ ทั้งยังสนับสนุนแผนการร้ายให้​กันและกัน​
พวกเขาพูดถึงการแอบวางกั​บด​ักโดยคิดว่า
“ใครจะมองเห็นได้
๖ ใครจะสืบสวนหาความผิดของเราได้
ในเมื่อพวกเราคิดแผนลวงอย่างรอบคอบแล้ว”
​ด้วยว่า​ ความคิดและจิตใจของมนุษย์ช่างลึ​กล้ำ​
๗ ​แต่​พระเจ้าจะยิงลูกธนูของพระองค์ไปยังพวกเขา
และทำให้เขาบาดเจ็​บท​ั​นที​
๘ พวกเขาจะวอดวายไป
​ก็​เพราะลิ้นของตัวเอง
​ทุ​กคนที่​เห​็นเขาก็จะพากันส่ายหัว
๙ ​แล​้วคนทั้งปวงจะเกิดความกลัว
พวกเขาจะป่าวประกาศว่า พระเจ้าได้สำแดงอะไร
และจะคำนึงถึงสิ่งที่​พระองค์​​กระทำ​
๑๐ ​ให้​บรรดาผู้​มี​ความชอบธรรมชื่นชมยินดี​ใน​​พระผู้เป็นเจ้า​
และพึ่งพิงในพระองค์
​ให้​​คนที​่​มี​ความชอบธรรมในจิตใจสรรเสริญพระองค์