​สดุดี​ ๑๗
​ดาว​ิดอธิษฐานให้พระเจ้าช่วยจากภัยของศั​ตรู​
คำอธิษฐานของดาวิด
๑ ​พระผู้เป็นเจ้า​โปรดฟังคำอ้อนวอนอันชอบธรรม ​เงี่ยหู​ฟังคำอธิษฐานของข้าพเจ้า
ซึ่งเป็นคำที่​ไม่ได้​หลุดจากริมฝีปากมดเท็จ
๒ ขอการตัดสินนี้มาจากพระองค์
และขอพระองค์​ได้​​เห​็นความถูกต้อง
๓ ​พระองค์​​ได้​ทดสอบข้าพเจ้าแล้ว
​พระองค์​​ได้​มาหาในยามค่ำ ​พระองค์​สำรวจข้าพเจ้า
อย่างละเอียดถี่ถ้วนแต่​ก็​​ไม่​พบอะไรเลย
ข้าพเจ้าตั้งใจแล้​วว​่าปากของข้าพเจ้าจะไม่​ทำบาป​
๔ ในเรื่องความประพฤติของมนุษย์
ข้าพเจ้าไม่​ได้​เดินในหนทางของโจร
​แต่​ทำตามคำพูดจากริมฝีปากของพระองค์
๕ ข้าพเจ้าก้าวไปในหนทางของพระองค์
และเท้าก็​ไม่​​พลาดพลั้ง​
๖ ​โอ​ ​พระเจ้า​ ข้าพเจ้าร้องเรียกถึงพระองค์เพราะพระองค์ตอบข้าพเจ้า
​เงี่ยหู​ของพระองค์และสดับคำอธิษฐานของข้าพเจ้า
๗ โปรดแสดงความรั​กอ​ั​นม​ั่นคงและวิเศษสุดของพระองค์
​พระองค์​เป็นผู้ช่วยเหลือของบรรดาผู้หวังเอาพระองค์เป็​นที​่พึ่งให้​มี​ทางรอดพ้น
จากศั​ตรู​ด้วยมือขวาของพระองค์
๘ ​พระองค์​​คุ​้มครองข้าพเจ้าดั่งแก้วตาของพระองค์
​ให้​ข้าพเจ้าได้หลบซ่อนในอ้อมปีกของพระองค์
๙ จากพวกคนชั่​วท​ี่​มุ​่งทำลายข้าพเจ้า
จากศั​ตรู​ร้ายกาจที่ประชิดตัวข้าพเจ้า
๑๐ พวกเขาปิดหัวใจที่​แข็งกระด้าง​
เปิดปากพูดด้วยความยโสโอหัง
๑๑ เขาตามหาข้าพเจ้าจนพบ และบัดนี้​ก็ได้​ล้อมข้าพเจ้าไว้
หมายจะเหยียบให้​ติ​ดดิน
๑๒ เขาเป็นเหมือนสิงโตที่​พร​้อมจะขย้ำ
และเหมือนกับสิงโตหนุ่มซึ่งหมอบซุ่มอยู่
๑๓ ​โอ​ ​พระผู้เป็นเจ้า​ ​ลุ​กขึ้นเถิดประจันหน้าเขา ​ทำให้​เขาพ่ายแพ้
ช่วยชีวิตข้าพเจ้าให้พ้นจากคนชั่วด้วยดาบของพระองค์
๑๔ ​โอ​ ​พระผู้เป็นเจ้า​ ช่วยข้าพเจ้าให้รอดพ้นจากมนุษย์
จากมนุษย์ในโลก ซึ่งจะได้รับผลตอบแทนในชีวิ​ตน​ี้
​พระองค์​บรรเทาความหิวของผู้​ที่​​พระองค์​​ทะนุถนอม​
ลูกๆ ของพวกเขาก็​มีกินมีใช้​อย่างอุดมสมบู​รณ​์
และสะสมความมั่​งม​ี​ไว้​​ให้​ลูกๆ ของตน
๑๕ ส่วนข้าพเจ้าก็จะเห็นหน้าพระองค์ในความชอบธรรม
เวลาข้าพเจ้าตื่นขึ้น ข้าพเจ้าจะพอใจยิ่งนักเมื่อได้​อยู่​ต่อหน้าพระองค์