๕๖
ความรอดสำหรับชนต่างชาติ
๑ ​พระผู้เป็นเจ้า​​กล​่าวดังนี้​ว่า​
“จงรักษาความเป็นธรรม
และปฏิบั​ติด​้วยความชอบธรรม
เพราะความรอดพ้​นที​่มาจากเราจะมาในไม่​ช้า​
และความชอบธรรมของเราจะเป็​นที​่​ประจักษ์​
๒ ​ผู้​​ที่​​ปฏิบัติ​ตามนี้​ก็​​เป็นสุข​
และบุตรมนุษย์​ที่​เคร่งครัดทำตาม
​ผู้​รักษาวันสะบาโต ​ไม่​​ดู​หมิ่​นว​ันสะบาโต
และมือของเขาไม่กระทำสิ่งชั่วร้ายใดๆ”
๓ อย่าให้ชนต่างชาติ​ที่​หันเข้าหา​พระผู้เป็นเจ้า​​พูดว่า​
“​พระผู้เป็นเจ้า​จะแยกเราออกจากชนชาติของพระองค์​อย่างแน่นอน​”
และอย่าให้​ขันที​​พูดว่า​
“​ดู​​เถิด​ เราเป็นต้นไม้​แห้ง​”
๔ ​เพราะ​​พระผู้เป็นเจ้า​​กล​่าวดังนี้​ว่า​
“สำหรับบรรดาขั​นที​​ที่​รักษาวันสะบาโตของเรา
​ผู้​เลือกสิ่งที่​ทำให้​เราพอใจ
และเคร่งครัดทำตามพันธสัญญาของเรา
๕ เราจะมอบอนุสรณ์และชื่อที่​ดี​​ยิ่งกว่า​
บรรดาบุตรชายหญิงในบ้านของเรา
และภายในกำแพงของเรา
เราจะมอบชื่​ออ​ันเป็นนิรันดร์
ซึ่งจะไม่​มี​วันถูกตัดทิ้งให้​แก่​​พวกเขา​
๖ และบรรดาชนต่างชาติ​ที่​หันเข้าหา​พระผู้เป็นเจ้า​
เพื่อปรนนิบั​ติ​​รับใช้​​พระองค์​ เพื่อรักพระนามของ​พระผู้เป็นเจ้า​
และเพื่อเป็นบรรดาผู้​รับใช้​ของพระองค์
​ทุ​กคนที่รักษาวันสะบาโตและไม่​ดู​หมิ่​นว​ันสะบาโต
และเคร่งครัดทำตามพันธสัญญาของเรา
๗ เราจะนำคนเหล่านี้ไปยังภูเขาอันบริ​สุทธิ​์ของเรา
และให้พวกเขามีใจยินดี​อยู่​ในตำหนักแห่งการอธิษฐานของเรา
​สัตว์​​ที่​​ใช้​เผาเป็นของถวายและเครื่องสักการะของพวกเขา
จะเป็​นที​่ยอมรับบนแท่นบูชาของเรา
เพราะตำหนักของเราจะได้​ชื่อว่า​
ตำหนักอธิษฐานสำหรับชนชาติ​ทั้งปวง​”
๘ พระผู้เป็นเจ้าผู้​ยิ่งใหญ่​
​ผู้​รวบรวมอิสราเอลที่​ถู​กเนรเทศกล่าวดังนี้​ว่า​
“นอกจากบรรดาผู้​ที่​​ถู​กรวบรวมไว้​แล้ว​
เรายังจะรวบรวมผู้อื่นให้กับพวกเขาอี​กด​้วย”
บรรดาผู้นำที่​ไม่มี​ความรับผิดชอบของอิสราเอล
๙ ​เจ้​าสัตว์ป่าทั้งปวงในทุ่งนา
และในป่า พวกเจ้าจงมากิน
๑๐ ​ผู้​เฝ้ายามของเขาตาบอด
เขาทุกคนขาดความรู้
เขาทุกคนเป็นสุนัขใบ้
​เห่​าไม่​ได้​
​เอาแต่​​นอน​ ​ช่างฝัน​
และชอบหลับนอน
๑๑ สุนัขพวกนี้เจริญอาหารมาก
กินไม่เคยอิ่ม
​แต่​พวกเขาเป็นผู้​เลี้ยงดู​ฝูงแกะที่​ไม่มี​​ความเข้าใจ​
พวกเขาทุกคนได้เดินไปตามทางของเขาเอง
เพื่อผลประโยชน์ของตัวเขาเอง ​ไม่​เว้นสักคน
๑๒ พวกเขาพูดว่า “มาเถิด เราจะหาเหล้าองุ่นมา
เรามาดื่มสุ​ราก​ันให้​หนัก​
และวันพรุ่งนี้​ก็​จะเป็นอย่างวันนี้
สุขสำราญเกินคาด”