​สดุดี​ ๑๔๙
บทเพลงแห่งชัยชนะ
๑ จงสรรเสริญ​พระผู้เป็นเจ้า​
จงร้องเพลงบทใหม่​ถวาย​​พระผู้เป็นเจ้า​
ร้องสรรเสริญพระองค์ในที่ประชุมของบรรดาผู้​ภักดี​
๒ ​ให้​อิสราเอลยินดีในผู้สร้างของเขา
​ให้​บรรดาบุตรของศิโยนรื่นเริงในกษั​ตริ​ย์ของพวกเขา
๓ ​ให้​พวกเขาสรรเสริญพระนามของพระองค์ด้วยการร่ายรำ
บรรเลงเพลงแด่​พระองค์​ด้วยรำมะนาและพิณเล็ก
๔ ​เพราะ​​พระผู้เป็นเจ้า​พอใจในชนชาติของพระองค์
​พระองค์​​เชิดชู​คนถ่อมตนด้วยการให้เขารอดพ้น
๕ ​ให้​บรรดาผู้​ภักดี​​ยินดี​ในเกียรติ
​ให้​พวกเขาเปล่งเสียงร้องด้วยความยินดีจากที่​ที่​เขาเอนกายลง
๖ ​ให้​เสียงร้องสรรเสริญพระเจ้าอยู่ในลำคอของเขา
และดาบสองคมอยู่ในมือ
๗ เพื่อลงโทษบรรดาประชาชาติ
และแก้แค้นบรรดาชนชาติ
๘ เพื่อล่ามโซ่บรรดากษั​ตริ​ย์ของพวกเขา
และตีตรวนเหล็กให้พวกขุนนางของเขา
๙ เพื่อลงโทษทัณฑ์ตามคำบัญชา
นั่นคือเกียรติ​แก่​บรรดาผู้​ภักดี​ของพระองค์
จงสรรเสริญ​พระผู้เป็นเจ้า​