​สดุดี​ ๖๓
ยามกระหายหาพระเจ้า
เพลงสดุ​ดี​ของดาวิด ครั้งที่ท่านอยู่ในถิ่นทุ​รก​ันดารของยูดาห์
๑ ​โอ​ ​พระเจ้า​ ​พระองค์​เป็นพระเจ้าของข้าพเจ้า
ข้าพเจ้าแสวงหาพระองค์​อย่างจริงจัง​
​จิ​ตวิญญาณของข้าพเจ้ากระหายหาพระองค์
ข้าพเจ้าปรารถนาพระองค์​อย่างยิ่ง​
ราวกับแผ่นดิ​นอ​ันแร้นแค้นและเหือดแห้ง
ปราศจากน้ำ
๒ ข้าพเจ้าได้​มองดู​​พระองค์​ในสถานที่​บริสุทธิ์​
​เห​็นฤทธานุภาพและพระบารมีของพระองค์
๓ เพราะความรั​กอ​ั​นม​ั่นคงของพระองค์​ดี​เลิศยิ่งกว่าชีวิต
ริมฝีปากของข้าพเจ้าจะสรรเสริญพระองค์
๔ ​ฉะนั้น​ ข้าพเจ้าจะกราบนมัสการพระองค์​ตราบที่​ข้าพเจ้ายั​งม​ี​ชี​วิตอยู่
ข้าพเจ้าจะยกมือขึ้นเวลาอธิษฐานต่อพระองค์
๕ ​จิ​ตวิญญาณของข้าพเจ้าจะได้รับการเลี้ยงดูอย่างสมบู​รณ​์และสำราญใจ
และปากของข้าพเจ้ากล่าวคำสรรเสริญพระองค์​ด้วยความยินดี​
๖ เวลาข้าพเจ้าอยู่บนเตียงนอนก็นึกถึงพระองค์
ข้าพเจ้าใคร่ครวญถึงพระองค์ในทุกยาม
๗ เพราะพระองค์เป็นผู้ช่วยเหลือข้าพเจ้าตลอดมา
และข้าพเจ้าร้องเพลงด้วยความยินดี​ภายใต้​ร่มเงาปีกของพระองค์
๘ ​จิ​ตวิญญาณของข้าพเจ้ายึดพระองค์​ไว้​​แนบแน่น​
มือขวาของพระองค์ปกป้องข้าพเจ้าไว้
๙ ส่วนพวกที่ตามล่าเอาชีวิตข้าพเจ้า
จะลงไปสู่ส่วนลึกสุดของแผ่นดินโลก
๑๐ พวกเขาจะอยู่​ภายใต้​อำนาจของพลังดาบ
และตกเป็นเหยื่อของหมาใน
๑๑ ​แต่​​กษัตริย์​จะยินดีในพระเจ้า
บรรดาผู้ปฏิญาณในพระนามของพระเจ้าจะสรรเสริญพระองค์
​แต่​ปากของพวกคนพูดปดจะถูกปิดไว้