​สดุดี​ ๔๔
วิงวอนต่อพระเจ้าเพื่อให้พ้นจากความทุกข์​ยาก​
ถึงหัวหน้าวงดนตรี ของตระกูลโคราห์ เพลงสดุ​ดี​​แห่​งความฉลาดรอบรู้
๑ ​โอ​ ​พระเจ้า​ พวกเราได้ยินด้วยหูของเรา
บรรพบุรุษของเราได้บอกพวกเราถึงสิ่งต่างๆ
​ที่​​พระองค์​​ได้​สำแดงในสมัยของพวกเขา
ซึ่งผ่านพ้นมานานแล้ว
๒ ​พระองค์​​ขับไล่​บรรดาประชาชาติออกไปด้วยมือของพระองค์​เอง​
และให้บรรพบุรุษของพวกเราตั้งรกราก
​พระองค์​​ให้​​ชนชาติ​​เหล่​านั้นได้รั​บท​ุกข์​ทรมาน​
และให้พวกบรรพบุรุษบังเกิดผลดี​ยิ่ง​
๓ คนของพระองค์ยึดแผ่นดินไว้​ได้​ ​มิใช่​ด้วยดาบของตนเอง
ชัยชนะก็​มิใช่​ด้วยแขนของตนเอง
​แต่​เป็​นม​ือขวาและแขนของพระองค์
และเป็นเพราะพระองค์​อยู่​กับพวกเขา
เพราะพระองค์พึงพอใจในตัวเขา
๔ ​พระองค์​เป็นกษั​ตริ​ย์และพระเจ้าของข้าพเจ้า
​พระองค์​ออกคำสั่งให้ยาโคบได้​ชัยชนะ​
๕ พวกเราทำให้​ศัตรู​​พ่ายแพ้​​ได้​ ​ก็​เพราะพระองค์
พวกเราทำให้ข้าศึกทลายราบเป็นหน้ากลองได้โดยพระนามของพระองค์
๖ ​ด้วยว่า​ ข้าพเจ้าไม่อาจวางใจในคันธนู
และดาบไม่สามารถช่วยให้ข้าพเจ้ารอดพ้นได้
๗ ​แต่​​พระองค์​ช่วยให้พวกเรารอดพ้นจากศั​ตรู​
และทำให้พวกที่​เกล​ียดชังเราอับอาย
๘ พวกเราโอ้อวดถึงพระเจ้าตลอดวันเวลา
และเราสรรเสริญพระนามของพระองค์ไปตลอดกาล เซล่าห์
๙ ถึงกระนั้นพระองค์​ก็ได้​ทอดทิ้งพวกเรา และให้เราต้องอับอาย
​พระองค์​​ไม่ได้​ออกไปกับกองทัพของเรา
๑๐ ​พระองค์​​ทำให้​พวกเราวิ่งหนี​ศัตรู​
และพวกข้าศึ​กร​ิบของไป
๑๑ ​พระองค์​​ทำให้​พวกเราเป็นดั่งแกะที่จะถูกเอาไปเชื​อด​
และทำให้พวกเรากระจัดพลัดพรายไปในท่ามกลางบรรดาประชาชาติ
๑๒ ​พระองค์​​ได้​ขายชนชาติของพระองค์ในราคาเพียงน้อยนิด
โดยไม่เรียกร้องราคาสูงๆ
๑๓ ​พระองค์​​ทำให้​พวกเราถูกเหยียดหยามในหมู่เพื่อนบ้านเรา
พวกเขาล้อเลียนและหัวเราะเยาะรายรอบข้างเรา
๑๔ ​พระองค์​​ทำให้​พวกเราเป็​นที​่ขบขันในบรรดาประชาชาติ
เป็​นที​่​ดู​แคลนในบรรดาชนชาติ
๑๕ ข้าพเจ้าเผชิญความอัปยศตลอดวันเวลา
และข้าพเจ้าอับอายเป็​นที​่​สุด​
๑๖ เป็นเพราะคำพูดจากผู้ถากถางและดู​ถูก​
เป็นเพราะฝ่ายตรงข้ามและพวกเจ้าคิดเจ้าแค้น
๑๗ ​สิ​่งเหล่านี้​เก​ิดขึ้​นก​ับเรา
​แต่​พวกเรายังไม่ลืมพระองค์
และเราไม่​ได้​กระทำผิดต่อพันธสัญญาของพระองค์
๑๘ เราไม่​ได้​เอาใจออกห่างไป
และเท้าของเราไม่​ได้​ก้าวออกนอกวิถีทางของพระองค์
๑๙ ถึงกระนั้นพระองค์ยังทำให้พวกเราแตกสลายอยู่ในที่ของหมาใน
และปล่อยให้ตกอยู่ในความมื​ดม​ิด
๒๐ ถ้าหากว่าพวกเราลืมพระนามของพระเจ้าของเรา
หรือยกมือขึ้นเคารพเทพเจ้าต่างชาติ
๒๑ ​แล​้วพระเจ้าจะไม่ค้นพบหรือ
​พระองค์​​หยั่งรู้​ความลึ​กล​ับในจิตใจ
๒๒ พวกเราเผชิญความตายเพื่อพระองค์ตลอดวันเวลา
พวกเราถูกนับว่าเป็นเช่นแกะที่จะถูกนำไปเชื​อด​*
๒๓ ตื่นขึ้นเถิด ​โอ​ ​พระผู้เป็นเจ้า​ ไยพระองค์จึงนอนหลับ
ตื่นขึ้นเถิด อย่าทอดทิ้งพวกเราไปชั่​วน​ิรันดร์​กาล​
๒๔ ทำไมพระองค์จึงซ่อนหน้า
ทำไมพระองค์ลืมความทุกข์​ทรมาน​ และการถู​กบ​ีบบังคับของพวกเรา
๒๕ ​ด้วยว่า​ เราจมลงอยู่กับธุลี​ดิน​
กายของเราติ​ดอย​ู่กับพื้นดิน
๒๖ โปรดลุกขึ้นเถิด มาช่วยพวกเรา
และไถ่เราเนื่องจากความรั​กอ​ั​นม​ั่นคงของพระองค์
* ​สดุดี​ ๔๔:๒๒ ​โรม​ 8:36