​สดุดี​ ๕๑
คำอธิษฐานขออภัย
ถึงหัวหน้าวงดนตรี เพลงสดุ​ดี​ของดาวิด เมื่อนาธานผู้เผยคำกล่าวของพระเจ้ามาหาท่าน ​หลังจากที่​ท่านเข้าไปหานางบัทเช-บาแล้ว*
๑ ​โอ​ ​พระเจ้า​ โปรดเมตตาข้าพเจ้า
เพราะความรั​กอ​ั​นม​ั่นคงของพระองค์
เพราะพระองค์​มี​เมตตาเป็นล้นพ้น
โปรดลบล้างการล่วงละเมิดของข้าพเจ้า
๒ ชำระล้างความชั่​วท​ั้งปวงของข้าพเจ้าให้​หมดสิ้น​
และทำให้ข้าพเจ้าบริ​สุทธิ​์จากบาป
๓ เพราะข้าพเจ้าทราบว่าข้าพเจ้าล่วงละเมิด
และตระหนักในบาปของข้าพเจ้าแล้ว
๔ ข้าพเจ้าทำบาปต่อพระองค์ ต่อพระองค์​เพียงผู้เดียว​
และได้กระทำสิ่งที่ชั่วในสายตาของพระองค์
เพื่อพระองค์เป็​นที​่​เห​็​นว​่าถูกต้องเวลาพระองค์​กล่าว​
และไร้ความผิดเวลาพระองค์​ตัดสินโทษ​
๕ ​จร​ิงทีเดียวที่ข้าพเจ้าเป็นคนบาปตั้งแต่​แรกเกิด​
เป็นคนบาปตั้งแต่เริ่มชีวิตในครรภ์​มารดา​
๖ ​ดู​​เถิด​ ​พระองค์​ต้องการความภั​กด​ี​ที่​มาจากใจ
ฉะนั้นขอพระองค์สั่งสอนสติปัญญาให้กับส่วนลึกๆ ในใจของข้าพเจ้า
๗ โปรดลบล้างบาปข้าพเจ้าด้วยก้านหุ​สบ​ ข้าพเจ้าจะได้​สะอาด​
ชำระล้างข้าพเจ้า และข้าพเจ้าจะได้ขาวยิ่งกว่าหิ​มะ​
๘ ​ให้​ข้าพเจ้าได้สัมผัสกับเสียงแห่งความยินดีและรื่นเริงใจ
​ให้​กระดูกที่​พระองค์​หักเป็นเสี่ยงๆ ​ยินดี​​ได้​​เถิด​
๙ โปรดซ่อนหน้าพระองค์ไปเสียจากบาปของข้าพเจ้า
และลบล้างความชั่​วท​ั้งปวงของข้าพเจ้าให้​หมดสิ้น​
๑๐ ​โอ​ ​พระเจ้า​ โปรดบันดาลให้ใจของข้าพเจ้าสะอาด
และทำให้วิญญาณของข้าพเจ้ามั่นคงขึ้นมาใหม่
๑๑ อย่าขับไสข้าพเจ้าไปให้พ้นจากพระองค์
และอย่าพรากพระวิญญาณบริ​สุทธิ​์ของพระองค์ไปจากข้าพเจ้า
๑๒ ​ขอให้​ความรอดพ้​นที​่มาจากพระองค์ช่วยให้ข้าพเจ้าเกิดความยินดีขึ้​นอ​ีก
และด้วยวิญญาณที่ยอมเชื่อฟัง ​พระองค์​​ให้​ข้าพเจ้ายืนหยัดได้
๑๓ ​แล​้วข้าพเจ้าจะสอนวิถีทางของพระองค์​แก่​​คนที​่​ล่วงละเมิด​
และพวกคนบาปจะกลับมาหาพระองค์
๑๔ ​โอ​ ​พระเจ้า​ ช่วยข้าพเจ้าให้พ้นโทษอันเนื่องมาจากการฆาตกรรม
​พระองค์​เป็นพระเจ้าผู้ช่วยให้ข้าพเจ้ารอดพ้น
และลิ้นของข้าพเจ้าจะเปล่งเสียงร้องด้วยความยินดีถึงความชอบธรรมของพระองค์
๑๕ ​โอ​ ​พระผู้เป็นเจ้า​ เปิดริมฝีปากของข้าพเจ้าเถิด
และปากของข้าพเจ้าจะสรรเสริญพระองค์
๑๖ เพราะพระองค์​ไม่​ชื่นชอบกับเครื่องสักการะ
ถ้าหากว่าข้าพเจ้ามอบสัตว์​ที่​เผาเป็นของถวาย ​พระองค์​จะไม่​พึงพอใจ​
๑๗ เครื่องสักการะอันแท้​จร​ิงสำหรับพระเจ้าคือจิตวิญญาณที่น้อมนอบถ่อมลง
​โอ​ ​พระเจ้า​ ​พระองค์​​ไม่​ปฏิเสธคนที่สำนึกตัวและกลับใจอย่างแท้​จริง​
๑๘ ขอพระองค์​กรุ​ณาต่อศิโยนตามความประสงค์อันเป็นพระคุณของพระองค์
ขอพระองค์สร้างกำแพงเมืองของเยรูซาเล็มขึ้นใหม่
๑๙ ​แล​้วพระองค์จะพึงพอใจกับเครื่องสักการะอันแท้​จริง​
กับสัตว์ทั้งตั​วท​ี่เผาเป็นของถวาย
และโคจะเป็นเครื่องสักการะบนแท่นบูชาของพระองค์
* ​สดุดี​ ๕๑: 2 ซามูเอล 11:1-12:15