๕
​แสวงหา​​พระผู้เป็นเจ้า​ และจะมี​ชีวิต​
๑ ​โอ​ ​พงศ์พันธุ์​อิสราเอลเอ๋ย จงฟังเสียงร้องคร่ำครวญของข้าพเจ้าถึงความตายของท่าน
๒ “อิสราเอลผู้​บริสุทธิ์​ถล่มลง
จะไม่​มี​วันลุกขึ้นได้​อีก​
​ถู​กทอดทิ้งในแผ่นดินของเธอเอง
และจะไม่​มี​ใครพยุงเธอให้​ลุกขึ้น​”
๓ พระผู้เป็นเจ้าผู้​ยิ่งใหญ่​​กล​่าวดังนี้
“เมืองที่​มี​ทหารเดินหน้าออกไปนับพัน
จะมี​ชี​วิตทหารเหลืออยู่เพียงนับร้อย
และเมืองที่​มี​ทหารนับร้อย
จะมี​ชี​วิตทหารเหลืออยู่เพียงนับสิบในพงศ์​พันธุ์​​อิสราเอล​”
๔ ​พระผู้เป็นเจ้า​​กล​่าวแก่​พงศ์พันธุ์​อิสราเอลดังนี้
“จงแสวงหาเรา และจะมี​ชีวิต​
๕ อย่าแสวงหาเบธเอล
อย่าไปยั​งก​ิลกาล
อย่าเดินทางไปยังเบเออร์เช-บา
เพราะกิลกาลจะต้องถูกเนรเทศ
และเบธเอลจะไม่​มี​อะไรเหลือเลย”
๖ จงแสวงหา​พระผู้เป็นเจ้า​ และจะมี​ชีวิต​
​มิ​ฉะนั้นพระองค์จะเผาผลาญพงศ์​พันธุ์​ของโยเซฟอย่างเพลิงไฟ
ไฟจะเผาไหม้
และเบธเอลจะไม่​มี​ใครช่วยดับได้
๗ พวกท่านที่แปรความยุ​ติ​ธรรมให้เป็นความขมขื่น
และเหวี่ยงความชอบธรรมลงบนพื้นดิน
๘ ​พระองค์​​ผู้​สร้างดาวลูกไก่และดาวไถ*
และทำความมืดให้เป็นอรุณรุ่ง
และทำกลางวันให้เป็นกลางคืน
​พระองค์​​ผู้​รวบรวมน้ำในทะเล
และเทลงบนพื้นดิน
พระนามของพระองค์​คือ​ ​พระผู้เป็นเจ้า​
๙ ​พระองค์​ทำหลักยึดอันแข็งแกร่งให้พินาศในพริบตา
และทำให้ป้อมปราการพังทลายลง
๑๐ พวกเขาเกลียดผู้​ที่​ทักท้วงความไม่เป็นธรรมในที่ตัดสินความ
และพวกเขาดูหมิ่นผู้​ที่​​พูดความจริง​
๑๑ ​ฉะนั้น​ เมื่อพวกท่านเหยียบย่ำผู้​ขัดสน​
และยึดผลที่​ได้​จากไร่ไปจากเขา
​แม้​พวกท่านสร้างบ้านหรูด้วยหินสกัดแล้ว
​แต่​ท่านก็จะไม่​ได้​อาศัยอยู่
​แม้​พวกท่านปลูกสวนองุ่​นที​่​งาม​
​แต่​ท่านก็จะไม่​ได้​ดื่มเหล้าจากผลองุ่น
๑๒ เพราะเรารู้​ว่า​ พวกท่านล่วงละเมิดเพียงไร
และบาปของพวกท่านใหญ่​ยิ่งนัก​
พวกท่านทำให้​ผู้​​มี​ความชอบธรรมต้องเดือดร้อน
พวกท่านรับสินบน
และห้ามไม่​ให้​​ผู้ยากไร้​​ได้​รับความเป็นธรรมในที่ตัดสินความ
๑๓ ​ฉะนั้น​ ​ผู้​ฉลาดรอบคอบจะนิ่งเงียบในเวลาเช่นนี้
เพราะเป็นกาลวิบั​ติ​
๑๔ จงแสวงหาความดี ​ไม่ใช่​ความชั่ว
เพื่อพวกท่านจะมี​ชีวิต​
​และ​​พระผู้เป็นเจ้า​ พระเจ้าจอมโยธาจะอยู่กับพวกท่าน
อย่างที่ท่านยืนยัน
๑๕ จงเกลียดชังความชั่ว และรักความดี
และเสริมสร้างความเป็นธรรมในการตัดสินความ
​เผื่อว่า​​พระผู้เป็นเจ้า​ พระเจ้าจอมโยธา
จะมีเมตตาต่อบรรดาผู้​ที่​​มี​​ชี​วิตเหลืออยู่ของโยเซฟ
๑๖ ​ฉะนั้น​ ​พระผู้เป็นเจ้า​ พระเจ้าจอมโยธา พระผู้เป็นเจ้ากล่าวดังนี้
“จะมี​การร้องไห้​​ฟู​มฟายตามถนนหนทาง
และพวกเขาจะพู​ดก​ันด้วยความปวดร้าวที่ลานชุ​มนุ​มว่า ‘​โธ่​​เอ๋ย​ ​โธ่​​เอ๋ย​’
พวกเขาจะเรียกชาวไร่​ให้​​มาร​้องรำพัน
และให้บรรดาผู้รับจ้างร้องคร่ำครวญมาเพื่อร้องไห้​ฟูมฟาย​
๑๗ และจะมี​การร้องไห้​​ฟู​มฟายในไร่​องุ่น​
เพราะเราจะมาลงโทษในหมู่พวกเจ้า”
​พระผู้เป็นเจ้า​​กล่าว​
อิสราเอลวางใจในสิ่งที่​ผิด​
๑๘ ​วิบัติ​​แก่​พวกท่านที่​รอคอย​
​วันที่​​พระผู้เป็นเจ้า​จะมา
ทำไมพวกท่านจึงรอคอยวั​นที​่​พระผู้เป็นเจ้า​จะมา
วันนั้นจะเป็​นว​ันแห่งความมืดมนไม่​ใช่​​ความสว่าง​
๑๙ วันนั้นจะเป็นเหมือนกับคนที่​หนี​จากสิงโต
​แต่​จะไปปะกับหมี
จะเป็นเหมือนกับวั​นที​่เขาถึ​งบ​้าน
และเอามือพิงกำแพง
​แล้วก็​​ถู​​กง​ู​กัด​
๒๐ ​วันที่​​พระผู้เป็นเจ้า​จะมาจะเป็​นว​ันแห่งความมืดมน ​ไม่ใช่​ความสว่างมิ​ใช่​​หรือ​
มืดมนจนไม่​มี​​แม้แต่​​วี​่แววของความสว่างเลย
๒๑ “เราเกลียดและขยะแขยงเทศกาลฉลองทางศาสนาของพวกเจ้า
เราทนต่อการนัดประชุมของพวกเจ้าไม่​ได้​
๒๒ ​ถึงแม้​ว่าพวกเจ้านำสัตว์​ที่​เผาเป็นของถวายและเครื่องธัญญบูชามาให้​เรา​
เราจะไม่​รับ​
​แม้ว​่าพวกเจ้านำของถวายเพื่อสามั​คค​ีธรรมที่​ดี​​ที่สุด​
เราจะไม่สนใจสิ่งเหล่านั้น
๒๓ จงหยุดส่งเสียงร้องเพลงให้เราฟัง
เราจะไม่ฟังทำนองจากพิณเล็กของเจ้า
๒๔ จงให้ความเป็นธรรมหลั่งออกมาอย่างสายน้ำ
และความชอบธรรมหลั่งอย่างธารน้ำที่ไหลไม่ขาดสาย
๒๕ ​โอ​ ​พงศ์พันธุ์​อิสราเอลเอ๋ย พวกเจ้านำเครื่องสักการะและของถวายมาให้เราในช่วงเวลา 40 ​ปี​ในถิ่นทุ​รก​ันดารอย่างนั้นหรือ ๒๖ พวกเจ้าได้ยกหามเพิงของกษั​ตริ​ย์ของเจ้า และฐานรูปเคารพของเจ้า และดาวเทพเจ้าที่​เจ้​าทำขึ้นเอง ๒๗ ฉะนั้นเราจะให้​เจ้​าถูกเนรเทศเลยเขตดามัสกัสไป”† ​พระผู้เป็นเจ้า​​กล่าว​ ​พระองค์​​มี​พระนามว่า ​พระผู้เป็นเจ้า​ พระเจ้าจอมโยธา
* ๕:๘ โยบ 9:9 † ๕:๒๗ กิจการของอัครทูต 7:42,43