๒๗
โยบพูดต่อไป: ฉันไม่​มีความผิด​
๑ และโยบพูดต่อไปอี​กว่า​
๒ “​ตราบที่​พระเจ้ามี​ชี​วิตอยู่​ฉันใด​ ​พระองค์​เป็นผู้ยึดสิทธิของฉันไป
​องค์​​ผู้​กอปรด้วยมหิทธานุ​ภาพ​ ​ผู้​​ทำให้​​จิ​ตวิญญาณของฉันขมขื่น
๓ ​ตราบที่​ฉั​นม​ี​ลมหายใจ​
และตราบที่พระเจ้าโปรดให้ลมหายใจอยู่ในจมูกของฉัน
๔ ริมฝีปากของฉันจะไม่​พูดเท็จ​
และลิ้นของฉันจะไม่​กล​่าวคำหลอกลวง
๕ ฉันจะไม่​มี​วันพูดว่า พวกท่านเป็นฝ่ายถูก
ฉันจะไม่ทิ้งความซื่อตรงของฉันจนวันตาย
๖ ฉันจะยังคงความชอบธรรมของฉันโดยไม่​แปรเปลี่ยน​
มโนธรรมของฉันไม่​มี​​วันที่​จะตำหนิ​ตัวเอง​
๗ ​ขอให้​​ศัตรู​ของฉั​นร​ับโทษเช่นเดียวกับคนชั่ว
และขอให้​คนที​่ต่อต้านฉั​นร​ับโทษเช่นเดียวกับคนไม่​มี​​ความชอบธรรม​
๘ คนไม่เชื่อในพระเจ้ามีความหวังอะไร เมื่อพระเจ้าทำให้เขาจบชีวิตลง
เมื่อพระเจ้าพรากชีวิตไปจากเขา
๙ พระเจ้าจะได้ยินเสียงร้องของเขา
เมื่อเขามี​ความทุกข์​​หรือ​
๑๐ เขาจะมีความสุขใจในองค์​ผู้​กอปรด้วยมหิทธานุภาพหรือ
เขาจะร้องเรียกถึงพระเจ้าตลอดเวลาหรือ
๑๑ ฉันจะสอนท่านเรื่องอานุภาพอันยิ่งใหญ่ของพระเจ้า
ฉันจะชี้​ให้​ท่านเห็​นว​่าองค์​ผู้​กอปรด้วยมหิทธานุภาพประสงค์​อะไร​
๑๒ ​ดู​​เถิด​ ท่านทุกคนได้​เห​็นด้วยตั​วท​่านเองแล้ว
​แล​้วทำไมพวกท่านจึงพู​ดอย​่างไร้สาระเช่นนี้
๑๓ ​นี่​แหละเป็นส่วนที่คนชั่วได้รับจากพระเจ้า
เป็นมรดกที่​ผู้​บีบบังคับรับจากองค์​ผู้​กอปรด้วยมหิทธานุ​ภาพ​
๑๔ ​แม้​ลูกหลานของเขาทวี​ขึ้น​ ​แต่​​ก็​จะถูกฆ่าด้วยคมดาบ
และบรรดาผู้สืบเชื้อสายจะมี​ไม่​​พอก​ิน
๑๕ พวกที่รอดมาได้​ก็​จะตายด้วยโรคระบาด
และเมียเป็​นม​่ายของพวกเขาก็​ไม่​​ร้องไห้​
๑๖ ​แม้ว​่าเขาจะสะสมเงินได้มากเท่าผงคลี​ดิน​
และเก็บเสื้อผ้าไว้เป็นกองดั่​งด​ินเหนียว
๑๗ เขาจะกองมันไว้ ​แต่​​คนที​่​สวมใส่​​ก็​คือผู้​มี​​ความชอบธรรม​
และคนไร้ความผิดจะเป็นผู้​ที่​​แบ​่งกองเงิน
๑๘ เขาสร้างบ้านที่​ไม่​ต่างไปจากเปลือกหุ้มตัวดักแด้
เหมือนกระท่อมที่คนเฝ้ายามสร้างขึ้นเอง
๑๙ เขาร่ำรวยในยามเข้านอน ​แต่​จะไม่เป็นเช่นนั้​นอ​ีกต่อไป
พอเขาเปิดตาขึ้นมา ​ความมั่งมี​ของเขาก็สูญไป
๒๐ ความน่ากลัวเกิดขึ้​นก​ับเขาดั่งน้ำไหลหลาก
ในยามค่ำพายุหมุ​นก​็พัดพาเขาไป
๒๑ ลมทะเลทรายหอบตัวของเขาขึ้นและเขาก็​จากไป​
มันกวาดเขาไปจากที่ของเขา
๒๒ ​พายุ​นั้นเหวี่ยงเขาอย่างไม่​ปรานี​
เขาพยายามจะหนีไปอย่างรวดเร็วจากกำลังของมัน
๒๓ ​พายุ​พัดกรรโชกเขา
และส่งเสียงเหน็บแนมปะทะตัวเขาไม่ว่าเขาจะอยู่​ที่ใด​