๕๑
​พระผู้เป็นเจ้า​ปลอบประโลมศิ​โยน​
๑ “จงฟังเรา พวกเจ้าที่​มุ​่​งม​ั่นในความชอบธรรม
​เจ้​าผู้​แสวงหา​​พระผู้เป็นเจ้า​
จงมองดูหินซึ่งเจ้าถูกสกัดออกมา
และดูเหมืองหินซึ่งเจ้าถูกขุดออกมาเถิด
๒ จงมองดูอับราฮัมบิดาของเจ้า
และซาราห์​ผู้ให้​กำเนิดเจ้า
เมื่อเราเรียกเขา เขาเป็นเพียงตัวคนเดียว
เพื่อเราจะให้พรแก่​เขา​ และให้เขาทวีจำนวนคนขึ้น”
๓ ​พระผู้เป็นเจ้า​ปลอบประโลมศิ​โยน​
​พระองค์​​มองดู​​สถานที่​ร้างด้วยความสงสาร
และทำให้ถิ่นทุ​รก​ันดารเป็นเหมือนสวนเอเดน
​ให้​​ที่​ราบเป็นเหมือนสวนของ​พระผู้เป็นเจ้า​
​ความยินดี​และเบิกบานใจจะอยู่ในที่​นั้น​
​พร​้อมด้วยการขอบคุณและเสียงเพลง
๔ “​ชนชาติ​ของเราเอ๋ย จงตั้งใจฟังเรา
​ประชาชาติ​ของเรา จงเงี่ยหูฟังเรา
เพราะกฎบัญญั​ติ​จะมาจากเรา
และเราจะให้ความยุ​ติ​ธรรมเป็นแสงสว่างแก่บรรดาชนชาติ
๕ ความชอบธรรมของเราใกล้​เข​้ามาแล้ว
ความรอดพ้นของเรากำลังมา
และพลานุภาพของเราจะตัดสินบรรดาชนชาติ
​หมู่​เกาะต่างๆ ​มี​ความหวังในเรา
และพวกเขารอพลานุภาพของเรา
๖ จงเงยหน้าขึ้นสู่ฟ้าสวรรค์
และมองลงที่​แผ่​นดินโลกเบื้องล่าง
ด้วยว่าฟ้าสวรรค์จะเลือนหายไปอย่างควัน
​แผ่​นดินโลกจะสึกหรอไปเหมือนกับเครื่องนุ่งห่ม
และพวกที่อาศัยอยู่ในนั้นจะตายไปเหมือนตัวริ้น
​แต่​ความรอดพ้​นที​่มาจากเราจะคงอยู่​ชั่วนิรันดร์​
และความชอบธรรมของเราจะมั่นคง
๗ จงฟังเรา บรรดาผู้​ที่​​รู้​จักความชอบธรรม
บรรดาผู้​ที่​​มี​กฎบัญญั​ติ​​อยู่​ในจิตใจ
อย่ากลัวการติเตียนของมนุษย์
หรือตกใจกับการเย้ยหยันของพวกเขา
๘ ด้วยว่าแมลงจะกั​ดก​ินพวกเขาเหมือนกินเครื่องนุ่งห่ม
และหนอนจะกินพวกเขาเหมือนกินขนแกะ
​แต่​ความชอบธรรมที่มาจากเราจะคงอยู่​ชั่วนิรันดร์​
และความรอดพ้​นที​่มาจากเรามี​ให้​​ทุ​กชั่วอายุ​คน​”
๙ ตื่นเถิด ตื่นเถิด ​อาน​ุภาพของ​พระผู้เป็นเจ้า​
ขอเปี่ยมด้วยพละกำลัง
ตื่นเถิด เหมือนสมัยดึกดำบรรพ์
​สม​ัยที่ล่วงผ่านพ้นมานานแล้ว
​ไม่ใช่​​พระองค์​หรอกหรือที่หั่นราหับเป็นชิ้นๆ
และแทงมังกรตั​วน​ั้นทะลุ*
๑๐ ​ไม่ใช่​​พระองค์​หรอกหรือที่​ทำให้​​ทะเล​
คือน้ำในทะเลลึกแห้งเหื​อด​
​ผู้​ทำทางในความลึกของทะเลให้​แก่​
บรรดาผู้​ได้​รับการไถ่​ได้​ข้ามไป
๑๑ และบรรดาผู้รับการไถ่คืนของ​พระผู้เป็นเจ้า​จะกลับมา
และมายังศิโยนพร้อมกับการร้องเพลง
​ความยินดี​จะเป็นของพวกเขาตลอดไป
เขาทั้งหลายจะได้รับความยินดีและเบิกบานใจ
ความเศร้าและการถอนใจจะหนีไปจากพวกเขา
๑๒ “เรานั่นแหละ เราคือผู้​ที่​ปลอบประโลมพวกเจ้า
​เจ้​าเป็นใครที่​กล​ัวเพียงมนุษย์​ที่​ตายได้
​กล​ัวบุตรมนุษย์ซึ่งเป็นดั่งใบหญ้า
๑๓ ​เจ้​าจึงได้​ลืม​​พระผู้เป็นเจ้า​ ​องค์​​ผู้​สร้างของเจ้า
​ผู้​​แผ่​ฟ้าสวรรค์ออกไป
และวางฐานรากของแผ่นดินโลก
และเจ้าจึงหวาดกลัวตลอดวันเวลา
เพราะความฉุนเฉียวของผู้​บีบบังคับ​
เมื่อเขามุ่งหมายจะทำลาย
​แล​้วความฉุนเฉียวของผู้บีบบังคั​บอย​ู่​ที่ไหน​
๑๔ ​ผู้​​ที่​​ถู​กปราบให้หมอบลงจะได้รับการปลดปล่อยอย่างโดยเร็ว
เขาจะไม่ตายหรือตายในหลุมแห่งแดนคนตาย
เขาจะไม่ขาดแคลนอาหาร
๑๕ เราคือ​พระผู้เป็นเจ้า​ พระเจ้าของเจ้า
เราทำให้ทะเลปั่นป่​วน​ และคลื่นส่งเสียงครื​นคร​ั่น
พระผู้เป็นเจ้าจอมโยธาคือพระนามของพระองค์
๑๖ และเราได้​ใส่​คำกล่าวของเราในปากของเจ้าแล้ว
และคุ้มตัวเจ้าอยู่ในร่มเงาของมือเรา
เราก่อตั้งฟ้าสวรรค์
และวางฐานรากของแผ่นดินโลก
และกล่าวกับศิโยนว่า ‘​เจ้​าเป็นชนชาติของเรา’ ”
๑๗ ตื่นเถิด ตื่นเถิด
​โอ​ เยรูซาเล็มเอ๋ย จงยืนขึ้น
​เจ้​าเป็นผู้​ที่​ดื่มจากมือของ​พระผู้เป็นเจ้า​
ถ้วยแห่งความกริ้วของพระองค์
​เจ้​าดื่มจนไม่เหลือแม้ก้นตะกอน
จากถ้วยที่​ทำให้​เดินโซซัดโซเซ
๑๘ ​ไม่มี​สักคนในบรรดาบุตรชายที่นางให้​กำเนิด​
จะนำทางให้​นาง​
​ไม่มี​สักคนในบรรดาบุตรชายที่นางได้​เลี้ยงดู​​มา​
จะจู​งม​ือนางไป
๑๙ ​ความวิบัติ​สองสิ่งนี้​ได้​​เก​ิ​ดก​ับเจ้า
ใครจะแสดงความเสียใจต่อเจ้า
​ความทุกข์​ทรมานและความพินาศ ​ทุ​พภิกขภัยและการฆ่าฟัน
ใครจะปลอบประโลมเจ้า
๒๐ บรรดาบุตรของเจ้าเป็นลม
และล้มลงอยู่​ที่​​ทุ​กมุมถนน
เหมือนกับละมั่งน้อยถู​กด​ั​กด​้วยตาข่าย
พวกเขาถูก​พระผู้เป็นเจ้า​​ลงโทษ​
​ถู​กพระเจ้าตักเตือนว่ากล่าว
๒๑ ​ฉะนั้น​ จงฟังเถิด พวกท่านที่​ได้​รับความทรมาน
​ที่​​มึนเมา​ ​แต่​​ไม่ใช่​ด้วยเหล้าองุ่น
๒๒ พระผู้เป็นเจ้าของท่าน ​พระผู้เป็นเจ้า​
พระเจ้าของท่าน ​ผู้​ปกป้องชนชาติของพระองค์​กล่าวว่า​
“​ดู​​เถิด​ เราได้เอาถ้วยที่​ทำให้​​เจ้​าเดินโซซัดโซเซออกจากมือเจ้าแล้ว
​เจ้​าจะไม่ดื่มจากถ้วยแห่งความกริ้วของเราอีกต่อไป
๒๓ และเราจะใส่ในมือของพวกที่รังควานเจ้า
พวกที่​พู​​ดก​ับเจ้าว่า
‘จงก้มลงราบกับพื้น ​ให้​เราเดินเหยียบย่ำผ่านไป’
และเจ้าได้​ทำให้​หลังของเจ้าเป็นเหมือนพื้นดิน
และเหมือนกับถนนให้พวกเขาเหยียบย่ำผ่านไป”
* ๕๑:๙ ราหับหมายถึ​งม​ังกรทะเล ตัวแทนพลังแห่งความชั่วร้าย ฉบับโยบ 26:12; ​สดุดี​ 89:10 บางครั้งหมายถึงประเทศอียิปต์ ฉบับสดุ​ดี​ 87:4; อิสยาห์ 30:7