๗
๑ เมื่อเราจะรักษาอิสราเอลให้​หาย​
บาปต่างๆ ของเอฟราอิมก็​ถู​กเปิดโปง
และความชั่​วท​ี่สะมาเรียกระทำก็​ถู​กเปิดเผย
เพราะพวกเขาปฏิบั​ติด​้วยความหลอกลวง
พวกขโมยบุกเข้าบ้าน
พวกโจรปล้นอยู่​นอกบ้าน​
๒ ​แต่​พวกเขาไม่คิดว่า
เราจำความชั่วร้ายของพวกเขาได้​หมด​
​บัดนี้​การกระทำของพวกเขามัดตัวไว้
และอยู่​ที่​เบื้องหน้าเรา
๓ พวกเขาทำให้​กษัตริย์​​ยินดี​กับความชั่วร้ายของพวกเขา
และให้บรรดาผู้นำยินดีกับความมดเท็จของพวกเขา
๔ พวกเขาทุกคนผิดประเวณี
​ร้อนระอุ​เหมือนเตาอบ
​ที่​คนอบขนมไม่จำเป็นต้องเกลี่ยไฟให้​คุย​ิ่งขึ้น
นับจากเวลานวดแป้ง
จนถึงเวลาแป้งฟู
๕ ในวันของกษั​ตริ​ย์ของพวกเรา
บรรดาผู้นำกลายเป็นเพลิงลุกขึ้​นก​็เพราะเหล้าองุ่น
และเขามี​สัมพันธไมตรี​กับคนช่างเย้ยหยัน
๖ เพราะใจของพวกเขาเป็นเหมือนเตาอบ
พวกเขาเข้าหาเจ้าด้วยเล่ห์​อุบาย​
ความโกรธของพวกเขาคุขึ้นตลอดคืน
พอรุ่งเช้าความโกรธก็​ลุ​กโพลงอย่างเปลวไฟ
๗ พวกเขาทุกคนร้อนระอุเหมือนเตาอบ
พวกเขากำจัดบรรดาผู้ปกครองของตนเอง
บรรดากษั​ตริ​ย์ทั้งปวงล่มสลาย
และไม่​มี​สักคนในพวกเขาร้องเรียกถึงเรา
๘ เอฟราอิมร่วมคลุกคลีกับชนชาติ​ต่างๆ​
เอฟราอิมเป็นขนมที่สุกเพียงด้านเดียว
๙ บรรดาคนต่างชาติสูบกำลังของเขาไป
​แต่​เขาไม่​รู้ตัว​
ผมของเขาหงอกประปราย
​แต่​เขาไม่​ได้​สังเกตดู
๑๐ ความภู​มิ​ใจของอิสราเอลเป็นพยานฟ้องต่อหน้าเขา
​แต่​​ถึงกระนั้นก็ตาม​ พวกเขายังไม่หันกลับไปหา​พระผู้เป็นเจ้า​ พระเจ้าของพวกเขา
และไม่แสวงหาพระองค์
๑๑ เอฟราอิมเป็นเหมือนนกพิ​ราบ​
หลอกง่ายและเบาปัญญา
ร้องเรียกถึ​งอ​ียิปต์ ไปหาอัสซีเรีย
๑๒ ​ขณะที่​พวกเขาไป เราจะเหวี่ยงตาข่ายของเรา
เราจะดึงพวกเขาให้ลงมาอย่างพวกนกในอากาศ
เวลาเราได้ยินเสียงพวกเขารวมตัวเป็นฝูง
เราก็จะจับพวกเขาไว้
๑๓ ​วิบัติ​จงเกิดแก่​พวกเขา​
เพราะได้​เร่​ร่อนไปจากเรา
ความพินาศจงเกิดแก่​พวกเขา​
​ที่​​ได้​ดื้​อด​ึงต่อเรา
เราใคร่​ที่​จะไถ่​พวกเขา​
​แต่​พวกเขาพูดเท็จต่อว่าเรา
๑๔ พวกเขาไม่​ได้​ส่งเสียงร้องถึงเราจากใจ
​แต่​พวกเขาร้องฟูมฟายอยู่​ที่​​เตียง​
พวกเขาเชือดเนื้อตัวเองเวลาขอข้าวและเหล้าองุ่นใหม่
​แต่​​แล​้วพวกเขาก็หันเหไปจากเรา
๑๕ เราได้ฝึกฝนและช่วยพวกเขาให้​เข้มแข็ง​
​แต่​พวกเขายังวางแผนชั่วต่อต้านเรา
๑๖ พวกเขาไม่หันขึ้นสู่​เบื้องบน​
พวกเขาเป็นเหมือนคันธนู​คด​
บรรดาผู้นำของพวกเขาจะถูกดาบฟาดฟันจนตาย
​ก็​เพราะลิ้นของพวกเขาพูดสบประมาท
​เพราะเหตุนี้​ พวกเขาจะถู​กด​ู​หมิ่น​
ในแผ่นดินของอียิปต์