​สดุดี​ ๑๑๖
พระเจ้าช่วยคนให้รอดพ้นจากความตาย
๑ ข้าพเจ้ารัก​พระผู้เป็นเจ้า​ เพราะพระองค์​ได้​ยินเสียง
และคำอ้อนวอนของข้าพเจ้า
๒ เพราะพระองค์​เงี่ยหู​ฟังข้าพเจ้า
และข้าพเจ้าจะร้องเรียกถึงพระองค์ไปตลอดชีวิต
๓ เงื้อมเงาแห่งความตายรัดรอบตัวข้าพเจ้า
ความเจ็บปวดรวดร้าวแห่งแดนคนตายยึดตัวข้าพเจ้าไว้
ข้าพเจ้าต้องผจญกับความลำบากและความกลัดกลุ้ม
๔ ครั้นแล้วข้าพเจ้าร้องเรียกพระนามของ​พระผู้เป็นเจ้า​
“​โอ​ ​พระผู้เป็นเจ้า​ ข้าพเจ้าอธิษฐานขอพระองค์ โปรดช่วยชีวิตข้าพเจ้าด้วย”
๕ ​พระผู้เป็นเจ้า​กอปรด้วยพระคุณและความชอบธรรม
พระเจ้าของเรามีเมตตายิ่งนัก
๖ ​พระผู้เป็นเจ้า​ปกป้องคนเขลา
เวลาข้าพเจ้าไร้​ที่พึ่ง​ ​พระองค์​​ก็​ช่วยข้าพเจ้าไว้
๗ ​จิ​ตวิญญาณของข้าพเจ้าเอ๋ย ​เจ้​าควรกลับมาสงบนิ่ง
​เพราะ​​พระผู้เป็นเจ้า​​ได้​​ปฏิบัติ​ต่อเจ้าด้วยดี
๘ ​ใช่​​แล้ว​ ​พระองค์​​ได้​ช่วยจิตวิญญาณข้าพเจ้าให้รอดพ้นจากความตาย
ช่วยดวงตาให้พ้นจากการร้องไห้
และช่วยเท้าข้าพเจ้าให้พ้นจากการสะดุ​ดล​้ม
๙ ข้าพเจ้าดำเนินชีวิต ​ณ​ ​เบื้องหน้า​​พระผู้เป็นเจ้า​
ในดินแดนของคนเป็น
๑๐ ข้าพเจ้าเชื่อ ​แม้​เวลาข้าพเจ้าประกาศว่า*
“ข้าพเจ้ากำลังทนทุกข์ทรมานอยู่”
๑๑ ข้าพเจ้าเอ่ยปากโดยพลั​นว​่า
“​ไม่​ว่าคนไหนก็​ไว้​ใจไม่​ได้​​ทั้งนั้น​”
๑๒ ​พระผู้เป็นเจ้า​​ให้​ข้าพเจ้ามีอย่างเหลือล้น
​แล​้วข้าพเจ้าจะเอาอะไรมาตอบแทนพระองค์​เล่า​
๑๓ ข้าพเจ้าจะยกถ้วยแห่งความรอดพ้น
และร้องเรียกพระนามของ​พระผู้เป็นเจ้า​
๑๔ ข้าพเจ้าจะทำตามสัญญาที่​ได้​​ให้​​ไว้​​กับ​​พระผู้เป็นเจ้า​
ต่อหน้าชนชาติทั้งปวงของพระองค์
๑๕ ความตายของบรรดาผู้​บริสุทธิ์​ของพระเจ้า
​มี​ค่าอนันต์ในสายตาของ​พระผู้เป็นเจ้า​
๑๖ ​โอ​ ​พระผู้เป็นเจ้า​ ข้าพเจ้าเป็นผู้​รับใช้​ของพระองค์
ข้าพเจ้าเป็นผู้​รับใช้​ของพระองค์ ​บุ​ตรของหญิงผู้​รับใช้​ในพระองค์
​พระองค์​​ได้​​แก้​​โซ่​​แห่​งความเจ็บปวดให้​ข้าพเจ้า​
๑๗ ข้าพเจ้าจะมอบของถวายแห่งการขอบคุ​ณ​
และร้องเรียกพระนามของ​พระผู้เป็นเจ้า​
๑๘ ข้าพเจ้าจะทำตามสัญญาที่​ได้​​ให้​​ไว้​​กับ​​พระผู้เป็นเจ้า​
ต่อหน้าชนชาติทั้งปวงของพระองค์
๑๙ ในลานพระตำหนักของ​พระผู้เป็นเจ้า​
ท่ามกลางเยรูซาเล็ม
จงสรรเสริญ​พระผู้เป็นเจ้า​
* ​สดุดี​ ๑๑๖:๑๐ 2 โครินธ์ 4:13