​สดุดี​ ๓
วางใจในพระเจ้ายามถูกต่อต้าน
เพลงสดุ​ดี​ของดาวิด คราวที่​หลบหนี​จากอับซาโลมซึ่งเป็นบุตรชายของท่าน*
๑ ข้าแต่​พระผู้เป็นเจ้า​ ข้าพเจ้ามี​ศัตรู​​มากมาย​
คนจำนวนมากลุกขึ้นต่อต้านข้าพเจ้า
๒ หลายคนพูดถึงข้าพเจ้าว่า
“​ไม่มี​ความรอดพ้​นที​่มาจากพระเจ้าสำหรับเขาเลย” เซล่าห์ †
๓ ​แต่​​พระผู้เป็นเจ้า​ ​พระองค์​เป็นเสมือนโล่ป้องกันของข้าพเจ้า
เป็นพระบารมีของข้าพเจ้า
และเป็นองค์​ผู้ให้​ข้าพเจ้าชูศีรษะขึ้นได้​อีก​
๔ ข้าพเจ้าจะร้องด้วยเสียงอันดังต่อ​พระผู้เป็นเจ้า​
และพระองค์จะตอบข้าพเจ้าจากภูเขาอันบริ​สุทธิ​์ของพระองค์ เซล่าห์
๕ ข้าพเจ้านอนลง ครั้นแล้​วก​็นอนหลับไป
ข้าพเจ้าตื่นขึ้นได้​ก็​​เพราะ​​พระผู้เป็นเจ้า​​คุ้มครอง​
๖ ข้าพเจ้าจะไม่​กล​ัวผู้คนนับหมื่น
​ที่อยู่​รายรอบซึ่งพร้อมจะต่อต้านข้าพเจ้า
๗ ​ได้​โปรดลุกขึ้นเถิด ข้าแต่​พระผู้เป็นเจ้า​
ช่วยให้ข้าพเจ้ารอดพ้นเถิด พระเจ้าของข้าพเจ้า
เพราะพระองค์ตบหน้าศั​ตรู​ของข้าพเจ้าทุกคน
และทำให้ฟันฟางของคนชั่​วท​ั้งปวงหักเสีย
๘ ความรอดพ้นเป็นของ​พระผู้เป็นเจ้า​
ขอพระพรของพระองค์​อยู่​กับชนชาติของพระองค์ เซล่าห์
* ​สดุดี​ ๓: 2 ซามูเอล 15:16 † ​สดุดี​ ๓:๒ เซล่าห์ เป็นคำที่​ใช้​กำกับดนตรี​ให้​หยุดชั่วขณะ