​สดุดี​ ๑๔๒
ร้องขอความช่วยเหลือจาก​พระผู้เป็นเจ้า​
เพลงสดุ​ดี​​แห่​งความฉลาดรอบรู้ของดาวิด ยามที่ท่านอยู่ในถ้ำ* ​คำอธิษฐาน​
๑ ข้าพเจ้าร้องด้วยเสียงอันดังต่อ​พระผู้เป็นเจ้า​
ข้าพเจ้าใช้เสียงของข้าพเจ้าขอความเมตตาจาก​พระผู้เป็นเจ้า​
๒ ข้าพเจ้าหลั่งคำรำพันของข้าพเจ้าออกมาต่อหน้าพระองค์
และบอกถึงความทุกข์ของข้าพเจ้าต่อหน้าพระองค์
๓ เวลาจิตวิญญาณข้าพเจ้าอ่อนล้า
​พระองค์​เป็นผู้​ที่​ทราบทางของข้าพเจ้า
พวกเขาซ่อนบ่วงแร้วดักข้าพเจ้า
ในเส้นทางที่ข้าพเจ้าเดินไป
๔ ข้าพเจ้าเหลือบมองทางขวา
​แต่​​ไม่มี​ใครสังเกตดู​ข้าพเจ้า​
ข้าพเจ้าไม่​มี​​ที่​พึ่งพิงเหลืออยู่​อีกแล้ว​
​ไม่มี​ใครสนใจข้าพเจ้า
๕ ​โอ​ ​พระผู้เป็นเจ้า​ ข้าพเจ้าร้องขอให้​พระองค์​​ช่วย​
ข้าพเจ้าพูดว่า “​พระองค์​เป็​นที​่พึ่งพิงของข้าพเจ้า
เป็นทุกสิ่งทุกอย่างของข้าพเจ้าในดินแดนของคนเป็น”
๖ โปรดฟังเสียงร้องของข้าพเจ้า
เพราะข้าพเจ้าหมดกำลังใจแล้ว
ช่วยข้าพเจ้าให้รอดพ้นจากพวกที่ตามล่าข้าพเจ้าเถิด
เพราะพวกเขาแข็งแรงเกินกว่าข้าพเจ้า
๗ โปรดพาข้าพเจ้าออกจากคุกใต้​ดิน​
เพื่อข้าพเจ้าจะได้ขอบคุณพระนามของพระองค์
บรรดาผู้ชอบธรรมจะอยู่โดยรอบข้าพเจ้า
เพราะความกรุณาของพระองค์​ที่​​มีต​่อข้าพเจ้า
* ​สดุดี​ ๑๔๒: 1 ซามูเอล 22:1,2