๑๔
วิงวอนเพื่อขอกลับไปหา​พระผู้เป็นเจ้า​
๑ ​โอ​ อิสราเอลเอ๋ย จงกลับไปหา​พระผู้เป็นเจ้า​ พระเจ้าของท่าน
เพราะท่านได้สะดุดเนื่องจากความชั่วของท่าน
๒ จงกลับไปหา​พระผู้เป็นเจ้า​
​พร​้อมกับคำพูด
และพู​ดก​ับพระองค์​ดังนี้​​ว่า​
“ขอพระองค์ยกโทษบาปทั้งสิ้นของพวกเรา
และกรุณายอมรับพวกเรา
และเราทั้งหลายจะให้คำสัญญาด้วยปาก
๓ อัสซีเรียจะไม่ช่วยพวกเราให้​รอดพ้น​
เราทั้งหลายจะไม่​ขี่​ม้าศึก
และจะไม่​พู​​ดก​ับสิ่งที่เราทำขึ้นด้วยมือของพวกเราว่า
‘พระเจ้าของพวกเรา’ ​อีกต่อไป​
เพราะพระองค์​มี​เมตตาต่อเด็กกำพร้า”
๔ “เราจะรักษาพวกเขาให้หายจากการขาดความเชื่อ
เราจะรักพวกเขาอย่างไม่​มี​​ขอบเขต​
เพราะความโกรธของเราได้หันไปจากพวกเขาแล้ว
๕ เราจะเป็นเหมือนหยดน้ำค้างให้​แก่​​อิสราเอล​
เขาจะผลิดอกเหมือนดอกไม้​ป่า​
เขาจะหยั่งรากเหมือนต้นไม้​แห่​งเลบานอน
๖ รากของเขาจะแผ่ออกไป
ความงามของเขาจะเป็นอย่างต้นมะกอก
และส่งกลิ่นหอมเหมือนไม้​ซี​ดาห์​แห่​งเลบานอน
๗ พวกเขาจะกลับมาและอาศัยอยู่ในร่มเงาของเรา
พวกเขาจะงอกงามเหมือนธัญพืช
พวกเขาจะผลิดอกเหมือนเถาองุ่น
ความเลื่องลือของพวกเขาจะเป็นเหมือนเหล้าองุ่นแห่งเลบานอน
๘ ​โอ​ เอฟราอิมเอ๋ย เราต้องทำอย่างไรกับพวกรูปเคารพอีก
เรานั่นแหละที่​ให้​คำตอบและเฝ้าดูแลเขา
เราเป็นเหมือนต้นสนที่​เขียวชอุ่ม​
ผลของเจ้ามาจากเรา”
๙ ใครก็​ตามที่​​มีสติปัญญา​ ​ก็​​ให้​เขาเข้าใจสิ่งเหล่านี้
ใครก็​ตามที่​​หยั่งรู้​ ​ก็​​ให้​เขารู้เรื่องเหล่านี้
เพราะวิถีทางของ​พระผู้เป็นเจ้า​​ถูกต้อง​
และบรรดาผู้​มี​ความชอบธรรมดำเนินในทางนั้น
​แต่​บรรดาผู้​ที่​ขัดขืนกลับสะดุดในทางนั้น