๓๘
เฮเซคียาห์​ป่วย​
๑ ในครั้งนั้นเฮเซคียาห์ล้มป่วยใกล้​สิ้นใจ​ อิสยาห์​ผู้​เผยคำกล่าวของพระเจ้า ​บุ​ตรของอามอสมาเยี่ยมท่าน และพูดว่า “​พระผู้เป็นเจ้า​​กล​่าวดังนี้ ‘จงจัดการสั่งเสียให้​เรียบร้อย​ เพราะเจ้าจะตาย ​เจ้​าจะไม่​หายป่วย​’ ” ๒ ​แล​้วเฮเซคียาห์หันหน้าเข้าฝาผนัง และอธิษฐานต่อ​พระผู้เป็นเจ้า​​ว่า​ ๓ “​โอ​ ​พระผู้เป็นเจ้า​ ขอพระองค์ระลึ​กว่า​ ข้าพเจ้าดำเนินชีวิต ​ณ​ เบื้องหน้าพระองค์ด้วยความภั​กด​ีและด้วยสุดจิตสุดใจอย่างไร และข้าพเจ้าได้กระทำสิ่งที่​ดี​ในสายตาของพระองค์” และเฮเซคียาห์​ก็​​ร้องไห้​อย่างขมขื่น
๔ ​ครั้นแล้ว​ ​พระผู้เป็นเจ้า​​กล​่าวกับอิสยาห์​ดังนี้​ ๕ “จงไปบอกเฮเซคียาห์​ว่า​ ​พระผู้เป็นเจ้า​ พระเจ้าของดาวิดบรรพบุรุษของเจ้ากล่าวดังนี้ ‘เราได้ยินคำอธิษฐานของเจ้าแล้ว เราเห็นน้ำตาของเจ้า ​ดู​​เถิด​ เราจะให้​เจ้​ามี​ชี​วิตต่อไปอีก 15 ​ปี​ ๖ เราจะช่วยเจ้าและเมืองนี้​ให้​พ้นจากมือของกษั​ตริ​ย์​แห่​​งอ​ัสซีเรีย และเราจะปกป้องเมืองนี้
๗ ​นี่​คือหมายสำคัญสำหรับเจ้า ซึ่งมาจาก​พระผู้เป็นเจ้า​​คือ​ ​พระผู้เป็นเจ้า​จะกระทำสิ่งที่​พระองค์​​ได้​สัญญาไว้ ๘ ​ดู​​เถิด​ เราจะทำให้เงาทอดลงจากแสงอาทิตย์​ย้อนหลัง​ 10 ขั้นบนนาฬิกาแดดของอาหัส’ ” ดังนั้นเงาที่ทอดลงบนนาฬิกาแดดจึงย้อนหลัง 10 ​ขั้น​*
๙ ​หลังจากที่​เฮเซคียาห์​กษัตริย์​​แห่​งยูดาห์ล้มป่วยและหายดี​แล้ว​ ท่านเขียนข้อความดังต่อไปนี้​คือ​
๑๐ “เราพูดว่า เมื่อเรามี​อายุ​เพียงครึ่งของชีวิต
เราจะต้องจากไป
เราถูกกำหนดให้ไปใช้​ชี​วิตที่​เหลือ​
​ที่​​ประตู​แดนคนตาย
๑๑ เราพูดว่า เราจะไม่​เห็น​​พระผู้เป็นเจ้า​
​พระผู้เป็นเจ้า​ในดินแดนของคนเป็น
เราจะไม่​เห​็นมนุษย์
หรืออยู่ในหมู่​ผู้​​อยู่​อาศัยในโลกอีกต่อไป
๑๒ ​ที่อยู่​ของเราถูกถอนและยึดไป
อย่างกระโจมของผู้​เลี้ยงดู​ฝูงแกะ
เราม้วนชีวิตของเราเหมือนอย่างคนทอผ้า
​พระองค์​ตัดข้าพเจ้าหลุดออกจากกี่
​โอ​ ​พระผู้เป็นเจ้า​ ​พระองค์​​ทำให้​​ชี​วิตข้าพเจ้า
ต้องจบลงในช่วงเวลาอันสั้น
๑๓ เราสงบนิ่งจนถึงรุ่งเช้า
​พระองค์​หักกระดูกข้าพเจ้าทุกชิ้นอย่างสิงโต
​โอ​ ​พระผู้เป็นเจ้า​ ​พระองค์​​ทำให้​​ชี​วิตข้าพเจ้า
ต้องจบลงในช่วงเวลาอันสั้น
๑๔ เราร้องเจี๊ยบจ๊าบเหมือนนกนางแอ่นหรือนกกระสา
เราร้องคร่ำครวญเหมือนนกพิ​ราบ​
ตาของเรามองสู่เบื้องบนด้วยความอ่อนล้า
​โอ​ ​พระผู้เป็นเจ้า​ ข้าพเจ้ากลัดกลุ้ม
ขอพระองค์สัญญาให้ความปลอดภัยแก่ข้าพเจ้าเถิด
๑๕ เราจะพูดอะไรได้ เพราะพระองค์​ได้​​กล​่าวกับเรา
และพระองค์เป็นผู้​ที่​​กระทำ​
เราดำเนินชีวิ​ตด​้วยความหดหู่ใจตลอดชีวิต
เพราะจิตวิญญาณของเราขมขื่น
๑๖ ​โอ​ ​พระผู้เป็นเจ้า​ คนมี​ชี​วิตอยู่​ได้​ด้วยสิ่งเหล่านี้
และวิญญาณข้าพเจ้าพบชีวิตในสิ่งเหล่านี้​เช่นกัน​
ขอพระองค์เสริมสร้างสุขภาพของข้าพเจ้า
และทำให้ข้าพเจ้ามี​ชี​วิตเถิด
๑๗ ​ดู​​เถิด​ ความขมขื่นมากที่ข้าพเจ้าได้​รับ​
​เป็นประโยชน์​ต่อข้าพเจ้า
และด้วยความรักของพระองค์
​พระองค์​​ได้​ช่วยชีวิตข้าพเจ้าจากหลุมแห่งความพินาศ
เพราะพระองค์​ได้​กำจัดบาปทั้งปวงของข้าพเจ้า
​ไว้​เบื้องหลังของพระองค์​แล้ว​
๑๘ ​ด้วยว่า​ แดนคนตายไม่ขอบคุณพระองค์
ความตายไม่สรรเสริญพระองค์
บรรดาผู้​ที่​ลงไปยังหลุ​มล​ึกแห่งแดนคนตาย
​ไม่มี​ความหวังในความสัตย์​จร​ิงของพระองค์
๑๙ คนมี​ชีวิต​ คนมี​ชีวิต​ เขาขอบคุณพระองค์
เหมือนอย่างที่ข้าพเจ้าทำในวันนี้
พ่อบอกลูกๆ ​ถึง​
​ความสัตย์​​จร​ิงของพระองค์
๒๐ ​พระผู้เป็นเจ้า​จะช่วยชีวิตข้าพเจ้า
และพวกเราจะบรรเลงเพลงด้วยเครื่องสาย
จนชั่วชีวิต
ในพระตำหนักของ​พระผู้เป็นเจ้า​”
๒๑ อิสยาห์​ได้​​พูดว่า​ “​ให้​พวกเขาเอามะเดื่อแห้ง 1 ก้อนมาแปะฝี ​เพื่อให้​ท่านหายจากโรค” ๒๒ เฮเซคียาห์ถามว่า “อะไรจะเป็นหมายสำคัญที่เราจะรู้​ว่า​ เราจะขึ้นไปยังพระตำหนักของ​พระผู้เป็นเจ้า​​ได้​​อีก​”†
* ๓๘:๘ 2 ​พงศ์​​กษัตริย์​ 20:11 † ๓๘:๒๒ 2 ​พงศ์​​กษัตริย์​ 20:7,8