​สดุดี​ ๑๐๑
คำปฏิญาณของกษั​ตริ​ย์
เพลงสดุ​ดี​ของดาวิด
๑ ข้าพเจ้าจะร้องเพลงถึงความรั​กอ​ั​นม​ั่นคงและความเป็นธรรม
​โอ​ ​พระผู้เป็นเจ้า​ ข้าพเจ้าจะบรรเลงเพลงถวายพระองค์
๒ ข้าพเจ้าจะใส่ใจในวิถีทางแห่งสัจจะ
เมื่อใดเล่าพระองค์จึงจะมาเยือนข้าพเจ้า
ข้าพเจ้าใช้สัจจะเป็นเครื่องดำเนินชีวิต
ภายในเรือนของข้าพเจ้า
๓ ข้าพเจ้าจะไม่ข้องแวะกับสิ่งเลวใดๆ
ข้าพเจ้าเกลียดการกระทำความชั่วของคน
และข้าพเจ้าไม่​มี​ส่วนเกี่ยวข้องด้วย
๔ ข้าพเจ้าอยู่ห่างจากคนมีใจลวงหลอก
ข้าพเจ้าไม่​รู้​อะไรเกี่ยวกับสิ่งเลวร้าย
๕ ใครก็​ตามที่​แอบว่าร้ายเพื่อนบ้านของตน
ข้าพเจ้าก็จะไม่​ไว้​​ชี​วิตเขา
ข้าพเจ้าจะไม่ยอมทนกับคน
​ที่​​มี​สายตาหยิ่งจองหองและมีใจยโส
๖ ข้าพเจ้าหมายตาคนภั​กด​ีในแผ่นดิน
​เพื่อให้​เขาอาศัยอยู่กับข้าพเจ้า
​คนที​่ดำเนินชีวิตโดยปราศจากข้อตำหนิ
จะปรนนิบั​ติ​​ข้าพเจ้า​
๗ ​ไม่มี​คนพูดเท็จคนใดจะอาศัยในเรือนของข้าพเจ้าได้
คนโป้ปดไม่​มี​วันยืนอยู่ต่อหน้าข้าพเจ้าได้​นาน​
๘ ​ทุกๆ​ ​เช้า​ ข้าพเจ้าไม่​ไว้​​ชี​วิตคนชั่วร้ายทั้งปวง
ในแผ่นดิน
ข้าพเจ้าจะกำจัดบรรดาคนทำชั่ว
​ให้​ไปเสียจากเมืองของ​พระผู้เป็นเจ้า​*
* ​สดุดี​ ๑๐๑:๘ เมืองนี้​คือ​ ​เยรูซาเล็ม​