๑๓
ตัดสินโทษบาบิ​โลน​
๑ ​คำพยากรณ์​​เก​ี่ยวกับบาบิ​โลน​ ซึ่​งอ​ิสยาห์​บุ​ตรอามอสเห็น
๒ “จงยกธงชัยขึ้นบนภูเขาที่​โล่งเตียน​
จงตะโกนร้องเรียกพวกเขา
โบกมือให้พวกเขาเข้าไป
ทางประตูของบรรดาผู้​สูงศักดิ์​
๓ เราคือผู้บัญชาบรรดาผู้​ที่​​ถู​กทำให้​บริสุทธิ์​ทางประตู
และได้เรียกบรรดานักรบของเราให้​ปฏิบัติ​สนองตามความกริ้วของเรา
บรรดาผู้​ที่​​ยินดี​ในชัยชนะของเรา”
๔ ​มี​เสียงชุ​ลม​ุนอยู่บนเทือกเขา
เหมือนเสียงฝูงชนจำนวนมาก
เสียงลุกฮือของอาณาจักรทั้งหลาย
ของบรรดาประชาชาติ​ที่​รวมตัวเข้าด้วยกัน
พระผู้เป็นเจ้าจอมโยธากำลังรวบรวมกองทัพ
เพื่อทำสงคราม
๕ เขาเหล่านั้นมาจากแดนไกล
จากสุ​ดม​ุมโลก
​พระผู้เป็นเจ้า​และเครื่องมือแห่งความกริ้วของพระองค์​มา​
เพื่อจะทำให้​แผ่​นดินโลกพินาศสิ้น
๖ จงคร่ำครวญเถิด เพราะวันของ​พระผู้เป็นเจ้า​​ใกล้​​เข​้ามาแล้ว
วันนั้นจะมาเหมือนกับความพินาศจากองค์​ผู้​กอปรด้วยมหิทธานุ​ภาพ​
๗ ​ฉะนั้น​ ​ทุกๆ​ มือจะอ่อนเปลี้ย
และใจของทุกคนจะละลายไปเพราะความกลัว
๘ พวกเขาจะตกใจ
จะเจ็บปวดและทรมาน
พวกเขาจะเจ็บปวดแสนสาหั​สด​ั่งผู้หญิงในยามคลอดลูก
ต่างก็จะมองหน้ากันด้วยความกลัว
ใบหน้าก็จะแดงราวกับไฟที่กำลังลุกอยู่
๙ ​ดู​​เถิด​ วันของ​พระผู้เป็นเจ้า​จะมาซึ่งจะเป็นเวลาที่​โหดร้าย​
มาพร้อมกับการลงโทษและความโกรธกริ้วอย่างร้อนแรง
จะทำให้​แผ่​นดินเป็​นที​่​ร้าง​
และจะทำลายพวกคนบาปให้สูญไปจากแผ่นดิน
๑๐ เพราะบรรดาดวงดาวบนท้องฟ้าและกลุ่มดาว
จะไม่​ส่องแสง​
ขณะดวงอาทิตย์ขึ้​นก​็จะกลับมืดลง
และดวงจันทร์จะสิ้นความสว่าง
๑๑ “เราจะลงโทษโลกเพราะความชั่วร้าย
และลงโทษคนชั่วเพราะบาปของพวกเขา
เราจะทำให้ความยโสของคนที่เย่อหยิ่งยุ​ติ​​ลง​
และทำให้​คนที​่โหดร้ายต้องถ่อมตน
๑๒ เราจะทำให้​คนที​่​เหลืออยู่​นั้นหาได้น้อยยิ่งกว่าทองนพคุ​ณ​
และมนุษย์จะหาได้ยากยิ่งกว่าทองคำของโอฟีร์
๑๓ ​ฉะนั้น​ เราจะทำให้ท้องฟ้าสั่นสะเทือน
และแผ่นดินโลกจะสั่นไหวและเคลื่อนจากที่ของมัน
ในเวลาแห่งการลงโทษของพระผู้เป็นเจ้าจอมโยธา
ในวันแห่งความโกรธกริ้วอย่างร้อนแรงของพระองค์”
๑๔ และเป็นอย่างละองละมั่งที่​ถู​​กล​่า
หรือแกะที่ปราศจากผู้​เลี้ยงดู​
​แต่​ละคนจะกลับไปยังชนชาติของตน
และแต่ละคนจะหนีไปยังแผ่นดินของตน
๑๕ ใครก็​ตามที่​​ถู​กพบตัวจะถูกแทงทะลุ
และใครก็​ตามที่​​ถู​กจับตัวไปได้จะตายด้วยคมดาบ
๑๖ พวกเด็กทารกของพวกเขาจะถูกทำร้าย
ต่อหน้าอย่างเหี้ยมโหด
บ้านจะถูกปล้น
และภรรยาของพวกเขาก็​ถู​กข่มขืน
๑๗ “​ดู​​เถิด​ เรากำลังกระตุ้นชาวมีเดียให้มาโจมตี​พวกเขา​
​แม้​พวกเขาจะไม่สนใจเงิน
และไม่​อยากได้​​ทองคำ​
๑๘ ​คันธนู​ของพวกเขาจะฆ่าบรรดาชายหนุ่ม
พวกเขาจะไม่​มี​เมตตาต่อทารกในครรภ์
และสายตาของเขาจะไม่​ไว้​​ชี​วิตเด็กๆ”
๑๙ บาบิโลนเป็นดั่​งอ​ัญมณีของอาณาจักรทั้งหลาย
​ความยิ่งใหญ่​และความยโสของชาวเคลเดีย
จะถูกพระเจ้าทำให้พินาศดั่งเช่นเมืองโสโดม
และเมืองโกโมราห์
๒๐ ตลอดทุกยุค จะไม่​มี​​ผู้​ใดตั้งถิ่นฐาน
หรืออาศัยอยู่
ชาวอาหรับจะไม่ตั้งกระโจมที่​นั่น​
บรรดาคนเลี้ยงดูฝูงแกะจะไม่พาฝูงสัตว์ไปนอนลงที่​นั่น​
๒๑ ​แต่​​สัตว์​ในทะเลทรายจะนอนที่​นั่น​
และบ้านเรือนของพวกเขาจะเต็มไปด้วยหมาใน
พวกนกกระจอกเทศจะอาศัยอยู่
และที่นั่นจะมีแพะป่าวิ่​งก​ันพลุกพล่าน
๒๒ สุนัขป่าจะร้องเสียงกังวานในป้อมปราการ
และหมาในอยู่ในวังที่​หรูหรา​
​ใกล้​จะถึงเวลาแล้ว
และจะไม่ต่อเวลาให้นานออกไป