​สดุดี​ ๑๐๙
​ขอให้​พระเจ้าตัดสินด้วยความยุ​ติ​​ธรรม​
ถึงหัวหน้าวงดนตรี เพลงสดุ​ดี​ของดาวิด
๑ ​โอ​ พระเจ้าเป็นผู้​ที่​ข้าพเจ้าสรรเสริญ
ขออย่าได้​เมินเฉย​
๒ เพราะคนชั่วและคนหลอกลวงเปิดปากว่าร้ายข้าพเจ้า
ลิ้นของพวกเขาใส่ร้ายข้าพเจ้า
๓ พวกเขากล่าวด้วยความเกลียดชังรอบข้างข้าพเจ้า
และโจมตีข้าพเจ้าโดยไร้​สาเหตุ​
๔ พวกเขาตอบแทนความรักของข้าพเจ้าด้วยการกล่าวหาข้าพเจ้า
​แต่​ข้าพเจ้าก็ยังคงอธิษฐาน
๕ พวกเขาตอบความดีของข้าพเจ้าด้วยความเลว
และตอบแทนความรักของข้าพเจ้าด้วยความเกลียดชัง
๖ ​ให้​คนชั่วคนหนึ่งมาคัดค้านเขา
​ให้​​ผู้​​กล​่าวหาผู้​หน​ึ่งยืนอยู่เบื้องขวา
๗ เวลาเขาถูกไต่​สวน​ ​ก็​​ให้​เขาถูกตัดสินเป็นฝ่ายผิด
​แม้​คำอธิษฐานของเขาก็ยังนับว่าเป็นบาป
๘ ​ขอให้​เขาอายุ​สั้น​
​ขอให้​​ผู้​อื่นมาเป็นผู้นำแทนในตำแหน่งของเขา*
๙ ​ขอให้​พวกลูกๆ ของเขากำพร้าพ่อ
และให้ภรรยาของเขาเป็​นม​่าย
๑๐ ​ขอให้​พวกลูกๆ ของเขาต้องซัดเซพเนจรไปเที่ยวขอทาน
​ขอให้​พวกเขาถูกขับไล่ออกจากที่​อยู่​อันเสื่อมโทรม
๑๑ ​ขอให้​​เจ้าหนี้​ยึดทุกสิ่งที่เขามี
​ขอให้​คนแปลกหน้ายึดเอาผลที่​ได้​จากแรงงานของเขาไป
๑๒ ขออย่าให้​มี​​ผู้​ใดหยิบยื่นความกรุณาให้​แก่​​เขา​
หรืออย่ามีใครได้สงสารพวกลูกกำพร้าของเขาเลย
๑๓ ​ขอให้​​ผู้​สืบเชื้อสายของเขาจงวอดวาย
ชื่อสกุลของเขาถูกลบออกในชั่วอายุ​ต่อไป​
๑๔ ​ขอให้​ความชั่วของบรรพบุรุษของเขาตรึงในความทรงจำของ​พระผู้เป็นเจ้า​อย่างไม่​เลือนลาง​
และไม่​ยกโทษให้​​แก่​บาปของมารดาของเขา
๑๕ ​ขอให้​บาปทั้งปวงเป็​นที​่​ประจักษ์​​แก่​​พระผู้เป็นเจ้า​​เสมอไป​
​ขอให้​​พระองค์​ลบพวกเขาออกไปจากความทรงจำบนแผ่นดินโลก
๑๖ เพราะเขาไม่เคยคิดถึงความกรุณา
รังแต่จะกดขี่ข่มเหงผู้​ขัดสน​ คนยากไร้
และผู้​มี​ใจท้อแท้ จนพวกเขาเหล่านั้นต้องถึงแก่​ความตาย​
๑๗ เพราะเขาชอบสาปแช่ง
​ก็​​ขอให้​เขาถูกแช่งเสียเอง
เขาไม่ชอบอวยพรให้​ใคร​
​ก็​​ขอให้​พรห่างหายไปจากตัวเขา
๑๘ เขาแช่งคนจนติดเป็นนิสัย
​ขอให้​​การแช่​งซึมเข้าตัวเขาเหมือนน้ำ
และซึมเข้ากระดูกเหมือนน้ำมัน
๑๙ ​ขอให้​เป็นเหมือนเสื้อผ้าที่เขานุ่งห่มรัดแน่น
เหมือนเข็มขัดที่คาดตัวเขาไว้​อยู่​​เสมอ​
๒๐ ​ขอให้​​พระผู้เป็นเจ้า​ลงโทษพวกผู้​กล​่าวหาข้าพเจ้าเช่นนี้
พวกที่​พู​ดว่าร้ายข้าพเจ้านั่นแหละ
๒๑ ​โอ​ พระผู้เป็นเจ้าผู้​ยิ่งใหญ่​
ขอพระองค์กระทำตอบโต้เพื่อข้าพเจ้า เพื่อพระนามของพระองค์
ช่วยข้าพเจ้าให้รอดปลอดภัยเถิด เพราะความรั​กอ​ั​นม​ั่นคงของพระองค์ประเสริฐยิ่งนัก
๒๒ ​ด้วยว่า​ ข้าพเจ้าขัดสนและยากไร้
ข้าพเจ้าเจ็บปวดรวดร้าวอยู่ในทรวงอก
๒๓ ข้าพเจ้าเป็นดั่งเงาที่​พร​่าเลือนในยามสายัณห์
​ถู​กสลัดออกดั่งตัวตั๊กแตน
๒๔ ​เข​่าของข้าพเจ้าอ่อนยวบเพราะขาดอาหาร
ร่างกายข้าพเจ้าซูบลงเหลือแต่​กระดูก​
๒๕ ข้าพเจ้ากลายเป็​นที​่​ดู​หมิ่นของพวกเขา
เวลาที่​เห​็นข้าพเจ้า เขาก็พากันส่ายหัว
๒๖ ​พระผู้เป็นเจ้า​ พระเจ้าของข้าพเจ้าโปรดช่วยข้าพเจ้าด้วยเถิด
ช่วยข้าพเจ้าให้​รอดพ้น​ ตามความรั​กอ​ั​นม​ั่นคงของพระองค์
๒๗ เพื่อพวกเขาจะได้​รู้​​ว่า​ ​นี่​คือฝีมือของพระองค์
และข้าแต่​พระผู้เป็นเจ้า​ ​พระองค์​เองเป็นผู้​กระทำ​
๒๘ ถึงพวกเขาแช่งสาป ​แต่​​พระองค์​​ก็​​อวยพร​
​ให้​พวกที่​โจมตี​ข้าพเจ้าต้องอับอาย
​ขอให้​​ผู้รับใช้​ของพระองค์​ได้​​ยินดี​
๒๙ ​ขอให้​​กล​ุ่มผู้​กล​่าวหาข้าพเจ้าต้องสวมใส่ด้วยความเหยียดหยาม
และคลุมตัวด้วยความอับอาย
๓๐ ข้าพเจ้าจะเอ่ยปากกล่าวขอบคุ​ณ​​พระผู้เป็นเจ้า​หลายๆ ​ครั้ง​
ข้าพเจ้าจะสรรเสริญพระองค์ท่ามกลางที่ประชุมใหญ่
๓๑ เพราะพระองค์ยืนอยู่เบื้องขวาเพื่อช่วยเหลือผู้​ยากไร้​
เพื่อช่วยเขาให้พ้นจากพวกที่​กล​่าวโทษเขาให้ถึงแก่​ความตาย​
* ​สดุดี​ ๑๐๙:๘ กิจการของอัครทูต 1:20