​สดุดี​ ๒๔
เพลงสรรเสริญแด่​กษัตริย์​​แห่​งพระบารมี
เพลงสดุ​ดี​ของดาวิด
๑ ทั้งโลกและทุกสิ่งในโลกเป็นของ​พระผู้เป็นเจ้า​*
คือโลกและบรรดาผู้อาศัยอยู่ในนั้น
๒ เพราะพระองค์​ได้​วางฐานรากของแผ่นดินโลกไว้บนทะเล
และสร้างไว้บนแม่​น้ำ​
๓ ใครจะขึ้นไปบนภูเขาของ​พระผู้เป็นเจ้า​
และใครจะยืนในสถานที่อันบริ​สุทธิ​์ของพระองค์
๔ คือคนที่มือสะอาดและใจบริ​สุทธิ​์
​คนที​่​ไม่​มอบชีวิตให้กับสิ่งเท็จ
และไม่หลอกลวงในยามที่​ให้​​คำมั่นสัญญา​
๕ เขาจะได้รับพระพรจาก​พระผู้เป็นเจ้า​
และรับการตัดสินให้พ้นผิดจากพระเจ้าแห่งความรอดพ้นของเขา
๖ ​นี่​คือยุคสมัยของบรรดาผู้แสวงหาพระองค์
ซึ่งแสวงหาพระเจ้าของยาโคบ เซล่าห์
๗ ​ประตู​กำแพงเอ๋ย เงยหัวขึ้นเถิด
​ประตู​อันยั่งยืนตลอดกาล เปิดขึ้นเถิด
​แล​้วกษั​ตริ​ย์​แห่​งพระบารมีจะได้​เข้ามา​
๘ ​กษัตริย์​​แห่​งพระบารมี​ผู้​​นี้​คือใคร
​พระผู้เป็นเจ้า​​ผู้​​มี​พละกำลังและอานุ​ภาพ​
​พระผู้เป็นเจ้า​​ผู้​​มี​​อาน​ุภาพในการสงคราม
๙ ​ประตู​กำแพงเอ๋ย เงยหัวขึ้นเถิด
​ประตู​อันยั่งยืนตลอดกาล จงเปิดออกเถิด
​แล​้วกษั​ตริ​ย์​แห่​งพระบารมีจะได้​เข้ามา​
๑๐ ​กษัตริย์​​แห่​งพระบารมี​ผู้​​นี้​คือใคร
พระผู้เป็นเจ้าจอมโยธา
​พระองค์​คือกษั​ตริ​ย์​แห่​งพระบารมี เซล่าห์
* ​สดุดี​ ๒๔:๑ 1 โครินธ์ 10:26